
Trebuie să fi fost trecut de trei după-amiază — după-amiaza 
zilei de 3 iunie 1916. Ar putea să pară neverosimil că toate 
încercările prin care am trecut — întâmplările acelea stranii şi 
înfricoşătoare, s-au petrecut într-un răstimp de numai trei luni. 
Am trăit mai degrabă un ciclu cosmic, ale cărui mutații şi 
evoluţii ar putea fi lucrurile pe care le-am văzut cu ochii mei în 
acest răstimp scurt — lucruri nemaivăzute de vreun alt muritor, 
imagini ale unei lumi trecute, ale unei lumi moarte, moarte de 
atâta vreme, încât nici măcar în cel mai de jos strat Cambrian! 
— n-a rămas vreo urmă a ei. Topindu-se în crusta interioară a 
pământului, a ieşit pentru totdeauna din câmpul vizual al 
omului, rămânând doar în colțul acela pierdut, către care m-a 
purtat soarta si unde mă aşteaptă pieirea. Iată-mă aici, in 
locul acesta, unde mi-e dat să rămân în veci. 


* 


* * 


Citind pana aici, curiozitatea mea, atatata de însăşi 
gasirea manuscrisului, a ajuns aproape de punctul de 
fierbere. Venisem în Groenlanda ca să-mi petrec vara, 
urmând povata medicului meu şi începusem să mă plictisesc 
de moarte, deoarece uitasem să-mi iau cu mine o cantitate 
îndestulătoare de cărți. Nefiind un pescar pasionat, interesul 
meu pentru acest sport se domoli curând; totuşi, în lipsa 
altor distracții, îmi riscam acum viata într-o ambarcatiune cu 
totul nepotrivită, plutind în largul Capului Farewell, la 
extremitatea sudică a Groenlandei. 


Groenlanda! Numele ei sună ironic, dacă-l luăm în sens 
literal, dar povestirea mea nu are nici o legătură cu 


1 Prima perioadă a erei paleozoice, denumită astfel după rocile şi 
rămăşiţele descoperite în Wales - străvechea Cambrie romană. 


4 


Groenlanda şi nu mă priveşte personal, aşa că voi isprăvi 
repede şi cu un subiect şi cu celălalt. 


Ambarcatiunea ajunse in cele din urmă sa acosteze, cu 
ajutorul unor bastinasi varati până la brâu în apă. Am fost 
dus pe uscat şi, în vreme ce se pregătea cina, m-am plimbat 
pe țărmul presărat cu stânci sfărâmate. Fâşii de nisip 
muscate de valuri erau încrustate în granitul sfărâmicios al 
stâncilor de la Capul Farewell, dacă nu cumva acestea erau 
făcute din vreo altă rocă; tocmai când păşeam pe una din 
aceste fâşii de nisip, pe urmele refluxului, am zărit obiectul 
cu pricina. Nici dacă aş fi dat peste un tigru bengalez, în râpa 
din spatele Băilor Bimini?, n-aş fi fost mai surprins decât 
eram acum, la vederea acelui termos de un litru, ce se 
răsucea pe valurile de lângă Capul Farewell, de la 
extremitatea sudică a Groenlandei. L-am salvat, vârându-mă 
până deasupra genunchilor în apă; după aceea, m-am aşezat 
pe nisip, am deschis termosul şi, scoțând din el manuscrisul 
bine împăturit, m-am apucat să-l citesc în lumina asfintitului 
zăbavnic. 


Aţi citit paragraful introductiv, iar dacă sunteți nişte 
imbecili cu imaginație, cum sunt eu însumi, veți simți 
dorința să citiți şi restul; de aceea, vi-l transcriu, fără a-l mai 
pune în ghilimele; peste câteva minute veți uita cu totul de 
persoana mea. 


* * 


Locuiesc la Santa Monica. Sunt, mai bine zis eram, 
coasociat in firma tatalui meu. Suntem constructori de nave. 
În anii din urmă ne-am specializat in submarine, pe care le 
construim pentru Germania, Anglia, Franta si Statele Unite. 


2 Bimini - două insulițe din arhipelagul Bahama, de la sud de 
peninsula Florida. 

Cunosc un submarin, aşa cum o mamă îşi cunoaşte pruncul 
şi am şi condus câteva în cursele lor de probă. Totuşi, prin 
înclinațiile mele, mă simțeam atras mai degrabă către aviaţie. 
Mi-am luat diploma sub îndrumarea lui Curtiss? şi, după o 
lungă luptă cu taică-meu, am obţinut permisiunea lui de a 
mă înrola în Escadrila Lafayette. Pentru început, am fost 
repartizat in serviciul american de ambulanță şi m-am 
îmbarcat spre Franța, când trei fluierături scurte mi-au 
schimbat, în tot atâtea secunde, întreaga viață. 


Şedeam pe punte împreună cu unii dintre viitorii mei 
colegi în serviciul american de ambulanţă, avându-l la 
picioare pe Nobbler, nobilul meu fox-terrier din Airedale, când 
prima fluierătură sparse liniştea ce domnea pe vas. Din clipa 
când intrasem în zona submarinelor, stătusem mereu cu 
ochii la pândă, aşteptând să zărim vreun periscop şi 
văitându-ne, ca nişte copii ce eram, că o soartă vitregă urma 
să ne ducă a doua zi în Franţa, fără să ne fi îngăduit sa 
zărim temutele nave-pirat. Eram tineri, doritori de senzații 
tari şi Dumnezeu ştie că ne era dat să le trăim în ziua aceea 
din plin; totuşi, ele se dovediră a fi doar o distracție de bâlci, 
în comparație cu întâmplările prin care aveam să trec dupa 
aceea. 


Nu voi uita niciodată fețele livide ale pasagerilor, în clipa 
când se repeziră la centurile lor de siguranță - deşi fara 
panică. Nobs se ridică, mârâind. Mă ridicai şi eu; privind 
peste bord, am zărit, la o depărtare de nici două sute de iarzi, 
periscopul unui submarin, precum şi dâra unei torpile care 
gonea spre vasul nostru. Ne aflam la bordul unei nave 
americane care, fireşte, nu era înarmată. Eram cu totul lipsiţi 
de apărare şi totuşi împotriva noastră era lansată o torpilă, 
fără nici un avertisment. 


3 Gleen H. Curtiss (1878-1930), inventator şi aviator american. 

Stăteam nemiscat, parcă țintuit de o vrajă, urmărind dara 
albă a torpilei; aceasta ne lovi vasul la tribord, aproape drept 
în mijloc. Vasul se zgudui, ca şi cum marea de sub el ar fi 
fost răscolită de erupția unui vulcan. De pe puntea pe care 
am fost azvarliti, buimaci şi plini de vânătăi, am văzut 
ridicându-se deasupra vasului o coloană de apă, înaltă de 
sute de picioare, în care se zăreau cioburi de fier şi de lemn şi 
trupuri omeneşti sfârtecate. 


Tăcerea ce se aşternu după explozia torpilei fu aproape la 
fel de sinistră ca şi bubuitura; ea tinu poate două secunde, 
fiind urmată de tipetele şi gemetele răniților, de înjurăturile 
marinarilor şi de comenzile aspre ale ofițerilor — nişte oameni 
minunati, ca întregul echipaj de altfel. Niciodată nu fusesem 
mai mândru ca în clipa aceea de naționalitatea mea. În 
învălmăşeala de după explozie, nici un ofițer şi nici unul din 
membrii echipajului nu-şi pierdură capul şi nu se arătară 
înspăimântați sau cuprinşi de panică. 


În vreme ce încercam să lăsăm la apă bărcile, submarinul 
ieşi la iveală, cu tunurile îndreptate asupra noastră. Ofițerul 
care-l comanda ne porunci să ne coborâm pavilionul, dar 
căpitanul nostru refuză. Vasul se canarisise rău la tribord, 
făcând ca bărcile de la babord să fie inutilizabile, iar 
jumătate din cele de la tribord fuseseră distruse de explozie. 
În timp ce pasagerii se îmbulzeau spre parapetul de la 
tribord, ca să se urce în puţinele bărci rămase, submarinul 
începu să bombardeze vasul. Am văzut un obuz explodând 
într-un grup de femei şi copii, apoi mi-am întors capul şi mi- 
am acoperit fața cu palmele. 


Când am privit din nou, jalea s-a adăugat groazei, căci mi- 
am dat seama că submarinul era un produs al propriului 
nostru şantier naval. Îl cunoşteam bine, până la ultimul nit, 
fiindcă îi supravegheasem construcția. Sezusem chiar in 
turnul lui de control şi condusesem eforturile matelotilor care 
asudau dedesubt, când prova submarinului despica pentru 
prima oară apele însorite ale Pacificului; iar acum, această 
operă a minții şi a mâinilor mele devenise un nou 
Frankenstein, care-mi voia moartea. 


Pe punte explodă un al doilea obuz. Una din bărcile de 
salvare, supraaglomerată, se aplecă din greu într-un unghi 
periculos. O schijă îi sfărâmă palancul de la prova şi, în clipa 
aceea, bărbaţii, femeile şi copiii din barcă fură azvârliți în 
mare, în timp ce barca, atârnată într-o singură greu, la pupa, 
se balansă o clipă, apoi se prăbuşi, cu zgomot, în mijlocul 
naufragiatilor care se zbuciumau şi zbierau. 


Am văzut apoi o mulțime de oameni repezindu-se spre 
parapet şi sărind în mare. Puntea se aplecase într-un unghi 
imposibil. Nobs se propti bine pe toate labele lui, ca să nu 
alunece în vreo gaură de drenaj şi se uită în ochii mei, 

scâncind parcă întrebător. M-am aplecat şi l-am mângâiat pe 
creştet. 


— Hai, băiete! i-am strigat şi, alergând spre parapet, m-am 
aruncat cu capul în jos în apă. Când am ieşit la suprafață, 
primul lucru pe care l-am văzut a fost Nobs; înota înnebunit, 
la vreo câțiva iarzi de mine. Zărindu-mă, urechile i se lipiră 
de cap, iar buzele i se desfăcură într-un soi de zâmbet. 


Submarinul se retrăgea acum spre nord, bombardând însă 
mereu bărcile deschise — erau trei bărci, încărcate, toate, 
până la copastie, cu naufragiati. Din fericire, bărcile erau 
prea mici ca să ofere o ţintă precisă; împrejurarea aceasta, 
laolaltă cu faptul că nemţii nu erau nişte ţintaşi prea buni, îi 
salvă pe supraviețuitori; peste câteva minute un fuior de fum 
apăru la orizont, spre răsărit, iar submarinul se făcu 
nevăzut. 


Între timp, bărcile de salvare se depărtaseră de locul 
primejdios unde se scufunda transatlanticul şi acum, deşi 
strigam din răsputeri către ei, oamenii fie că nu-mi auzeau 
apelurile, fie că nu îndrăzneau să se întoarcă pentru a mă 
salva. Nobs şi cu mine ne aflam destul de departe de vas, în 
clipa când acesta se răsturnă şi se duse la fund pentru 
totdeauna. Vartejul nu făcu decât să ne tragă cu vreo câțiva 
iarzi înapoi, fără să ne bage la fund. M-am uitat repede în 
jur, căutând ceva de care să mă agat. Ochii mi-erau atintiti 
spre punctul unde dispăruse vasul, când, deodată, din 
adâncurile oceanului se auzi ecoul înăbuşit al unei explozii 
şi, aproape simultan, un gheizer de apa tasni la o mare 
înălțime deasupra mării, un gheizer în care se zbuciumau 
bărci sfărâmate, trupuri omeneşti, aburi, cărbuni, ulei şi 
rămăşiţele punţii vasului nostru - o coloană lichidă, menită 
să slujească, o clipă, drept monument funerar încă unei nave 
îngropate în cel mai mare cimitir oceanic. 

Când apele răscolite se mai potoliră, încetând să mai 
scuipe sfărâmăturile epavei, m-am încumetat să înot înapoi 
în căutarea vreunui obiect îndeajuns de solid ca să suporte 
greutatea mea si a câinelui. Intrasem chiar in zona 
dezastrului, cand, la nici şase iarzi in fata mea, am zărit 
prova unei barci tasnind din ocean, pentru a cadea 
numaidecat după aceea, cu un plescăit grozav. Pe semne ca 
se scufundase o dată cu vasul, de care era legată cu o 
singură parâmă, ca un prunc de cordonul ombilical, iar acea 
parâmă cedase în cele din urmă enormei presiuni la care era 
supusă. Nu-mi pot explica altfel faptul că barca a tagnit atât 
de sus deasupra apei - o împrejurare fericită, căreia ii 
datorez desigur rămânerea în viață, atât a mea, cât şi a unei 
ființe mult mai dragi. Spun că a fost o împrejurare fericită, în 
ciuda faptului că acum ne aşteaptă o soartă mult mai 
îngrozitoare decât aceea de care am scăpat atunci; a fost 
fericită, pentru că grație ei am întâlnit-o pe fata, pe care 
altminteri n-aş fi cunoscut-o niciodată; am întâlnit-o şi m-am 
îndrăgostit de ea. Am avut parte măcar de această mare 
fericire în viata; iar grozăviile din ţinutul Caspak nu-mi pot 
anula experiența pe care mi-a fost dat s-o trăiesc. 


De aceea, mulțumesc pentru a mia oară ciudatei soarte ce 
mi-a trimis în cale acea barcă de salvare, azvârlită din hăul 
verde către care fusese târâtă - azvârlită atât de sus, încât 
putu să se golească de apă înainte de a cădea, nevătămată, 
pe fața mării. 


Nu mi-a trebuit mult ca să mă târăsc în barcă, peste 
copastie şi să-l trag şi pe Nobs după mine; m-am uitat apoi 
de jur împrejur, la priveliştea lugubră, rămasă după 
dezastru. Marea era presărată cu epave, printre care pluteau 
siluetele jalnice ale unor femei şi copii, ţinute la suprafață de 
centurile lor de salvare, altminteri inutile. Unele din aceste 
siluete erau ciopartite; altele se rostogoleau încet pe valuri, 

cu fețele liniştite şi grave; altele, în sfârşit, purtau pe fata o 
expresie groaznică, de agonie şi spaimă. Lângă bordul bărcii 
mele plutea o fată. Fata ei — ținută de centura de salvare 
deasupra apei — era încadrată de nişte suvite de păr negru 
fremătătoare. Era nespus de frumoasă. În viata mea nu mai 
văzusem asemenea trăsături desăvârşite, o față atât de 
dumnezeiască, deşi în acelaşi timp intens omenească. Era o 
fata plină de caracter, de forță şi de feminitate — fata unei 
ființe menite să iubească şi să fie iubită. Obrajii îi erau 
impurpurati, de culoarea vieții şi a sănătății şi totuşi zăcea 
acolo, la pieptul mării, moartă! Privind acea făptură 
luminoasă, am simțit că mi se pune un nod în gât şi am jurat 
să mă răzbun pe ucigasii ei. 


M-am uitat apoi din nou la fata aceea de pe apa, iar ceea 
ce am văzut, aproape că m-a făcut să cad peste bord: ochii 
moartei se deschiseseră, buzele i se desfăcuseră, iar o mână 
se întindea spre mine într-un apel mut. Aşadar, trăia! Nu 
murise! M-am aplecat peste copastie şi am tras-o repede pe 
fată în adăpostul relativ sigur pe care mi-l hărăzise 
Dumnezeu. l-am scos centura de salvare şi i-am pus-o la cap 
împreună cu propria-mi haină, în chip de pernă. l-am frecat 
mâinile, brațele şi picioarele, vreme de o oră, până când 
truda mi-a fost răsplătită printr-un suspin adânc şi printr-o 
privire a ochilor aceia mari care, deschizându-se, se uitară 
într-ai mei. Atunci, m-am cam fâstâcit. N-am fost niciodată 
un rasfatat al femeilor; la Leland-Stanford eram de râsul 
întregii clase din pricina tâmpeniei deznădăjduite pe care-o 
manifestam în prezența unei fete dragute; în schimb, eram 
iubit de băieți. Tocmai îi frecam una dintre mâini, cand fata 
deschise ochii; i-am slobozit mâna, de parcă ar fi fost un fier 
înroşit. Ochii aceia mă măsurară încet din cap până-n 
picioare, apoi începură să se rotească în jurul orizontului, 
marcat de copastiile bărcilor de salvare ce se ridicau şi 
coborau mereu. După aceea se uitară la Nobs, cu o expresie 

mai blândă şi se întoarseră la mine cu o privire întrebătoare. 


— E-eu, e-eu, incepui eu sa bâigui, depărtându-mă si 
împiedicându-mă de un crivac. 


Fantoma zambi vag. 


— Da, da, domnule, imi spuse ea cu un glas stins si din 
nou buzele i se lasara, iar genele-i lungi ii biciuira parca 
pielea neteda a fetei. 


— Sper ca va simtiti mai bine, izbutii eu să îngăim in cele 
din urma. 


— Ştii că eram trează de mult? îmi răspunse ea dupa o 
clipă de tăcere. N-aveam însă curajul să deschid ochii. 
Credeam că sunt moartă şi-mi era teamă că, dacă m-aş uita 
în jur, n-aş vedea altceva decât întuneric şi iar întuneric. Mi- 
e frică de moarte! Spune-mi ce s-a întâmplat după 
scufundarea vasului. Tin minte tot ce s-a întâmplat înainte 
de asta — o, ce bine-ar fi să pot uita! Adauga ea cu un suspin. 
Bestiile! Când mă gândesc că trebuia să mă mărit cu unul 
dintre ei — cu un locotenent din marina germană! 


Peste câteva clipe, fata continuă, ca şi cum nici n-ar fi 
încetat să vorbească: 


— Mă scufundam din ce in ce mai adânc, mi se părea că 
n-o să se mai sfârşească niciodată. Dar n-am simțit nimic 
neplăcut, până-n clipa cand am început, brusc, să mă inalt 
cu o repeziciune crescândă; atunci, am simțit că-mi plesnesc 
plămânii şi cred că mi-am pierdut cunoştinţa, fiindcă nu-mi 
mai amintesc de nimic, până-n clipa când am deschis ochii, 
auzind un torent de invective la adresa nemților si a 
Germaniei. Spune-mi, te rog, ce s-a întâmplat după 
scufundarea vasului? 

I-am povestit, cât am putut mai bine, tot ceea ce văzusem 
— bombardarea de către submarin a bărcilor deschise şi toate 
celelalte scene la care asistasem. Fata socotea că numai 
printr-un miracol izbutisem să ne salvăm astfel, iar eu aveam 
pe buze o frază frumoasă, dar n-aveam curajul s-o rostesc. 
Nobs venise între timp lângă fată şi-şi vârâse nasul în poala 
ei; fata îi mângâie fata slută, apoi se aplecă şi-şi lipi obrazul 
de fruntea lui. L-am admirat întotdeauna pe Nobs, dar 
pentru prima oară mi se întâmpla să mă gândesc că aş dori 
să fiu în locul lui. Mă întrebam cum o să reacționeze, fiindcă 
era la fel de stângaci cu fetele ca şi mine. El, însă, părea să 
se simtă la largul lui ca peştele în apă: bătrânul crai 
închisese ochii de plăcere, făcând una din mutrele alea care 
spun parcă „zahărul nu-mi place”, în vreme ce inghitea la 
zahăr cu nemiluita şi tot mai cerea. Mă făcea gelos, nu alta! 


— Am impresia că vă plac câinii, spusei. 
— Îmi place câinele ăsta, răspunse fata. 


Nu ştiu dacă răspunsul ei mă privea personal, dar eu aşa 
l-am luat şi m-am simțit straşnic. 


Lunecând astfel pe întinderea nemărginită şi pustie, nu-i 
de mirare că ne-am împrietenit repede. Ne uitam mereu în 
zare, doar-doar vom zări vreun fum şi făceam presupuneri în 
legătură cu şansele noastre de a fi salvați; dar se lăsă 
noaptea şi o beznă neagră ne învălui, fără ca noi să fi 
întrezărit măcar vreun punct pe apă. 


Ne era sete, foame, frig şi ne simțeam ca vai de noi. 
Hainele nu ni se uscaseră de tot, iar eu ştiam că o noapte 
friguroasă pe mare, într-o ambarcatiune deschisă, fără haine 
uscate şi fără hrană, o poate expune pe fată la un pericol 
grav. Izbutisem să scot apa din barca, cu mâinile făcute 
caus, iar la urmă ştersesem scândurile cu batista — o treabă 

nu numai înceată, dar si una care-ţi frânge spinarea. Ii 
pregătisem în felul ăsta fetei un loc relativ uscat în fundul 
bărcii, unde să se poată întinde, la adăpost de vântul rece al 
nopții; iar când fata se culcă în cele din urmă acolo, frântă de 
oboseală şi vlăguită, mi-am aruncat haina udă peste ea, ca 
să-i fie şi mai cald. Dar degeaba: în lumina lunii, care-i 
scotea în relief liniile gratioase ale trupului zvelt şi tânăr, am 
văzut-o cum tremură. 


— N-aş putea oare să fac ceva pentru dumneata? o 
întrebai. Nu se poate să stai aşa toată noaptea înghețată cum 
eşti. N-ai vreo idee? 


— Trebuie să răbdăm, cu rânjetul pe buze, îmi răspunse 
ea, scuturând din cap. 


Nobbler se aşeză lângă mine, pe un crivac, rezemându-şi 
spatele de piciorul meu; stăteam şi mă uitam tăcut şi 
deznădăjduit la fată, îngrozit de gândul că ar putea să moară 
până dimineaţă, căci frigul şi şocul suferit erau de ajuns 
pentru a răpune o femeie. Privind ființa asta gingaşă şi 
neajutorata, am simţit cum încet, încet se înfiripă în mine un 
sentiment nou, pe care nu-l mai încercasem niciodată până 
atunci şi care n-avea să mă mai părăsească. Doream din 
suflet să găsesc vreun mijloc de a-i tine cald sângele in vine. 
Mi-era şi mie frig, deşi nu mi-am dat seama de asta până-n 
clipa când Nobbler s-a depărtat de mine, făcându-mă să-mi 
simt înghețat piciorul de care se rezemase; abia atunci mi-am 
dat seama că piciorul fusese cald până atunci. Am avut 
brusc revelația unui mijloc sigur de încălzire a fetei, ca şi 
cum în capul meu s-ar fi făcut deodată lumină. Am 
îngenuncheat numaidecat în fata ei, pentru a-mi pune planul 
în aplicare, dar m-am simțit stingherit la culme. O să-mi dea 
oare voie s-o fac — admițând că aş avea curajul să-i propun 
aşa ceva? Am văzut apoi cum trupul îi tremură violent, ca şi 
cum muşchii i-ar fi reacționat la temperatura din ce în ce mai 

joasă şi atunci, lepădându-mi sfiala. M-am aşezat lângă ea şi 
am luat-o în brațe, strângând-o puternic. 


Fata se trase brusc într-o parte, scoțând un mic țipăt de 
spaimă şi încercă să mă împingă mai încolo. 


— lartă-mă, izbutii eu să îngăim. Nu există altă cale — o sa 
mori de frig dacă nu te încălzeşti putin, iar eu şi cu Nobs 
suntem singurii care te putem încălzi. 


Şi spunând acestea, am strans-o în brațe, poruncindu-i şi 
lui Nobs să se aşeze la spatele ei. Fata nu se mai împotrivi 
când află de intențiile mele, dar căscă de două-trei ori, apoi 
începu să plângă incetisor şi, îngropându-şi fata în 
adâncitura brațului meu, adormi. 

II 


Către dimineață am atipit, cred şi eu, deşi aveam senzația 
că sunt treaz de nu ştiu câte zile, nu ore. Când am deschis în 
sfârşit ochii, era lumină, iar părul fetei se revărsa peste fata 
mea; auzindu-i respirația, i-am mulțumit lui Dumnezeu. 
Peste noapte, fata se întorsese cu fața spre mine, aşa încât, 
deschizând ochii, am văzut-o la un deget de a mea; buzele 
mele aproape că le atingeau pe ale ei. 


Nobs fu cel care o trezi până la urmă; sculându-se, câinele 
se întinse, se învârti de câteva ori, apoi se aşeză la loc, iar 
fata deschise ochii şi privi într-ai mei. La început, făcu nişte 
ochi mari, apoi păru să-şi aducă încet aminte şi surâse. 


— Ai fost foarte drăguţ cu mine, îmi spuse, când o ajutai 
să se ridice (deşi, la drept vorbind, eu aş fi avut nevoie de 
sprijin mai mult decât ea, căci simțeam că-mi paralizase 
aproape toată partea stângă). Ai fost foarte drăguţ cu mine. 


N-avea să mai pomenească nimic despre asta, dar ştiu că 
mi-era recunoscătoare şi că numai pudoarea o împiedica să 
pomenească de o situație penibilă, ca să nu spun mai mult. 
Penibilă, deşi inevitabilă. 


Curând după ce s-a luminat de ziuă, am zărit un fum care 
părea că se îndrepta spre noi, iar peste câtva timp am 
desluşit silueta turtită a unui remorcher englez - unul din 
acei neinfricati exponenti ai dominaţiei engleze pe mările 
lumii; remorcherele astea duc vasele în porturile din Franța 
şi Anglia. M-am suit pe o banchetă şi am început să-mi flutur 
deasupra capului haina udă. Cocotat pe o altă banchetă, 
Nobs lătra de zor. Fata şedea la picioarele mele şi privea cu 
ochii incordati spre puntea vasului care se apropia. 

— Ne-au văzut, îmi spuse ea în cele din urmă. Uite că 
cineva răspunde la semnalul dumitale. 


Avea dreptate. Am simțit că mi se pune un nod în gât — 
mai degrabă de grija ei, decât de grija mea. Îmi dădeam 
seama că fata era salvată la timp şi că n-ar fi putut să 
supraviețuiască unei alte nopţi petrecute pe Canal - n-ar fi 
apucat să vadă lumina unei noi zile. 


Remorcherul veni lângă noi şi un om de pe punte ne 
azvârli o parâmă. Mâini binevoitoare ne traseră pe punte, iar 
Nobs sări singur, cu sprinteneală. Oamenii aceia aspri îi 
arătară fetei o blandete maternă. După ce ne puseră tot felul 
de întrebări şi mie şi ei, o duseră pe fată în cabina 
căpitanului, iar pe mine în sala maşinilor. Îi spuseseră fetei 
să-şi scoată straiele ude şi să le lase la uşa cabinei, ca să se 
usuce, apoi să se vâre în culcuşul căpitanului şi să se 
încălzească. Mie, însă, nu trebuiră să-mi spună ce să fac: în 
clipa când m-am pomenit în sala încinsă a maşinilor, mi-am 
atârnat hainele acolo unde se puteau usca cel mai repede, iar 
eu însumi am început să absorb, prin toţi porii, căldura 
binefăcătoare a acelei încăperi închise. Oamenii ne aduseră 
supă şi cafea fierbinte, apoi cei care nu erau de cart se 
aşezară în jurul meu şi mă ajutară să-l trimit la naiba pe 
Kaiser şi pe toți ai săi. 


De îndată ce hainele ni se uscară, oamenii ne sfătuiră să le 
îmbrăcăm, întrucât în zona aceea şansele de a întâlni 
inamicul erau foarte mari, după cum eu însumi îmi dădeam 
bine seama. Datorită căldurii şi sentimentului că fata era la 
adăpost, precum şi convingerii mele că prin mâncare şi 
odihnă urmările încercărilor grele prin care trecuse în 
ultimul timp se vor şterge grabnic, mă simțeam mai 
mulțumit decât fusesem din clipa când cele trei fluierături 
îmi spulberaseră universul paşnic în care trăisem până 
atunci. 

Dar în apele Canalului pacea fusese un lucru trecător 
începând din august 1914. Aşa se dovedi a fi şi în dimineața 
aceea, căci abia pusesem pe mine hainele uscate şi le 
dusesem pe cele ale fetei în cabina căpitanului, când în sala 
maşinilor răsună ordinul de a spori viteza la maximum, iar 
peste o clipă auzii bubuitul surd al unui tun. M-am suit 
numaidecât pe punte, de unde am putut vedea un submarin 
inamic, cam la vreo două sute de iarzi depărtare de 
remorcherul nostru. Submarinul ne semnalizase să oprim, 
dar cum căpitanul nostru nesocotise acest ordin, submarinul 
îşi îndreptase tunul asupra noastră; cel de-al doilea obuz 
atinse razant cabina, avertizându-l pe vajnicul căpitan că e 
momentul să se supună. Acesta transmise în sala maşinilor 
un nou ordin, drept care remorcherul îşi încetini viteza. 
Submarinul încetă să mai tragă şi-i porunci căpitanului 
nostru să-şi apropie remorcherul. Cum acesta lunecase ceva 
mai încolo de submarin, am fost nevoiţi să facem un arc de 
cerc, pentru a veni lângă bordul vasului inamic. În vreme ce 
stăteam şi priveam manevra, întrebându-mă ce o să se 
întâmple cu noi, am simțit că-mi atinge cineva cotul; cand m- 
am întors, am văzut că fata stătea lângă mine. 


— Par hotărâți să ne distrugă, îmi spuse ea, privindu-ma 
în ochi cu o expresie îndurerată. Am impresia că-i acelaşi vas 
care ne-a scufundat ieri. 


— Aşa e, îi răspunsei. Îl cunosc bine. Am contribuit la 
proiectarea submarinului şi l-am scos în prima lui cursă. 


Fata se trase înapoi cu o exclamatie de uimire si 
dezamăgire: 


— Te credeam american, nu-mi închipuiam că eşti un... 
un... 


— Păi, nici nu sunt, îi tăiai eu vorba. Americanii au 

construit timp de multi ani submarine pentru toate natiile. 
As fi preferat totusi ca eu si tatal meu sa fi dat faliment, 
înainte de a da naştere acestui „Frankenstein”. 


Acum ne apropiam de submarin cu viteza redusă la 
jumătate şi puteam distinge trăsăturile celor de pe puntea 
lui. Un marinar veni lângă mine şi-mi strecură în mână un 
obiect rece şi aspru. N-a fost nevoie să-l privesc ca să ştiu că 
era un pistol greu. 


— Luati-l şi folositi-l, îmi spuse omul. 


Prova noastră era acum îndreptată spre submarin; 
deodată am auzit ordinul căpitanului de a porni cu toată 
viteza înainte şi mi-am dat seama că viteazul comandant 
englez avea de gând să-şi îndrepte nava spre submarin şi să-i 
izbească din plin coca de cinci sute de tone, înfruntându-i 
tunurile. Cu greu m-am putut stăpâni să nu scot un chiot de 
bucurie. La început, nemții nu părură să-i înțeleagă intenția. 
Îşi închipuiau desigur că asistă la o manevră stângace şi 
strigau către remorcher, avertizându-l să-şi micşoreze viteza 
şi să tina bine cârma in vant. 


Ne aflam la vreo cincizeci de picioare în fața submarinului, 
când nemții îşi dădură seama de caracterul amenintator al 
manevrei. Tunarii lor, deşi luați pe nepregătite, se repezira la 
baterie şi sloboziră o ghiulea inutilă deasupra capetelor 
noastre. Nobs începu să sară şi să latre cu furie. 


— Să-i atingem! ordonă căpitanul remorcherului şi în 
aceeaşi clipă revolverele şi puştile noastre deschiseră focul 
asupra punţii submarinului. 


Doi dintre tunari se prăbuşiră; ceilalți îndreptară tunul 
asupra liniei de plutire a remorcherului ce se apropia. Nemţii 
rămaşi în picioare răspunseră la focul gloantelor noastre, 

încercând să-l atingă pe omul de la cârma remorcherului. 


Am împins-o grabnic pe fată pe scara ce cobora spre sala 
maşinilor, apoi am tras cu pistolul într-un neamt. Ceea ce s- 
a petrecut în următoarele clipe s-a petrecut atât de 
fulgerător, încât detaliile mi s-au cam incetosat în memorie. 
L-am văzut pe timonier prăbuşindu-se peste cârmă, care se 
învârtea de zor, încât remorcherul se abătu repede din 
drumul lui; tin minte că mi-am dat seama de zădărnicia 
tuturor eforturilor noastre cand am văzut că, dintre toți 
oamenii de pe bord, soarta îl alesese tocmai pe acesta ca 
victimă a gloantelor inamice. l-am văzut pe oamenii din 
echipajul imputinat al bateriei de pe submarin trăgând şi am 
simţit zguduitura, apoi am auzit bubuitul obuzului care 
exploda la prova navei noastre. 


Am văzut şi am observat toate aceste lucruri chiar în timp 
ce săream în timonerie, unde, apucând cârma, m-am suit pe 
cadavrul timonierului. Opintindu-ma din răsputeri, am 
îndreptat cârma spre tribord; era însă prea târziu ca să mai 
pun în aplicare planul căpitanului nostru. Am izbutit doar să 
trag vasul în lungul submarinului. Am auzit atunci pe cineva 
răcnind un ordin în sala maşinilor; vasul s-a cutremurat sub 
şocul brusc al maşinilor frânate, iar viteza noastră s-a 
micşorat de îndată. Abia atunci mi-am dat seama ce pusese 
la cale nebunul de căpitan după eşecul planului său initial. 


După ce-şi răcni ordinul, el sări pe puntea submarinului, 
iar vitejii săi marinari îl urmară. leşind din timonerie, am 
fugit după ei, ca să nu rămân mai prejos când va fi să-i 
înfruntăm pe nemți. De pe scara sălii maşinilor ieşiră 
mecanicul-sef şi fochistii, aşa că ne repezirăm cu toții după 
echipaj, în lupta corp la corp care începuse să acopere cu 
sânge roşu puntea lunecoasă. Alături de mine alerga Nobs, 
care amutise şi părea îngrozit. Nemţii ieşeau prin bocaport 
pentru a lua parte la bătălia de pe punte. La început 

20 


pistoalele răsunară printre înjurăturile oamenilor şi ordinele 
comandantului şi loctiitorului său; deodată, ne-am dat 
seama că eram prea amestecați cu nemții ca să putem trage 
fără risc în ei, aşa că lupta a devenit o luptă corp la corp 
pentru cucerirea punţii. 


Singurul tel urmărit de fiecare dintre noi era să azvârle în 
mare câte un neamt. Nu voi uita niciodată expresia hidoasă 
zugrăvită pe fata uriaşului prusac pe care întâmplarea mi-l 
scosese în cale. Cu capul plecat, se repezise la mine, mugind 
ca un taur. Ferindu-mă repede în lături şi chircindu-mă sub 
braţele lui întinse, m-am eschivat; iar în clipa când s-a întors 
din nou spre mine, i-am tras o lovitură în bărbie, care l-a 
trimis de-a berbeleacul spre marginea punţii. L-am văzut 
încercând din răsputeri să-şi recapete echilibrul; l-am văzut 
clătinându-se ca un betiv pe marginea prăpastiei, apoi 
căzând in mare, cu un țipăt strident. În aceeaşi clipă, o 
pereche de brațe uriaşe mă apucara pe la spate şi mă luară 
pe sus. Oricât m-am zbătut şi m-am zbuciumat, n-am fost în 
stare nici să mă întorc cu fața spre duşmanul meu, nici să 
mă eliberez din strânsoarea lui cumplită. Mă împingea fără 
încetare spre marginea punţii şi spre moarte. Nu-i stătea 
nimeni împotrivă, deoarece tovarăşii mei erau, fiecare, 
ocupați cu câte unul până la trei nemți deodată. O clipă m- 
am temut pentru viața mea, dar în clipa următoare am văzut 
ceva ce m-a făcut să mă tem şi mai mult pentru viata altuia. 


Neamtul meu se tara spre bordul submarinului, lângă care 
continua să plutească remorcherul. Gândul că voi fi măcinat 
între cele două nave îmi ieşi din cap când o văzui pe fată 
stând singură pe puntea remorcherului, înălțat cu pupa în 
văzduh şi cu prova gata-gata să se scufunde pentru vecie în 
mare; îmi dădeam seama că moartea e cât pe-aci s-o inhate 
pe fata aceea, pe care acum ştiam că o iubesc. 


Deodată am auzit înapoia mea un răcnet furios, amestecat 

cu strigătul de durere şi de mânie al uriaşului care mă purta 
în braţe. În aceeaşi clipă acesta s-a rostogolit de-a-ndoaselea 
spre punte şi, ca să se salveze şi-a întins brațele în aer, 
slobozindu-mă astfel. M-am prăbuşit peste el, dar m-am 
ridicat numaidecât. Şi atunci, i-am aruncat o privire: nu avea 
să mă mai amenințe niciodată, nici pe mine nici pe altcineva, 
căci fălcile enorme ale lui Nobs se închiseseră peste beregata 
lui. M-am repezit atunci spre marginea punţii, cat mai 
aproape de fata de pe remorcherul care se scufunda. 


— Sări! i-am strigat. Sări! 
Şi am întins brațele spre ea. 


Fata sări numaidecât peste parapetul remorcherului, pe 
puntea înclinată şi lunecoasă a submarinului, ca şi cum s-ar 
fi arătat pe deplin încrezătoare în capacitatea mea de a o 
salva. Mi-am întins cat am putut braţele ca să-i apuc mâna. 
În aceeaşi clipă remorcherul îşi îndreptă pupa spre cer şi 
dispăru în adâncuri. Mâna mea nimeri cu o fracțiune de 
centimetru alături de mâna fetei, iar aceasta căzu în apă; dar 
abia atinsese fata apei, că m-am şi aruncat după ea. 


Remorcherul care se scufunda ne tari pe amândoi, căci in 
clipa când căzusem în apă o apucasem de mână, iar afară 
am ieşit tot împreună - la vreo câțiva iarzi de submarin. 
Primul sunet pe care l-am auzit a fost lătratul furios al lui 
Nobs; îmi constatase lipsa şi mă căuta. O singură privire spre 
puntea vasului fu de ajuns ca sa mă incredintez că bătălia se 
terminase şi că noi o câştigasem, căci i-am văzut pe ai noştri 
— câți mai rămăseseră în viata - tinandu-i la respect cu 
pistolul pe vreo câțiva nemți; ceilalți membri ai echipajului 
ieşiră din interiorul vasului, rând pe rând şi se înşirară pe 
punte, lângă ceilalți prizonieri. 


Pe când înotam spre submarin împreună cu fata, 

lătraturile necontenite ale câinelui atrăseseră atenția unora 
dintre marinarii remorcherului, astfel încât am fost ajutaţi să 
ne urcăm la bord. Am întrebat-o pe fată dacă suferise vreo 
vătămare, dar ea m-a încredințat că această nouă baie în 
mare nu-i făcuse mai mult rău decât prima şi nu părea să fi 
suferit de pe urma şocului. Aveam să descopăr curând că 
făptura asta firavă şi gingaşă e înzestrată cu inima curajoasă 
a unui războinic. 


Revenind printre ai noştri, l-am văzut pe secundul 
remorcherului făcând numărătoarea  supraviețuitorilor. 
Rămăseseră in viata zece dintre noi, afară de fată. Bravul 
nostru căpitan lipsea la apel, împreună cu alti opt oameni. 
Fuseserăm nouăsprezece la început şi izbutisem să venim de 
hac într-un fel sau altul la şaisprezece nemți, luând 
prizonieri alti nouă, inclusiv pe comandant; loctiitorul 
acestuia fusese omorât. 


— Nu e rău ca bilanț, zise Bradley, secundul, după ce-şi 
sfârşi apelul. Partea cea mai proastă e că l-am pierdut pe 
comandant, adăugă el. Era un om straşnic, da, straşnic. 


Olson - care, în ciuda numelui său scoţian era irlandez si 
care lucrase ca mecanic-sef al remorcherului - stătea de 
vorba cu Bradley si cu mine. 


— Da, incuviinta el, făcurăm o treabă buna, dar ce-o sa 
facem acu’, dupa ce-am facut-o? 


—O să ducem submarinul în cel mai apropiat port 
englezesc, apoi o să coborâm cu toţii pe țărm şi-o să capatam 


câte o „Cruce a Victoriei”, râse Bradley. 


— Dar cum o să-l ducem? întrebă Olson. Pe nemții ăştia 
nu te poți bizui. 

— Presupun că ai dreptate, admise Bradley, scărpinându- 
se în creştet. Eu, unul, n-am habar cum se conduce un 
submarin. 


— Eu mă pricep, l-am asigurat eu. Cunosc submarinul 
acesta mai temeinic decât îl cunoştea ofițerul ce-l comanda. 


Amândoi mă priviră uluiti; a trebuit să le explic şi lor totul, 
aşa cum îi explicasem fetei. Bradley şi Olson se arătară 
încântați. Mi s-a încredințat de îndată comanda 
submarinului şi prima mea grijă a fost să cobor împreună cu 
Olson pentru a cerceta îndeaproape vasul, ca să vedem ce 
pagube suferiseră maşinile şi ca să-i căutăm pe nemții 
ascunşi eventual acolo. N-am găsit nici un neamt, iar 
masinile erau intacte si in cea mai perfecta stare. Le-am dat 
apoi ordin tuturor marinarilor să coboare în sala maşinilor — 
retinandu-l pe unul singur, ca să stea de veghe. Interogându- 
i pe nemți, am constatat că toţi, în afară de comandant, erau 
dornici să-şi reia posturile şi să ajute la aducerea 
submarinului într-un port englezesc. Cred că le surâdea 
ideea de a fi închişi într-un lagăr englez până la terminarea 
războiului, după toate pericolele şi privatiunile prin care 
trecuseră. Comandantul, însă, mă asigură că nu va lua 
niciodată parte la capturarea propriului său vas. 


Nu ne rămânea, de aceea, nimic altceva decât să-l punem 
în lanţuri. Tocmai când ne pregăteam s-o facem, fata cobori 
de pe punte în sala maşinilor. Cei doi se vedeau pentru prima 
oară de când nimerisem la bordul submarinului. Eu o 
ajutam pe fată să coboare scara si încă nu-i lăsasem brațul — 
deşi poate că nici nu mai avea nevoie de sprijinul meu — cand 
deodată ea se întoarse cu fața spre ofițer, privindu-l drept în 
ochi. Amândoi scoasera câte o exclamatie de uimire. 


— Lys! strigă el consternat, făcând un pas în direcția fetei. 

Aceasta se trase înapoi, cu nişte ochi mari, care se 
umplură încet de spaimă. Apoi trupul ei firav se îndreptă ca 
acela al unui soldat şi, inaltandu-si bărbia, îi întoarse spatele 
ofițerului, fără să scoată un cuvânt. 


— Luaţi-l de aici! Poruncii eu celor doi oameni care-l 
păzeau. Puneti-l în lanțuri. 


După plecarea lor, fata îşi întoarse privirile spre mine şi-mi 
spuse: 


— El e neamtul despre care ţi-am vorbit. E baronul von 
Schoenvorts. 


Mi-am plecat capul. Aşadar, fata îl iubise! Mă întrebam 
dacă, în adâncul inimii ei, nu continua să-l iubească. M-a 
cuprins numaidecât o gelozie nebunească. Îl uram pe 
baronul Friedrich von Schoenvorts cu atâta intensitate, încât 
simțeam un soi de exaltare. 


N-am prea avut însă răgazul de a savura fiorii urii mele, 
căci aproape numaidecât după aceea marinarul de veghe îşi 
vâri capul în luminător şi mă anunţă că văzuse fum la 
orizont, drept înaintea submarinului. M-am urcat de îndată 
pe punte ca să văd care-i situația; Bradley veni cu mine. 


— Dacă-i un vas prieten, o să stăm de vorbă cu oamenii 
lui, dar dacă nu, o să-l scufundăm, nu-i aşa, căpitane? îmi 
spuse el. 


— Da, locotenente, i-am răspuns eu, făcându-l sa 
zâmbească. 


Am arborat drapelul britanic şi am rămas pe punte, 
cerându-i lui Bradley să coboare şi să-i trimită pe toți 
membrii echipajului la posturile lor, având grijă ca lângă 

fiecare neamt să stea câte un englez cu pistolul in mână. 
— Cu jumătate viteză înainte! adăugai eu. 


Când ne-am apropiat de vasul străin, am putut vedea că 
acesta arbora pavilionul roşu al marinei comerciale britanice. 
Îmi creştea inima de mândrie la gândul că marinarii englezi 
ne vor felicita în curând, plini de admiraţie, pentru captura 
noastră; cam tot atunci, cred că nava străină ne-a observat la 
rându-i, căci viră brusc spre nord, iar peste câteva clipe din 
coşurile ei începură să iasă nori groşi de fum. Navigând în 
zigzag, fugea de noi de parcă am fi fost ciumati. Am schimbat 
cursul submarinului şi am pornit după nava aceea, dar cum 
aceasta era mai rapidă decât noi, ne-a lăsat cu mult în urmă. 


Cu un zâmbet amar, am ordonat ca submarinul să-şi reia 
vechiul curs, aşa că ne-am îndreptat din nou spre ţărmul 
veselei Anglii. Asta s-a întâmplat acum trei luni şi încă n-am 
ajuns la destinație - şi nu prea sunt şanse să ajungem 
vreodată. 


Vaporul zărit de noi transmisese pesemne prin radio un 
avertisment, căci după nici o jumătate de ceas am văzut la 
orizont alte dâre de fum, dar de data asta vasul arbora 
pavilionul alb al Marinei de Război regale şi avea tunuri la 
bord. Nu se îndrepta spre nord sau spre vreo altă direcţie, ci 
venea repede spre noi. Tocmai mă pregăteam să-i semnalizez, 
când la prova navei tasni o flacără şi, o clipă mai târziu, apa 
din fața noastră fu răscolită de explozia unui obuz. 


Bradley venise pe punte şi stătea lângă mine. 


— Încă puţin şi-o să ne nimerească, îmi spuse el. Nu pare 
să se sinchisească prea mult de drapelul nostru britanic. 


Un al doilea obuz zbură deasupra noastră; am dat atunci 

ordinul să fie schimbată direcția submarinului, cerându-i 
totodată lui Bradley să coboare şi să ia măsuri pentru 
imersiunea lui. I l-am dat în grijă şi pe Nobs, apoi am 
ordonat să fie închis bocaportul. 


Niciodată nu mi s-a părut că rezervoarele de apă se umplu 
atât de încet. Am auzit deodată o bubuitură puternică, drept 
deasupra submarinului parcă; acesta se cutremură sub 
explozie, care ne azvarli pe toți spre punte. Mă aşteptam sa 
urmeze invazia apei, dar nu s-a întâmplat aşa. În schimb, am 
continuat să ne scufundăm, până când manometrul a 
înregistrat patruzeci de picioare — şi atunci mi-am dat seama 
că suntem în afara pericolului. Îmi venea să zâmbesc. Îl 
schimbasem pe Olson, care rămăsese în turn, deoarece avea 
oarecari cunoştinţe, dobândite pe vremea când lucrase într- 
unul din primele submarine britanice. Bradley, care 
rămăsese lângă mine, mă privea întrebător: 


— Ce naiba ne facem? Navele comerciale fug de noi, vasele 
de război ne atacă. Nici unele nici celelalte n-au să creadă în 
pavilionul nostru şi n-au să ne dea răgazul să ne explicăm. 
Ba, ne-ar aştepta o primire şi mai proastă dacă ne-am 
apropia de vreun port englezesc — am nimeri în rețeaua lui de 
mine, de plase şi aşa mai departe. Nu ne putem apropia. 


— Să mai încercăm o dată, după ce vasul ăsta o să ne 
piardă urma, sugerai eu. Poate că o să întâlnim un vas care o 
să ne creadă. 


Şi chiar aşa am făcut: ne-am îndreptat spre un cargobot 
uriaş, care însă era cât pe ce să ne zdrobească. Ceva mai 
târziu, un distrugător trase asupra noastră, iar două vase 
comerciale o luară la sănătoasa când ne văzură că ne 
apropiem. Timp de două zile am navigat în sus şi în jos pe 
Canal, încercând să găsim pe cineva căruia să-i putem spune 
că suntem prieteni, dar nimeni nu voia să ne asculte. După 

întâlnirea noastră cu primul vas de război, dădusem ordinul 
să fie transmis prin radio un mesaj în legătură cu situaţia în 
care ne aflam, dar, spre mâhnirea mea, am constatat că 
aparatele noastre de  radioemisie şi  radio-recepţie 
dispăruseră. 


— Nu există decât un singur loc unde ati putea merge si 
anume Kiel, îmi trimise vorbă von Schoenvorts. Nu puteți 
acosta nicăieri altundeva. Dacă doriţi, vă voi conduce acolo si 
vă promit că veți fi trataţi bine. 


— Există şi un alt loc unde ne putem duce, i-am răspuns 
eu. Şi anume, iadul: acolo ne vom duce, înainte de a merge 
în Germania! 

III 


Au fost zile pline de nelinişte, în timpul cărora am avut 
prea puţine ocazii de a mă apropia de Lys. Îi dădusem cabina 
căpitanului, eu şi cu Bradley instalându-ne în cabina 
ofițerului de punte, iar Olson şi doi dintre cei mai buni 
oameni ai noştri ocupând cabina rezervată de obicei 
subofiterilor. Pentru ca fata să nu se simtă chiar atât de 
singură, i-am facut lui Nobs un culcus în cabina ei. 


Nu s-a întâmplat nimic deosebit câtăva vreme după ieşirea 
noastră din apele engleze. Lunecam la suprafață cu mare 
viteză. Primele două nave zărite de noi s-au depărtat cu 
repeziciune, iar a treia, un cargou enorm, a tras împotriva 
noastră, silindu-ne să ne dăm la fund. Abia după aceea au 
început şi necazurile. Într-o dimineaţă, unul dintre motoarele 
noastre Diesel s-a defectat şi, în timp ce încercam să-l 
reparăm, rezervorul de apă de la babord a început să se 
umple. Mă aflam tocmai atunci pe punte, aşa că am observat 
canarisirea treptată a vasului. Ghicind numaidecât ce se 
întâmplă, m-am repezit spre bocaport şi, închizându-l 
deasupra capului meu, am coborât în centrală. Între timp, 
submarinul se scufundase cu prova în jos, canarisindu-se la 
babord într-un chip foarte neplăcut; n-am mai aşteptat să 
dau ordine cuiva, ci am alergat cât am putut de repede la 
supapa prin care pătrundea apa în rezervorul de la babord. 
Supapa era deschisă! Ca s-o închid şi ca să pun în funcțiune 
pompa era o treabă de un minut, dar mă treceau fiori la 
gândul primejdiei prin care trecusem. 


Ştiam că supapa nu se deschisese singură. O deschisese 
cineva — cineva care ar fi fost dispus să-şi dea şi viata daca 
astfel ar fi putut să ne omoare pe toți. 

După aceea l-am pus pe unul dintre ai noştri să patruleze 
de-a lungul punţii strâmte a submarinului. Toată ziua şi 
toată noaptea, apoi o jumătate din ziua următoare am 
muncit la Dieselul acela. Mai tot timpul pluteam în derivă la 
suprafață, dar către amiază am zărit o dâră de fum la apus. 
Dându-mi seama că lumea era locuită numai de duşmani, 
am poruncit să fie pusă în funcţiune şi cealaltă maşină, ca să 
ne putem feri din calea vaporului ce venea spre noi. În clipa 
când motorul începu să se învârtească, am auzit un scrâşnet 
de oţel chinuit, iar cand am oprit motorul am văzut că cineva 
vârâse înăuntru o daltă. 


Au mai trecut două zile până să ne putem urma drumul, 
cu vasul reparat doar pe jumătate. În noaptea de dinaintea 
terminării reparațiilor, marinarul de cart veni în cabina mea 
şi mă trezi; era un englez destul de istet şi de familie buna, în 
care aveam mare încredere. 


— Ei, ce e, Wilson? îl întrebai eu. Ce s-a mai întâmplat? 


Wilson îşi duse un deget la buze şi-mi şopti, apropiindu- 
se. 


— Cred că ştiu cine-i făptaşul şi făcu un semn cu capul 
spre cabina fetei. Adineauri am zărit-o ieşind pe furiş din 
cabina echipajului. A stat de vorbă cu comandantul neamt. A 
văzut-o şi Benson aseară, dar n-a zis nimic până n-am intrat 
eu în post. 


— Benson ăsta e cam greu de cap şi nu pricepe nimic până 
nu-l lămureşte careva. 


N-aş fi rămas mai uimit nici dacă omul mi-ar fi tras o 
palmă pe neaşteptate! 


— Să nu spui nimănui nimic despre toate astea, i-am 

spus. Fii cu ochii în patru şi cu urechile la pândă şi 
raportează tot ce ti se pare suspect. 


Omul mă salută şi ieşi, dar eu mă zbuciumai mai bine de o 
oră în culcuşul meu tare, pradă unei crize de gelozie 
amestecată cu spaimă. În cele din urmă am căzut într-un 
somn agitat, din care m-am trezit abia în zori. Submarinul 
luneca încet la suprafață, căci dădusem ordinul de a înainta 
doar cu jumătate viteză până când vom stabili poziția 
vasului. Cerul fusese noros toată ziua şi toată noaptea din 
ajun, dar în dimineața aceea, când am păşit în cabina de 
comandă, am văzut cu încântare că soarele strălucea. 
Oamenii arătau bine dispuşi şi totul părea să ne fie prielnic. 
Temerile din noaptea trecută mi-au ieşit din cap în clipa când 
m-am apucat să iau relevmentele. 


Ce lovitură mă aştepta! Sextantul şi cronometrul fuseseră 
sparte peste noapte şi nu mai puteau fi reparate. Fuseseră 
sparte chiar în noaptea când Lys fusese văzută stând de 
vorbă cu Schoenvorts. Gândul acesta mă durea cel mai mult. 
Puteam face față cu curaj celuilalt dezastru, dar faptul că Lys 
m-ar fi putut trăda mă îngrozea pur şi simplu. 


I-am chemat pe punte pe Bradley şi pe Olson şi le-am 
povestit cele întâmplate, dar n-am fost în stare să le repet 
ceea ce-mi spusese în ajun Wilson. De fapt, gândindu-mă 
bine, îmi venea greu să cred că fata ar fi putut trece prin 
cabina în care dormeam eu şi Bradley, pentru a sta apoi de 
vorbă, în cabina echipajului, cu Schoenvorts, care dormea 
acolo, fără a fi văzută decât de un singur om. 


— Nu pricep, zise Bradley scuturand din cap. Unul din 
nemţii ăştia o fi tare deştept dacă ne duce de nas în felul 
ăsta. Dar nu ne-a pricinuit cine ştie ce pagubă, fiindcă avem 
instrumentele de rezervă. 

Era rândul meu să scutur din cap. 


— Nu există instrumente de rezervă, le-am spus, întristat. 
Au dispărut şi ele, la fel ca aparatul de radio. 


Cei doi mă priviră cu uimire. 


— Ne mai rămâne soarele şi compasul, spuse Olson. S-ar 
putea să ne fure compasul într-o noapte, dar peste zi n-au 
cum să şterpelească soarele — prea suntem multi! 


În clipa aceea, unul dintre marinari îşi vâri capul prin 
bocaport şi, văzându-mă, îmi ceru voie să iasă pe punte ca să 
respire putin aer proaspăt. Era Benson, omul care — potrivit 
spuselor lui Wilson - raportase că o văzuse pe Lys stând de 
vorbă cu Schoenvorts cu două nopți înainte. l-am făcut semn 
să vină pe punte şi, trăgându-l ceva mai la o parte, l-am 
întrebat dacă remarcase cumva ceva neobişnuit sau suspect 
în timpul cartului său din noaptea din ajun. Omul se 
scărpină o clipă în creştet şi îmi răspunse: 


— Nu. 


Apoi, ca şi cum i-ar fi venit o idee, adăugă că, deşi o 
văzuse pe fată stând de vorbă la miezul nopții cu 
comandantul german, în cabina echipajului, nu raportase, 
întrucât nu i se păruse nimic rău în asta. După ce i-am 
ordonat să-mi raporteze pe viitor orice lucru neobişnuit, l-am 
lăsat să plece. 


În curând îmi cerură voie să iasă pe punte si alti marinari, 
astfel încât aproape toți membrii echipajului, afară de cei 
ocupați cu vreo treabă urgentă, stăteau acum pe punte şi 
fumau şi sporovăiau, cât se poate de bine dispuşi. Profitând 
de împrejurarea că oamenii erau pe punte, am coborât să-mi 
iau micul dejun, pe care bucătarul tocmai mi-l pregătea pe 

soba electrică. Când am intrat în cabină, a apărut şi Lys, 
urmată de Nobs. 


— Bună dimineața, mă întâmpină ea, pe un ton vesel, dar 
eu îi răspunsei pe un ton mai degrabă silit şi acru. 


— Vrei să iei micul dejun împreună cu mine? o întrebai 
apoi pe neaşteptate, hotărât să-mi fac datoria întreprinzând 
personal o anchetă. 


Fata scutură din cap cu blandete, acceptând invitația mea, 
aşa că ne-am aşezat amândoi la masuta din careul ofițerilor. 


— Ai dormit bine ieri noapte? o întrebai. 
— Da, toată noaptea, îmi răspunse ea. Dorm straşnic. 


Vorbea atât de deschis şi pe un ton atât de sincer, încât nu 
puteam să cred in duplicitatea ei; totuşi, am exclamat, cu 
gândul de a-i provoca, prin surprindere, mărturisirea 
vinovatiei sale: 


— Cronometrul şi sextantul au fost distruse ieri noapte! 
Printre noi se află un trădător! 


Fata nu vădi însă prin nimic că ar fi fost la curent cu 
această catastrofă. 


— Cine-o fi făptaşul? izbucni ea. Nemţii ar fi nişte nebuni 
dacă ar face aşa ceva, căci vieţile lor sunt în joc la fel ca ale 
noastre! 


— Oamenii sunt adesea dornici să moară pentru un ideal, 
poate un ideal patriotic, iar dorința de a deveni martir 
implică voința de a-i sacrifica pe alții, chiar pe cei care-i 
îndrăgesc. Femeile sunt la fel cu bărbaţii, cu deosebirea că ar 
fi capabile să meargă şi mai departe decât ei, adică să 

sacrifice totul, până şi onoarea pe altarul dragostei. 


Mă uitam atent la fata ei, în timp ce vorbeam şi mi se paru 
că observ o uşoară roseata urcându-i în obraji. Văzând in 
asta un indiciu, am încercat să-l exploatez în folosul meu: 


— la-l de pildă pe Schoenvorts. Ar fi desigur bucuros sa 
moară si să ne distrugă pe toți odată cu el, dacă n-ar putea 
să împiedice pe altă cale căderea vasului său în mâinile 
inamicului. Ar fi în stare să sacrifice pe oricine, chiar şi pe 
dumneata; iar dacă încă îl mai iubeşti, ai putea fi unealta lui 
de nădejde. Pricepi? 


Fata se uită la mine o clipă cu nişte ochi mari. 
Consternati, apoi se ridică, foarte palidă, în ciuda rosetii din 
obraji. 


— Da, îmi răspunse şi, întorcându-mi spatele, se depărtă 
grabnic spre cabina ei. 


Am pornit după fată, căci, chiar crezând ceea ce credeam 
despre ea, îmi părea rău că o jignisem. Am ajuns la uşa 
cabinei echipajului taman la timp pentru a-l vedea pe von 
Schoenvorts aplecându-se spre fată şi şoptindu-i ceva la 
ureche: ea trecu însă mai departe, bănuind pesemne că ar 
putea fi urmărită. 


În după-amiaza acelei zile cerul se acoperi de nori; vântul 
începu să bată tare, iar valurile se stârniră, înalte, încât 
vasul avea un tangaj îngrozitor. Aproape toți cei de pe bord 
aveau rău de mare; aerul devenise apăsător. Timp de 
douăzeci şi patru de ore nu m-am mişcat de la postul meu 
din turnul de control, deoarece atât Olson cât şi Bradley erau 
bolnavi. În cele din urmă am simţit că trebuie neapărat să 
mă odihnesc putin, aşa că am căutat pe cineva care să mă 
schimbe în post. Se oferi Benson, care nu suferea de rău de 

mare şi care mă asigură că lucrase cândva în Marina Regală, 
fiind detaşat timp de peste doi ani pe un submarin. Eram 
bucuros că tocmai el mă schimbă în post, deoarece aveam o 
încredere deplină în lealitatea lui, aşa că m-am dus în cabină 
şi m-am culcat cu un sentiment de linişte. 


Am dormit douăsprezece ore în şir, iar când m-am trezit şi 
mi-am dat seama ce făcusem, m-am dus repede în turnul de 
control. Acolo şedea, cât se poate de treaz, Benson, iar 
compasul arăta că ne îndreptăm spre vest. Furtuna continua 
să bântuie şi nu s-a potolit decât în a patra zi. Eram cu toții 
destul de obosiţi şi abia aşteptam să ieşim pe punte şi să ne 
umplem plămânii cu aer proaspăt. În aceste patru zile n-o 
văzusem deloc pe Lys, care stătea desigur închisă în cabina 
ei; între timp nu se petrecuse la bordul vasului nici un 
incident neobişnuit, ceea ce făcea ca plasa dovezilor să se 
strângă şi mai tare în jurul fetei. 


Timp de alte şase zile, după ce furtuna s-a mai potolit, am 
avut parte de o vreme destul de urâtă; soarele nu s-a arătat 
nici o clipă. Era o furtună neobişnuită pentru această 
perioadă a anului - ne aflam pe la mijlocul lui iunie - dar 
fiind de felul meu din sudul Californiei, eram deprins cu 
capriciile vremii. De fapt, am remarcat că vremea neobişnuită 
predomină în tot timpul anului în întreaga lume. 


Ne îndreptam mereu spre vest şi, ştiind că submarinul „U- 
33” era unul dintre cele mai rapide submersibile fabricate de 
firma noastră, eram convins că trebuie să fi ajuns aproape de 
coasta Americii de Nord. Ceea ce mă nedumerea cel mai mult 
era faptul că, în decurs de şase zile, nu zărisem nici un 
vapor. Mi se părea uimitor să străbatem Atlanticul aproape 
în vecinătatea coastei continentului american fără a observa 
vreun fum sau vreo pânză şi în cele din urmă am ajuns la 
concluzia că ne-am abătut din drum, însă nu-mi puteam da 
seama dacă spre nord ori spre sud. În a şaptea zi, în zori, 

marea era relativ calmă. Pe apă plutea o ceață uşoară, care 
ne împiedica să vedem stelele; dar toate semnele arătau că 
ne aşteaptă o dimineaţă senină şi mă plimbam neliniştit pe 
punte, pândind răsăritul soarelui. Ochii mi-erau indreptati 
spre ceața de nepătruns de la pupa, căci acolo, la răsărit, 
trebuia să zăresc primele raze ale soarelui, menite să mă 
asigure că ne aflam încă pe drumul cel bun. Treptat cerul se 
limpezi, dar la pupa nu desluşeam nici o strălucire mai 
intensă, care să-mi vădească soarele ascuns înapoia cetei. 
Bradley, care stătea lângă mine, îmi spuse deodată, 
atingându-mi brațul şi arătând spre miazăzi: 


— Priveşte, căpitane! 


M-am uitat şi am rămas cu gura căscată, căci la babord 
am zărit profilându-se prin ceață cununa roşie a soarelui ce 
răsărea. Am dat fuga în turn şi m-am uitat la compas: acesta 
arăta că ne urmăm drumul drept spre vest, ceea ce însemna 
fie că soarele răsărea la miazăzi, fie că busola fusese 
dereglată! Concluzia era limpede. 


M-am întors la Bradley şi i-am comunicat descoperirea 
mea, spunându-i în încheiere: 


— Fără combustibil nu putem înainta nici cinci sute de 
noduri, iar proviziile noastre sunt pe sfârşite, ca şi apa. 
Numai Dumnezeu ştie cât de departe spre sud ne-am abătut. 


— Nu-i nimic altceva de făcut, decât să ne schimbăm 
direcția, pornind încă o dată spre vest, îmi răspunse el. Dacă 
nu dăm peste uscat în curând, ne-am dus cu toţii pe copca. 


l-am cerut să schimbe direcția, apoi m-am apucat să 
improvizez un sextant rudimentar, cu ajutorul căruia ne-am 
făcut măsurătorile într-un mod foarte aproximativ, neputând 
să ştim cât de departe de adevăr erau indicațiile sale. 

Sextantul ne arătă că suntem cam la 20° nord şi la 30° vest — 
adică ne abătusem din drum cu vreo două mii cinci sute de 
mile. Pe scurt, dacă interpretam cât de cât corect indicațiile 
sextantului, însemna că navigasem spre sud vreme de şase 
zile. Bradley îl schimbă pe Benson, căci ne impartisem în aşa 
fel carturile, încât Benson şi Olson să stea de veghe noaptea, 
în timp ce Bradley şi cu mine ne schimbam în timpul zilei. 


I-am luat la întrebări pe Olson şi pe Benson în legătură cu 
compasul, dar fiecare dintre ei afirma sus şi tare că nu se 
atinsese de el în timpul cartului său. Benson îmi adresă şi 
un zâmbet complice, ca şi cum ar fi spus: „Dumneata şi cu 
mine ştim cine-a făcut isprava asta!” Şi totuşi nu puteam 
crede că fata o făcuse. 


Navigam de mai multe ore spre vest, când marinarul de 
veghe strigă că zăreşte o pânză la orizont. Am dat ordin să fie 
schimbat cursul submarinului şi am pornit drept spre vasul 
străin. Luasem această hotărâre sub imperiul necesităţii: nu 
puteam rămâne aici, în mijlocul Atlanticului, căci ar fi 
însemnat să murim de foame dacă nu găseam nici o ieşire. 
Vasul străin ne observă încă de la mare distanță, căci păru 
dornic să se depărteze grabnic. Cum însă nu bătea vântul, 
situația lui era deznădăjduită, iar când am ajuns aproape de 
vas şi i-am făcut semn să stopeze, vasul veni în vânt şi 
rămase cu pânzele fluturând leneşe. Ne-am apropiat şi mai 
mult. Era cargoul BALMEN din Halmstad, Suedia, care 
transporta o încărcătură din Brazilia spre Spania. 


I-am explicat comandantului situația în care ne găseam şi 
l-am rugat să ne dea apă, combustibil şi ceva de mâncare, 
dar când omul află că nu eram nemți, se arătă foarte supărat 
şi artagos şi începu să-şi depărteze nava. Neputând rabda un 
asemenea afront, m-am întors spre Bradley, care se afla în 
turnul de control şi i-am strigat: 

— Tunarii pe punte! La posturile de imersiune! 


N-aveam timp pentru o manevră în lege, dar toți oamenii 
noştri îşi cunoşteau datoria, iar membrii germani ai 
echipajului pricepură că pentru ei moartea era singura 
alternativă a supunerii, deoarece fiecare fusese dublat de 
câte un om înarmat cu un pistol. Mai toți erau foarte 
bucuroşi să mă asculte. 


Bradley transmise jos ordinul, iar peste câteva clipe tunarii 
se catarara pe scara îngustă si, la comanda mea, îşi 
îndreptară tunul spre corabia suedeză care se depărta încet. 


— Trage un foc asupra provei vasului! i-am ordonat 
căpeteniei tunarilor. 


Vă rog să mă credeți că suedezului nu i-a trebuit mult 
timp ca să-şi dea seama de eroarea săvârşită, căci arboră pe 
catargul principal pavilionul roşu şi alb, care însemna: 
„Înţeleg”. Încă o dată, pânzele vasului începură să fluture 
leneşe. I-am poruncit apoi căpitanului suedez să vină într-o 
ambarcatiune şi să mă ia. Împreună cu Olson şi doi dintre 
englezi m-am urcat la bordul vasului şi am ales din 
încărcătura lui tot ce ne trebuia - combustibil, merinde si 
apă. l-am dat comandantului vasului BALMEN o chitanta 
pentru toate lucrurile acelea, precum şi o declarație semnată 
de mine, de Bradley şi de Olson, în care relatam pe scurt 
cum pusesem stăpânire pe submarinul „U-33” şi cât de 
urgentă era nevoia noastră de a lua ceea ce luasem. Ambele 
documente erau adresate unui agent britanic imaginar, 
căruia îi ceream să ramburseze proprietarilor vasului 
BALMEN suma respectivă; dar nu ştiu daca aceştia au fost 


38 


sau nu rambursatit. 


Cu apa, mancare si combustibil la bord, am simtit ca ni s- 
a prelungit viata. Ştiam acum, limpede, unde ne aflăm şi 
eram hotărât să mă îndrept spre Georgetown, in Guiana 
britanică — dar aveam să încerc din nou o dezamăgire cruntă. 


Şase dintre membrii loiali ai echipajului ieşiseră pe punte, 
fie pentru a fi servanti la tun, fie pentru a aborda corabia 
suedeză, iar acum, unul câte unul, coborâră pe scară în sala 
centrală. Eu am coborât ultimul dar când am ajuns jos, m- 
am pomenit privind în ţeava unui pistol ținut de baronul 
Friedrich von Schoenvorts; toți oamenii mei erau înghesuiți 
într-o parte, sub paza celor opt nemți care mai rămăseseră 
din echipajul submarinului german. 


Nu-mi puteam da seama cum se întâmplase, dar se 
întâmplase. Mai târziu aveam să aflu că îl legaseră întâi pe 
Benson, care dormea buştean în hamacul lui, îi luaseră 
pistolul, apoi îi dezarmasera cu uşurinţă pe bucătar şi pe cei 
doi englezi rămaşi jos. După care, le venise destul de uşor să 
se posteze la piciorul scării şi să-i aresteze pe rand pe toţi, pe 
măsură ce coborau. 


Primul lucru pe care-l făcu von Schoenvorts fu să trimită 
după mine şi să-mi comunice că urma să fiu împuşcat, ca 
pirat, în zorii zilei următoare. Apoi mă incunostinta că „U-33” 
va naviga câtăva vreme în aceste ape, scufundând vasele 
neutre şi inamice, fără nici o deosebire şi căutând unul din 
vasele de război nemtesti, care se afla probabil prin 


+ Pe la sfârşitul lui iulie 1916, o ştire publicată la rubrica navală a 
unui ziar menţiona că vasul suedez BALMEN, plecat din Rio de Janeiro 
spre Barcelona, a fost scufundat de un vas german, într-o zi din iunie. Un 
singur supraviețuitor a fost pescuit dintr-o ambarcatiune deschisă, în 
largul Insulelor Capului Verde. Omul, în agonie, a murit fără a apuca să 
dea vreun detaliu. (N.A.) 

apropiere. 


Nu m-a împuşcat a doua zi dimineaţă, aşa cum îmi 
făgăduise şi n-aveam să înțeleg niciodată ce l-a făcut să 
amâne executarea sentinței. În schimb, m-a ţinut legat în 
lanţuri, întocmai cum îl tinusem eu pe el; apoi l-a scos pe 
Bradley din cabina mea, ca s-o ocupe el însuşi. 


Am navigat multă vreme, scufundând numeroase nave, 
dar n-am dat peste nici un vas german de război. Am 
constatat cu uimire că von Schoenvorts îi îngăduia adesea lui 
Benson să preia comanda, ceea ce mi se părea totuşi 
explicabil prin faptul că Benson cunoştea îndatoririle unui 
comandant de submarin mult mai temeinic decât oricare 
dintre nemții aceia greoi la minte. 


Lys a trecut pe lângă mine o dată sau de două ori, dar 
rămânea îndeobşte în cabina ei. Prima oară a şovăit, ca şi 
cum ar fi vrut să-mi vorbească, dar văzând că eu nu-mi ridic 
capul, a trecut mai departe. Într-o bună zi, ni s-a transmis că 
urma să ocolim capul Horn şi că lui von Schoenvorts îi venise 
ideea nebunească de a naviga în lungul coastei nord- 
americane a Pacificului şi de a ataca tot felul de vase 
comerciale. 


— O să le var în suflet spaima de Dumnezeu şi de Kaiser! 
spunea el. 


Chiar în prima zi când am intrat în Pacificul de Sud am 
avut parte de o aventura - cea mai tulburătoare aventură pe 
care mi-a fost dat vreodată s-o trăiesc. S-a întâmplat cam 
aşa. 


Pe la mijlocul cartului de dimineață am auzit un strigăt 
dinspre punte, apoi zgomot de paşi — parcă se inghesuiau pe 
scară toți membrii echipajului. 

Cineva strigă către cei ce nu ajunseseră încă la nivelul 
punţii: 


— E un vas de război, vasul de război german GEIER! 


Mi-am dat seama că ne sunase ceasul. Dedesubt era 
linişte — nu rămăsese nimeni acolo. La capătul coridorului 
îngust se deschise o uşă şi deodată Nobs veni în fugă, îmi 
linse fața şi se rostogoli pe spate, întinzându-şi spre mine 
labele mari, stângace. Apoi se auziră alti paşi, care se 
apropiau. Ştiam ai cui erau şi m-am uitat în jos: Lys ajunse 
numaidecât lângă mine. 


— Uite! strigă ea. Repede! 


Şi-mi strecură ceva în mână. Era o cheie, o cheie pentru 
lanţurile mele. Îmi mai puse alături şi un pistol, apoi intră în 
centrală. Când trecu pe lângă mine, am văzut că avea ea 
însăşi un pistol. Nu mi-a trebuit mult ca să mă eliberez, după 
care am alergat la ea. 


— Cum să-ți mulțumesc? exclamai. 
Dar Lys îmi reteză elanul, cu vorbele-i reci: 


— Nu-mi mulțumi! N-am nevoie de multumirile dumitale şi 
nu vreau să te mai aud. Nu te uita aşa la mine. Ti-am oferit o 
şansă de a face ceva — fa-o! 


Era un ordin atât de categoric, încât am sărit ca ars. 


Ridicându-mi privirea, am văzut că turnul e gol şi m-am 
suit repede pe punte, cu ochii la pândă. Cu vreo sută de iarzi 
mai încolo se zărea un crucişător mic şi rapid, care arbora 
pavilionul flotei de război germane. Tocmai lansaseră la apă o 
ambarcatiune, care se îndrepta spre noi, încărcată cu ofițeri 

şi marinari. Crucişătorul incremenise pe apă în fata noastră. 
— Doamne, ce țintă grozavă! mi-am spus. 


Dar gândul era prea îndrăzneț ca să-l pot duce până la 
capăt. Fata se afla dedesubt. l-am aruncat o privire 
întrebătoare. Mă puteam oare încrede în ea? De ce mă 
eliberase tocmai acum? Trebuie, trebuie! Nu există altă 
cale... M-am întors jos. 


— Spune-i te rog lui Olson să coboare aici, i-am spus. Ai 
grijă să nu te vadă nimeni că-i vorbeşti. 


Fata mă privi cu uimire timp de o fracțiune de secundă, 
apoi îmi întoarse spatele şi porni în sus pe scară. O clipă mai 
târziu Olson îşi făcu apariția, urmat de fată. 


— Repede! i-am şoptit irlandezului si am pornit spre 
compartimentul de la prova, unde sunt ţinute torpilele. Fata 
ne însoți, iar când pricepu ce aveam de gând, păşi înainte şi 
ne dădu o mână de ajutor la vârârea în tub a marelui 
cilindru aducător de moarte şi distrugere. După ce am vârât 
torpila şi am închis tubul, m-am întors în fugă la turnul de 
control, rugându-mă în sinea mea ca submarinul să nu se fi 
abătut de la ţintă. Nu, nu se abătuse, slavă Domnului: 


Tinta mai straşnică decât aceasta nu cred că s-a pomenit 
vreodată. I-am făcut semn lui Olson să tragă. Submarinul se 
zgudui de la prova la pupa în clipa când torpila tagni din 
tubul ei. Am văzut dâra albă gonind drept spre crucişătorul 
inamic. Un cor de strigăte se înălță de pe puntea 
submarinului nostru; i-am văzut pe ofițeri ridicându-se în 
picioare în ambarcatiunea ce se apropia de noi şi am auzit 
zbierete şi înjurături dinspre crucişător. Mi-am îndreptat 
însă atenția asupra propriilor mele treburi. Mai toți oamenii 
de pe puntea submarinului stăteau parcă paralizati, zgaindu- 

se la torpilă. Bradley privi din întâmplare spre turnul de 
control şi mă văzu. Atunci am sărit pe punte şi am alergat 
spre el. 


— Repede! i-am şoptit. Trebuie să-i imobilizăm cat sunt 
încă nauciti! 


Chiar în fata lui Bradley stătea un neamt. Englezul îi trase 
un pumn zdravăn în ceafă şi-i smulse din teacă pistolul. Von 
Schoenvorts îşi venise repede in fire şi pornise spre 
bocaportul principal ca să examineze situația. l-am barat 
drumul cu revolverul; în aceeaşi clipă torpila atinse 
crucişătorul: înfricoşătoarea explozie acoperi ordinul dat de 
ofițerul neamt oamenilor săi. 


Bradley alerga acum printre oamenii noştri şi deşi câțiva 
dintre nemți il văzură şi-l auziră, păreau prea buimăciți ca să 
poată face ceva. 


Olson se afla jos, astfel încât pe punte eram nouă, contra 
opt nemți: neamtul lovit de Bradley zăcea încă pe punte. 
Numai doi dintre noi eram înarmaţi, dar curajul părea să-i fi 
părăsit pe nemți, căci ne opusera o rezistență slabă. Von 
Schoenvorts era cel mai înverşunat: turbat de ciudă şi de 
mânie, se repezi spre mine ca un taur zălud, trăgând cu 
pistolul. Dacă s-ar fi oprit îndeajuns ca să tinteasca, m-ar fi 
putut dobori, dar alerga prea repede, aşa că nici unul din 
gloantele lui nu mă nimeri. Apoi ne-am încăierat şi ne-am 
rostogolit pe punte; doi dintre oamenii mei puseră grabnic 
mâna pe cele două pistoale rămase libere. Baronul nu era 
pentru mine un adversar periculos într-o luptă corp la corp, 
aşa că în curând l-am țintuit pe punte, strivindu-l sub 
greutatea mea. 


Cu o jumătate de ceas mai târziu lucrurile se liniştiră şi 
totul redeveni aproape la fel ca înainte de revolta prizonierilor 

— doar că acum il supravegheam mult mai strict pe von 
Schoenvorts. GEIER se scufundase in timp ce noi încă ne 
mai luptam pe puntea submarinului; dupa aceea ne-am 
departat spre nord, lasandu-i pe supravietuitori in seama 
ambarcatiunii care se indreptase spre noi in clipa cand Olson 
lansase torpila. Presupun că nenorocitii n-au ajuns niciodată 
la liman, sau dacă au ajuns, au pierit desigur pe vreun țărm 
rece şi neospitalier; nu puteam să-i primesc la bordul 
submarinului nostru — aveam destui nemți şi aşa. 


În seara aceea, fata îmi ceru voie să iasă pe punte ca să se 
mai aerisească, după o şedere prea îndelungă în cabină. Am 
fost bucuros să-i îndeplinesc rugămintea. N-o puteam 
înțelege şi abia aşteptam o ocazie de a sta din nou de vorbă 
cu ea, pentru a-i sonda intențiile; de aceea, am pornit dupa 
ea pe scară. Era o noapte senină şi răcoroasă. Marea era 
liniştită, cu excepția spulberului de spumă albă de la prova şi 
a celor două dâre ce se prelungeau până departe la pupa, de- 
o parte şi de alta, alcătuind un imens V, pe care elicele 
noastre îl umpleau cu valuri retezate. Benson se afla în turn, 
submarinul se îndrepta spre San Diego şi totul părea în 
perfectă ordine. 


Lys şedea cu trupul firav înfăşurat într-un pled gros; 
auzind paşii ce se apropiau de ea, se întoarse să vadă cine e. 
Când mă recunoscu, îşi feri numaidecât privirea. 


— Vreau să-ți mulțumesc pentru curajul şi lealitatea 
dumitale, i-am spus. Ai fost admirabilă. Imi pare rău că ţi-am 
dat, mai înainte, ocazia să crezi că mă îndoiesc de dumneata. 


— Te-ai îndoit efectiv de mine, replică fata cu o voce calmă. 
Ba chiar m-ai acuzat că-l ajut pe baronul von Schoenvorts. 
Nu te voi putea ierta niciodată! 


Atât vorbele cât şi tonul ei vădeau o hotărâre de 

neînduplecat. 


— Nu-mi venea să cred, i-am răspuns. Şi totuşi doi dintre 
oamenii mei mi-au raportat că te-au văzut stând de vorbă cu 
von Schoenvorts noaptea târziu şi nu o dată, ci de două ori şi 
de fiecare dată am constatat, a doua zi, câte o stricăciune 
gravă adusă vasului. Nu voiam să-ți pun la îndoială 
lealitatea, dar întrucât port întreaga răspundere pentru 
viețile acestor oameni, pentru siguranța vasului, pentru viața 
dumitale şi a mea, trebuia să te tin sub supraveghere şi să te 
împiedic să săvârşeşti vreo faptă necugetată. 


Lys mă întrebă, privindu-mă cu ochii aceia mari şi rotunzi: 


— Cine ţi-a spus că am stat de vorbă cu baronul von 
Schoenvorts? 


— Nu-ţi pot răspunde, Lys, dar am aflat din două izvoare 
diferite. 


— Atunci, amândoi oamenii au minţit, zise ea, fără patimă. 
N-am vorbit cu baronul von Schoenvorts decât în prezența 
dumitale, în ziua când ne-am urcat la bordul submarinului. 
Şi te-aş ruga să nu uiţi, cand îmi vorbeşti, că pentru toți 
oamenii, afară de prietenii mei intimi, eu nu sunt Lys, ci Miss 
La Rue. 


Dacă n-aţi fost niciodată palmuiti pe neaşteptate, nu va 
puteţi închipui cum m-am simțit eu în clipa aceea. Simteam 
că-mi năvăleşte sângele în obraji, pe gât, peste urechi, până 
la rădăcina părului. Şi m-am îndrăgostit şi mai mult de Lys, 
jurându-mi solemn să-i cuceresc inima. 

IV 


Vreme de câteva zile totul se desfăşură cam după acelaşi 
tipic. În fiecare dimineaţă luam relevmentele cu sextantul 
meu rudimentar, dar rezultatele erau întotdeauna extrem de 
nesatisfăcătoare: sextantul îmi arăta mereu că ne îndreptam 
spre vest, când eu ştiam bine că navigasem spre nord. 
Dădeam vina pe bietul instrument şi mergeam mai departe. 
Într-o după-amiază, fata veni la mine şi-mi spuse: 


— Scuză-mă, dar dacă aş fi în locul dumitale, eu l-aş tine 
sub supraveghere pe Benson, mai ales când e de cart. 


Am întrebat-o ce vrea să spună, bănuind că ar putea fi 
vorba de o intrigă a lui von Schoenvorts, care urmărea poate 
să mi-l facă suspect pe unul dintre oamenii cei mai de 
încredere. 


— Dacă vei observa cursul submarinului la o jumătate de 
oră după ce intră Benson în cart, vei înțelege ce vreau să 
spun şi vei şti de ce preferă carturile de noapte, îmi răspunse 
fata. Vei mai înțelege, poate şi alte lucruri care s-au 
întâmplat la bord. 


Lys se retrase apoi în cabina ei, punând astfel capăt 
discuţiei. Am aşteptat să treacă o jumătate de ceas după 
intrarea lui Benson în cart, apoi m-am dus pe punte; trecând 
prin turnul de control, unde şedea Benson, m-am uitat la 
compas. Acesta arăta că submarinul se îndreaptă spre nord- 
vest, poziția fiind indicată printr-un punct, care mi se părea 
a fi destul de exact. Am răsuflat uşurat văzând că totul e în 
regulă, fiindcă vorbele fetei mă neliniştiseră adânc. Tocmai 
mă pregăteam să mă întorc în cabina mea, când îmi veni o 
idee care mă făcu să-mi schimb din nou gândurile şi care era 

cât pe-aci sa mă coste viata. 


Cu o jumătate de ceas înainte, când ieşisem din turnul de 
control, observasem că valurile izbesc în babord, iar acum 
păreau să se dezlantuie în sens invers, deşi era putin 
probabil ca ele să-şi fi schimbat într-un răstimp atât de scurt 
direcția: vânturile se pot schimba repede, nu însă şi marea! 


Nu exista decât o singură explicaţie: de când părăsisem 
turnul de control, cursul submarinului fusese schimbat cu 
vreo opt puncte. Întorcându-mă grabnic, m-am cățărat pe 
platforma turnului. O singură privire aruncată cerului mi-a 
confirmat banuielile: constelatiile se aflau la tribord, în loc să 
fie drept în fața noastră. Navigam, aşadar, spre vest. 


Am mai rămas o clipă ca să-mi verific calculele — voiam să 
fiu sigur înainte de a-l acuza pe Benson de trădare - şi era 
cât pe ce să-mi găsesc moartea, aproape singura certitudine 
cu care aveam să mă aleg. 


Nici acum nu-mi dau seama cum de am scăpat. Stăteam 
pe marginea platformei turnului de control, când deodată o 
palmă grea mă izbi drept între umeri şi mă azvarli în spaţiu. 
Cazand pe puntea triunghiulară din fata turnului de control, 
mi-aş fi putut lesne zdrobi un picior, sau aş fi putut aluneca 
peste bord; dar soarta tinea cu mine, aşa că am scăpat doar 
cu câteva zgârieturi. Ridicându-mă în picioare, am auzit cum 
capacul turnului se închide cu zgomot, M-am urcat repede pe 
scara care duce de pe punte spre vârful turnului, dar Benson 
închisese bine capacul, înainte ca eu să fi ajuns sus. 


Am rămas o clipă acolo, mut de consternare. Ce avusese 
de gând individul? Ce se petrecea oare în interiorul 
submarinului? Dacă Benson era un trădător, de unde 
puteam să ştiu dacă nu există printre noi şi alți trădători? 
Mi-am blestemat zilele pentru prostia pe care o făcusem 

ieşind pe punte; iar gândul acesta zămisli un altul - unul 
oribil: cine era vinovat de ieşirea mea pe punte? 


Pentru a atrage atenţia celor din interiorul vasului, m-am 
catarat iarăşi pe scară şi apoi pe puntea aceea îngustă, dar 
capacele de oțel ale ferestrelor turnului erau închise; 
rezemându-mă cu spatele de turn, m-am mustruluit pentru 
prostia mea. 


M-am uitat spre prova. Marea părea din ce în ce mai 
agitată, iar talazurile ei treceau acum peste puntea de jos, 
inundând-o cu totul. După ce le-am privit o clipă, m-am 
înfiorat din cap până-n picioare. Nu erau fiorii pe care ti-i 
dau nişte haine ude, sau spulberul apei; nu, erau chiar fiorii 
morții! Într-o clipita, trecusem hotarul dintre viaţă şi moarte 
şi-l priveam acum drept în față pe Cel Atotputernic: 
submarinul „U-33” se scufunda cu încetul! 


Mi-ar fi greu, ba chiar, cu neputinţă, să astern pe hârtie 
senzațiile încercate de mine în acel moment. Singurul lucru 
de care-mi amintesc limpede este că am izbucnit în râs, dar 
nu dintr-un spirit de bravada şi nici din isterie. Tin minte de 
asemenea că aş fi vrut să fumez. Doamne! Ce poftă aveam să 
fumez! Dar era cu neputinţă. 


Vedeam cum creşte apa sub mine. Când mica punte pe 
care stăteam a fost acoperită de valuri, m-am catarat din nou 
spre crestetul turnului. Ştiam, după însăşi încetineala 
scufundării submarinului, că Benson făcea singur toată 
treaba - lăsând pur şi simplu rezervoarele să se umple. 
Pulsatia maşinilor contenise, iar în locul ei se auzea vibrația 
egală a motoarelor electrice. Apa ajunsese până la jumătatea 
turnului! Mai aveam probabil doar vreo cinci minute de stat 
pe punte. Mă întrebam ce să fac după ce voi fi luat de apă: să 
înot până la ultima suflare, ori să capitulez şi să-mi pun 
capăt agoniei încă de la prima scufundare? 

De jos se auziră două zgomote înăbuşite. Parcă ar fi fost 
nişte impuscaturi. Benson întâmpina oare vreo împotrivire? 
Pentru mine personal, aceasta nu putea însemna mare lucru, 
deoarece chiar dacă oamenii mei l-ar fi doborât pe ticălos, 
nici unul n-ar fi avut cum să afle de starea mea înainte de a 
fi prea târziu ca să mă poată ajuta. Vârful turnului era acum 
sub apă. M-am agăţat de antena de radio, în vreme ce 
talazurile uriaşe mă acopereau, uneori în întregime. 


Ştiam că sfârşitul e aproape. Agatat de antenă, aşteptam — 
dar apa nu crescu şi mai mult. Dimpotrivă, începu să scadă: 
acum, partea de sus a turnului de control era atinsă doar de 
crestele talazurilor mai înalte. În curând, mica punte 
triunghiulară ieşi la vedere! Ce se întâmplase oare in 
interiorul submarinului? Nu cumva Benson scotea la 
suprafață submarinul tocmai fiindcă mă socotea pierdut? 
Sau fusese poate înfrânt, împreună cu nemții lui? Tensiunea 
asta era şi mai greu de suportat decât aceea prin care 
trecusem aşteptându-mi pieirea. Deodată, puntea principală 
ieşi la iveală, apoi turnul de control se deschise înapoia mea, 
dezvăluindu-mi fata neliniştită a lui Bradley, pe care se 
zugravea o expresie de usurare. 


— Slava Domnului! exclamă el, întinzându-şi mâinile spre 
mine şi trăgându-mă in turn. 


Eram ud leoarcă şi cam buimac. Încă vreo câteva minute 
şi sunt sigur că s-ar fi isprăvit cu mine, dar căldura din 
interiorul vasului, laolaltă cu rachiul pe care Bradley mi-l 
turnă pe gat — gata, gata să mi-l ardă - mă ajută să-mi vin in 
fire. Rachiul acela ar fi putut trezi la viata şi un mort! 


Când am coborât în centrală, i-am văzut pe nemți insirati 
într-o parte, sub paza a doi dintre oamenii mei înarmați cu 
pistoale. Von Schoenvorts era şi el acolo, Benson zăcea pe 
podea gemând, iar dincolo de el stătea fata, cu un revolver 

într-o mână. 


— Ce s-a petrecut aici? întrebai eu, aruncând în sus o 
privire nauca. Spuneti-mi! 


—Cred că vezi ce, domnule! Îmi răspunse Bradley. Dar 
rezultatul ar fi putut sa fie cu totul altul, daca n-ar fi fost 
domnisoara La Rue. Dormeam cu totii. Benson il schimbase 
pe omul de cart la inceputul serii si nu era supravegheat de 
nimeni — decât de domnişoara La Rue. Ea a simțit ca 
submarinul se scufundă si a ieşit din cabină ca să cerceteze 
situația. A ieşit taman la timp ca să-l vadă pe Benson 
manevrând dispozitivul de scufundare. Când a zărit-o, 
Benson şi-a scos pistolul şi a tras, dar n-a nimerit-o: 
domnişoara, însă, a tras in el şi l-a nimerit. Cele două 
împuşcături ne-au trezit pe toți şi cum oamenii noştri erau 
înarmați, rezultatul a fost inevitabil, precum se vede; dar ar fi 
fost cu totul altul dacă n-ar fi intervenit domnişoara La Rue. 
Ea a închis supapele rezervoarelor de apă şi ne-a trezit pe 
mine şi pe Olson şi tot ea a pus în funcţiune pompele ca să 
golească rezervoarele. 


lar eu o bănuisem pe fată că mă ademenise, prin uneltirile 
ei, pe punte ca să-mi găsesc moartea! Îmi venea să cad în 
genunchi în fata ei şi să-i cerşesc iertarea — şi aş fi făcut-o, 
dacă n-aş fi fost un anglo-saxon! N-am fost în stare însă 
decât să-mi scot pălăria udă şi să mă înclin, bâiguind nişte 
cuvinte de laudă. Lys nu-mi răspunse, ci se întoarse şi porni 
foarte repede spre cabina ei. Auzisem bine? Să fi fost chiar 
un suspin, ceea ce auzeam prin coridorul îngust al 
submarinului ,,U-33”? 


Benson muri în aceeaşi noapte. Rămase sfidător aproape 
până în ultimul moment, dar înainte cu câteva clipe de a-şi 
da duhul, îmi făcu semn, iar eu mă aplecai peste gura lui 
pentru a-i prinde cuvintele abia şoptite: 

— Singur am făcut-o. Am făcut-o fiindcă te urăsc — te 
urăsc pe dumneata si pe toți din neamul dumitale. Am fost 
concediat de la şantierul vostru naval din Santa Monica. Am 
fost concediat apoi din California. Sunt un I.W.W.5 - am 
devenit un agent al nemților - nu fiindcă i-aş iubi, căci îi 
urăsc şi pe ei — ci fiindcă voiam să le fac rău americanilor, pe 
care-i uram şi mai mult. Am azvârlit peste bord aparatul de 
radio. Am distrus cronometrul şi sextantul. Am făcut să 
devieze busola, după bunul meu plac. l-am spus lui Wilson 
că am văzut-o pe fată stând de vorbă cu Schoenvorts şi l-am 
făcut pe dobitocul ăla să creadă că a văzut-o şi el! Îmi pare 
rău — îmi pare rau că planurile mele au dat greş. Te urăsc! 


A mai trăit o jumătate de ceas, dar n-a mai vorbit, n-a mai 
vorbit tare, adică; însă cu vreo câteva secunde înainte de a 
porni spre lumea cealaltă, buzele i se mişcară într-un 
murmur stins. M-am aplecat şi am desluşit următoarele 
cuvinte: 


— Şi acum, mă duc la culcare. 


Atâta tot. Benson era mort. l-am azvârlit peste bord 
cadavrul. 


Vântul aduse în noaptea aceea o vreme destul de urâtă, cu 
o sumedenie de nori negri, care zăboviră câteva zile. Habar n- 
aveam în ce direcție navigasem şi nici n-aveam cum să aflăm, 
deoarece nu ne mai puteam bizui pe busolă, neştiind ce-i 
făcuse Benson. Am navigat la întâmplare, până ce am zărit 
din nou soarele. Nu voi uita niciodată ziua aceea, nici 
surprizele ei. Ne făceam socoteala, mai bine zis ghiceam că 
ne aflăm undeva în largul coastelor peruviene. Vântul, care 
bătuse cu putere dinspre răsărit, începu deodată să sufle 


5 INTERNATIONAL WORKERS OF THE WORLD, organizație anarhistă 
a muncitorilor americani. 

dinspre miazăzi, inghetandu-ne pe toți. 


— Peru! mârâi Olson. Cine-a mai pomenit aisberguri în 
largul coastelor peruviene? 


— Aisberguri?! Pe naiba! exclamă unul dintre englezi. Păi, 
în apele astea de la nord de paralela a 14-a nu se găsesc 
aisberguri, omule! 


— Atunci, te afli la sud de paralela 14-a... 


Am crezut că nu-i în toate minţile, dar greşeam, căci în 
după-amiaza acelei zile am zărit un ghețar spre miazăzi, desi 
noi crezusem zile întregi că navigam spre miazănoapte. Se 
înțelege că ne-a cuprins o descurajare fără margini, dar a 
doua zi în zori am întrezărit o mică rază de speranță, când 
marinarul de veghe ne strigă prin bocaportul deschis: 


— Pământ! Pământ la nord-vest! 


Ni se făcuse, cred, tuturor dor de pământ. Mie, unul, mi se 
făcuse. Dar bucuria mea se spulberă grabnic prin 
îmbolnăvirea subită a trei dintre nemți, care incepura 
aproape simultan să vomite. Nu puteam găsi nici o explicație 
acestei stări. l-am întrebat ce mâncaseră şi am aflat că nu 
mâncaseră nimic altceva decât hrana gătită de obicei pentru 
toată lumea. 


— Aţi băut ceva? i-am iscodit, căci ştiam că băutura era 
închisă în acelaşi dulap cu medicamentele. 


— Doar apă, gemu unul dintre ei. Toţi am băut apă azi 
dimineață. Am deschis un nou rezervor. O fi fost apa... 


Am întreprins o anchetă, care a scos la iveală o situație 
îngrozitoare — cineva, probabil Benson, otrăvise întreaga 

cantitate de apă potabilă de pe vas. Ar fi fost şi mai groaznic 
dacă n-am fi zărit uscatul la orizont. Vederea uscatului ne 
umplu însă de speranță. 


Ne apropiam repede de ceea ce părea sa fie un 
promontoriu abrupt. Nişte stânci, care se ridicau parcă 
perpendicular din mare, se pierdeau în ceață de-o parte şi de 
alta a vasului. Pământul din fața noastră ar fi putut să fie un 
continent, într-atât de puternic conturată era linia țărmului; 
ştiam totuşi că ne aflam la mii de mile distanță de cel mai 
apropiat pământ apusean, Noua Zeelandă sau Australia. 


Am luat relevmentele cu ajutorul instrumentelor noastre 
stângace şi rudimentare, am cercetat harta, ne-am scormonit 
creierii, dar degeaba. În cele din urmă, Bradley fu cel care ne 
sugeră o explicaţie. Stând în turn şi uitându-se la compas, 
îmi atrase deodată atenția asupra acestuia: acul busolei 
arăta drept spre pământul din fata noastră. Bradley rasuci 
brusc cârma spre tribord. Am simţit că submarinul se 
supune şi totuşi săgeata continua să arate drept spre 
stâncile acelea înalte. 


— Ce încheiere tragi? l-am întrebat eu. 
— Aţi auzit vreodată de Caproni? 
— Un navigator italian de odinioară? 


— Da. L-a urmat pe Cook prin 1721. Dar nu e pomenit nici 
măcar de istoricii contemporani cu el — probabil din pricină 
că a avut unele dificultăți de ordin politic la întoarcerea lui în 
Italia. Afirmațiile lui erau luate în râs de toată lumea, dar îmi 
amintesc că am citit una din cărțile sale — singura lui carte, 
de fapt - in care descria un nou continent din Mările 
Sudului, un continent făcut dintr-un „metal ciudat” care 
atrăgea acul busolei, un țărm stâncos, neospitalier, lipsit de 

orice plajă sau port natural şi lung de sute de mile. N-a putut 
debarca nicăieri, iar în cele câteva zile cât a navigat în largul 
lui, n-a putut vedea nici un semn de viață. După ce l-a 
botezat „Caprona”, a plecat mai departe. Cred, domnule, că 
avem în fața noastră țărmul Capronei, neînsemnat pe hartă 
şi dat uitării vreme de două veacuri. 


— Dacă e adevărat ceea ce spui, i-am răspuns eu, s-ar 
putea să explice în bună măsură devierea acului busolei în 
ultimele două zile. Caprona ne-a ademenit spre stâncile-i 
cumplite. Ei bine, vom primi provocarea: vom debarca pe 
Caprona. Zidul acesta stâncos trebuie să aibă o spărtură pe 
undeva. O vom găsi, Bradley, trebuie s-o găsim! Trebuie să 
găsim apă pe Caprona, căci altfel murim! 


Ne-am apropiat aşadar de țărmul acela, asupra căruia nu 
se atintisera ochii nici unui muritor. Din adâncurile 
oceanului se inaltau ca nişte turle stâncile, smaltate cu pete 
verzi, albastre şi cafenii — muşchi şi licheni vestejiti, peste a 
căror cocleală se întindea rugina de ocru a piritelor. Culmile 
stâncilor, deşi zdrentuite, erau de o înălțime atât de egală, 
încât sugerau hotarele unui imens platou; ici şi colo, în 
creştetul câte unei stânci se zăreau fâşii de verdeață, trimise 
parcă anume de vegetaţia luxuriantă din interior pentru a 
semnala unei lumi nepăsătoare că strania Caprona trăieşte şi 
se bucură de viață, dincolo de țărmul ei aspru şi neospitalier. 


Dar o metaforă, fie ea cât de poetică, n-a astâmpărat 
niciodată setea unui gâtlej uscat. Pentru a ne bucura de 
peisajul romantic al Capronei, ne trebuia apă, aşa că ne-am 
apropiat şi mai mult, sondând mereu, în lungul țărmului. 
Dar chiar în apropierea țărmului nu reuşeam să dăm de fund 
şi vedeam pretutindeni acelaşi zid înalt de stânci golaşe. La 
căderea întunericului ne-am depărtat de țărm şi am rămas la 
distanţă de el toată noaptea. 

Încă nu sufeream cu adevărat de pe urma lipsei de apă, 
dar ştiam că în curând vom începe să suferim, aşa că, la 
ivirea primelor raze de lumină, m-am dus din nou în turnul 
de control şi am cercetat țărmul acela duşmănos. 


Către amiază am descoperit o plajă, cea dintâi pe care o 
vedeam. Era o fâşie îngustă de nisip, la temelia unei părți a 
falezei care părea mai joasă decât cele pe care le observasem 
până atunci. La poalele ei, pe jumătate îngropaţi în nisip, 
zăceau nişte bolovani uriaşi - mărturie tăcută a faptului că, 
odinioară, o forță năprasnică sfărâmase în acest loc hotarul 
natural al Capronei. Bradley fu cel care ne atrase primul 
atenția asupra unui obiect straniu ce se ridica printre 
bolovani deasupra apei. 


— Parcă ar fi un om, zise el şi-mi trecu binoclul. M-am 
uitat îndelung şi atent şi aş fi putut să jur că obiectul acela 
era o siluetă omenească. Domnişoara La Rue se afla pe punte 
împreună cu noi. M-am întors cu fața spre ea şi am rugat-o 
să coboare. Ea s-a supus, fără să crâcnească. Apoi m-am 
dezbrăcat, sub ochii întrebători ai lui Nobs. Acasă, era 
obişnuit să intre în mare cu mine şi nu uitase, fireşte, acest 
obicei. 


— Ce aveți de gând să faceți, domnule? mă întrebă Olson. 


— Am de gând sa văd ce-i obiectul acela de pe țărm, i-am 
răspuns. Dacă-i un om, ar putea să însemne că această 
Capronă e locuită, sau pur şi simplu că nişte nenorociti au 
naufragiat pe aici. Voi putea să-mi dau seama după 
îmbrăcămintea individului. 


— Bine, dar ce faceți cu rechinii, domnule? starui Olson. 
Ar trebui să luaţi un cuțit. 


— Poftim unul, dome! îmi strigă un marinar şi-mi întinse 

un cuțit lung şi subțire — unul pe care-l puteam tine între 
dinți — aşa că-l acceptai bucuros. 


— Tine submarinul cât mai aproape de țărm, i-am ordonat 
lui Bradley, apoi m-am aruncat peste bord si am inotat spre 
plaja îngustă. 


Înapoia mea se auzi un alt plescăit, iar când m-am întors 
l-am zărit pe bătrânul şi credinciosul meu Nobs, care inota 
vitejeşte pe urmele mele. 


Marea nu era agitată şi nu simțeam vreun curent 
subteran, aşa că am ajuns lesne la țărm, pe care m-am urcat 
la fel de uşor. Plaja era alcătuită îndeosebi din pietricele 
netezite de valuri. Nisip era putin, deşi de pe puntea 
submarinului plaja ni se păruse toată nisipoasă; n-am văzut 
nici o urmă de moluşte sau de crustacee, caracteristice 
tuturor plajelor cunoscute de mine mai înainte. Îmi explic 
acest fenomen prin îngustimea plajei, prin uriaşa adâncime a 
apei şi prin marea distanță ce desparte Caprona de vecinul ei 
cel mai apropiat. 


Pe măsură ce eu şi Nobs ne apropiam de silueta de pe 
țărm, simțeam ca, dacă aceasta fusese vreodată vie, murise 
cu siguranţă în urmă cu câtva timp. Nobs se opri, adulmecă 
şi mârâi. Ceva mai târziu, se aşeză, îşi ridică botul spre cer şi 
scoase un urlet jalnic. Am azvârlit o pietricică spre el, 
poruncindu-i să tacă: urletele lui lugubre mă enervau. Chiar 
când am ajuns lângă obiectul acela, tot n-am fost în stare să- 
mi dau seama dacă fusese om sau dobitoc. Cadavrul era 
umflat şi în parte descompus. Nu se vedea pe el sau prin 
apropiere nici urmă de îmbrăcăminte. Un păr fin, cafeniu îi 
acoperea pieptul şi abdomenul, dar fata, palmele, picioarele, 
umerii şi spatele erau lipsite de păr. Creatura trebuie să fi 
avut înălțimea unui om bine proportionat; trăsăturile ei erau 
asemănătoare cu acelea ale unui om, dar fusese oare cu 

adevărat un om? 


N-aş putea spune, căci nu semana cu o maimuță mai mult 
decât cu un om. Degetele groase de la picioare se întindeau 
lateral, întocmai ca acelea ale băştinaşilor din Borneo, 
Filipine şi alte ţinuturi depărtate, unde se mai găsesc şi 
astăzi oameni primitivi. Fata lui ar fi putut să fie aceea a unei 
ființe ieşite din împerecherea unui pitecantrop cu o fiică a 
tribului „Piltdown” din Sussex-ul preistoric. Lângă cadavru 
zăcea o bâtă de lemn. 


Faptul acesta îmi dădu de gândit, căci nu se vedea nici 
urmă de copaci prin împrejurimi. Pe plajă nu se zărea nici un 
obiect de natură să evoce prezența unui marinar naufragiat. 
Cadavrul nu sugera catusi de putin că, în viata, răposatul ar 
fi putut avea o experiență nautică. Era cadavrul unui tip 
uman inferior sau al unui animal superior. Nici într-un caz, 
nici în celălalt n-ar fi putut aparține unui neam de 
navigatori. Am dedus, de aceea, că era un băştinaş al 
Capronei, care căzuse ori fusese aruncat de pe stâncile de 
deasupra plajei. În cazul acesta, Caprona era locuibilă, dacă 
nu chiar locuită de oameni. Dar cum să ajungi în interiorul ei 
locuit? Iată întrebarea. O privire mai atentă asupra stâncilor, 
decât cea pe care-o putusem arunca de pe puntea 
submarinului, mi-a întărit convingerea că nici un muritor n- 
ar fi în stare să escaladeze faleza aceea perpendiculară, 
lipsită de orice deschizătură şi de orice crampon, de care să 
se poată agăța. M-am depărtat perplex. Niciun rechin nu mi- 
a ieşit în cale, la întoarcerea spre submarin. 


La auzul veştilor aduse de mine, ceilalți începură să emită 
fel de fel de teorii şi presupuneri şi să nutrească speranțe. 
Toţi îşi făceau acelaşi raționament pe care-l făcusem şi eu — 
concluziile erau evidente. Apa, însă, nu era de loc evidentă: 
eram mai insetati ca oricând. 

Ne-am petrecut restul zilei continuând să explorăm cu 
atenţie, dar fără rezultat, țărmul acela monoton. Peretele 
stâncos nu vădea nici o spărtură, nici măcar un alt petic de 
plajă. În asfintit, o dată cu soarele se prăbuşiră şi speranţele 
noastre. Între timp încercasem din nou să mă apropii de fată, 
dar ea nu voia să mă mai vadă-n ochi, aşa că eram nu numai 
însetat, dar şi din cale afară de trist şi de abătut. Mi-a părut 
bine, de aceea, când zorii unei zile noi alungară vraja urâtă a 
unei nopţi de nesomn. 


Căutările întreprinse dimineața nu ne-au adus nici o rază 
de speranță. Caprona era inexpugnabilă - asta era părerea 
tuturor; totuşi ne-am continuat cercetările. Cred că era pe la 
două după-amiază, când Bradley îmi atrase atenția asupra 
unei crengi înfrunzite, care plutea pe mare. 


— O fi fost dusă de vreun râu până-n ocean, sugeră el. 


— Da, s-ar putea, i-am răspuns. O fi căzut, sau o fi fost 
aruncată de pe culmea uneia din stâncile astea. 


Bradley se adumbri la fata. 


— Si eu m-am gândit la acelaşi lucru, desi aş dori să cred 
contrariul! 


— Ai dreptate! i-am zis. Trebuie să credem, până la proba 
contrarie. Nu ne putem îngădui să ne descurajăm tocmai 
acum, când avem cel mai mult nevoie de curaj. Creanga asta 
a fost purtată de un râu, iar noi vom găsi acel râu! 


Şi, cu pumnul strâns, într-un gest menit să sublinieze o 
hotărâre lipsită de speranţă, i-am arătat spre un loc ceva mai 
apropiat de țărm. 


— Vezi, Bradley? Uită-te bine! 

Pe apă pluteau spre noi nişte flori amestecate cu ierburi şi 
încă o creangă înfrunzită. Am scrutat amândoi apa şi țărmul. 
Bradley descoperi pesemne ceva, sau îşi închipui numai, căci 
ceru o găleată şi o frânghie, iar când le primi, lăsă găleata în 
apă şi o scoase plină. Gusta apoi apa din găleată si, 
îndreptându-se, mă privi în ochi cu o expresie încântată, ca 
şi cum ar fi zis: „[i-am spus eu!” 


— Apa asta e caldă şi proaspătă! exclamă el. 


Am întins mâna spre găleată şi am gustat şi eu. Apa era 
foarte caldă, dar avea un gust extrem de neplăcut. 


— Ai băut vreodată apă dintr-o baltă plină de mormoloci? 
mă întrebă Bradley. 


— Exact! exclamai eu. Exact gustul ăsta îl are, deşi n-am 
mai băut asemenea apă din copilărie; dar cum se poate ca 
apa unui râu să aibă un astfel de gust şi ce naiba o face să 
fie atât de caldă? Trebuie să aibă cel putin 70 sau 80 de 
grade Fahrenheit, dacă nu şi mai mult! 


— Da, recunoscu Bradley, aş zice chiar mai mult. Dar de 
unde vine oare? 


— Acum, că am descoperit-o, asta e uşor de văzut. De 
vreme ce nu poate veni din ocean, trebuie să vină din 
interior. Singurul lucru pe care-l avem de făcut este să 
mergem pe firul apei şi, mai de vreme sau mai târziu, vom da 
de izvorul ei. 


Ne aflam destul de aproape, dar îndreptând prova 
submarinului spre țărm, ne-am târât încet de-a lungul lui, 
luând mereu probe de apă şi gustând-o pentru a ne asigura 
că n-am ieşit din curentul de apă proaspătă. Bătea un 
vânticel slab dinspre larg şi nu erau valuri aproape deloc, 

astfel încât ne-am continuat înaintarea spre țărm, fără a 
atinge fundul; deşi eram la doi paşi de țărm, n-am observat 
nici o spărtură prin care ar fi putut să răzbească vreun 
pârâiaş cât de mic şi cu atât mai puţin gura unui râu larg 
cum părea să fie acesta, de vreme ce izbutea să împrospăteze 
apa oceanului până la o distanță de peste două sute de iarzi. 
Refluxul, laolaltă cu puternicul curent de apă proaspătă, ne- 
ar fi împiedicat să ne ciocnim de stânci, chiar dacă n-am fi 
avut motoarele în funcțiune; pentru a ne menține poziția, 
trebuia doar să ne folosim de aceste două forțe combinate. 
Am ajuns la o distanță de douăzeci şi cinci de picioare de 
peretele abrupt, care se înălța masiv deasupra noastră. Nu se 
vedea nici o spărtură. Privind suprafața apei şi scrutând fata 
amenințătoare a falezei, Olson îşi dădu cu părerea că apa 
proaspătă ar fi putut izvori dintr-un gheizer submarin. Aşa se 
explica, spunea el, căldura ei. În clipa aceea, un tufiş plin de 
flori şi frunze tasni la suprafață şi începu să plutească 
înapoia submarinului. 


— Tufele de flori nu prea cresc în peşterile subterane din 
care izvorăsc gheizerele, zise Bradley. 


— Nu pricep nimic, mormăi Olson, scuturând din cap. 


— Am găsit! Ia uitati-va! exclamai eu, arătând spre temelia 
falezei, pe care refluxul o expunea treptat vederii noastre. 


Priviră cu toții într-acolo şi văzură ceea ce văzusem şi eu — 
partea de sus a unei borte întunecoase, prin care apa se 
vărsa în mare. 


— E canalul subteran al unui râu! strigai eu. Curge printr- 
un ținut acoperit cu vegetație, deci luminat de soare. 
Peşterile subpământene nu pot avea nici o viata vegetală cat 
de cât asemănătoare cu plantele pe care le-am văzut plutind 
pe apa acestui râu. Dincolo de stâncile astea există 

pământuri roditoare şi râuri de apa dulce — poate şi vânat! 


— Da, domnule! Spuse Olson. Dincolo de stânci! Adevărat, 
dom'le! Dincolo de stânci! 


Bradley izbucni in râs — un râs cam amar: 


— Păi, e ca şi cum ne-ai spune, domnule, că ştiinţa a 
stabilit că pe Marte există apa şi vegetație. 


— Nu-i chiar aşa, replicai eu. Un submarin nu-i construit 
pentru a naviga prin spaţiu, ci pentru a străbate adâncurile 
mării. 


— Ati fi dispus să va varati în văgăuna aia? mă întrebă 
Olson. 


— Da, îi răspunsei eu. N-avem nici o şansă de a 
supraviețui dacă nu găsim hrană şi apă aici, pe Caprona. 
Apa asta care iese din stâncă nu e sărată, dar nici bună de 
băut, deşi am băut cu toţii din ea. E logic să presupunem că, 
în interior, râul e alimentat de izvoare curate şi că există 
acolo fructe, ierburi şi vânat. Să rămânem oare aici şi să 
murim de sete şi de foame, când s-ar putea ca la o distanță 
de numai câteva sute de iarzi să se întindă un tărâm al 
belşugului? Avem mijloacele necesare pentru a naviga într- 
un râu subteran. Suntem oare prea laşi ca să folosim aceste 
mijloace? 


— Eu aş zice să încercăm, spuse Olson. 
— Da, să încercăm, zise şi Bradley. 


— Atunci, la fund şi deie Domnul s-avem noroc! exclamă 
un marinar tânăr, care luptase cândva în tranşee. 


— La posturile de imersiune! poruncii eu şi, în mai puţin 

de un minut, puntea rămase pustie, capacele turnului de 
control erau închise cu zgomot, iar submarinul se scufunda — 
poate pentru ultima oară. Eu, unul, aşa simțeam şi cred că 
mai toți ceilalți simțeau la fel. 


În timp ce submarinul se scufunda, stăteam în turn, al 
cărui reflector îşi proiecta pe apă razele palide. Ne 
scufundam foarte încet, înaintând doar atâta cât să 
menţinem prova submarinului în direcția dorită; in fata 
noastră zăream hăul negru căscat în peretele de stâncă. Era 
o deschizătură prin care ar fi putut trece şase submarine 
deodată, un tunel cilindric şi întunecat ca gura iadului. 


În timp ce submarinul înainta cu băgare de seamă, nu mi- 
am putut stăpâni o presimtire lugubră. Incotro ne 
îndreptam? Ce ne aştepta la capătul acestui mare canal? Ne 
luasem oare adio de la lumina soarelui şi de la viață? Ne 
aşteptau oare primejdii mai mari decât cele pe care le 
înfruntasem până acum? Am încercat să alung fantasmele 
închipuirii, comunicându-le cu glas tare tot ce vedeam, celor 
de jos, care stăteau cu urechile la pândă. Eu eram ochiul 
întregii echipe şi mă străduiam din răsputeri să fiu la 
înălțime. Înaintasem poate cu vreo sută de iarzi, când ne 
întâmpină cea dintâi primejdie. Chiar în fața noastră tunelul 
cotea brusc, într-un unghi drept. Puteam vedea răgăliile de 
pe râu izbindu-se de peretele stâncos din stânga noastră, sub 
presiunea puternică a curentului şi ma temeam ca 
submarinul să nu pateasca ceva făcând o asemenea cotitură 
în condiții atât de vitrege; n-aveam însă de ales, trebuia să 
încercăm. Nu i-am prevenit pe camarazii mei - ca să nu le 
pricinuiesc temeri inutile, căci, dacă ne-am fi ciocnit de 
peretele acela stâncos, nici o forță de pe pământ n-ar fi putut 
să ne ferească de un deznodământ pe cât de tragic, pe atât 
de grabnic. Am dat ordin să înaintăm cu toată viteza şi 
submarinul s-a îndreptat spre primejdie. Eram nevoit să mă 

apropii de peretele din stânga pentru a lua cotul şi mă 
bizuiam pe forța motoarelor ca să ne poarte prin noianul 
acela de ape. Ei bine, am izbutit să trecem, dar cu chiu cu 
vai. În timp ce coteam, submarinul a nimerit în mijlocul 
curentului, care l-a împins cu pupa spre stânci; s-a auzit o 
izbitură care a făcut să se cutremure întreaga navă, apoi un 
scrâşnet lugubru - coca de oțel se freca de peretele de 
stâncă. O clipă, am crezut că năvala apelor ne va pecetlui 
soarta, dar deodată am auzit de jos vestea bună că totul e în 
ordine. 


După alți cincizeci de iarzi am mai întâlnit un cot, de data 
asta spre stânga! Era, însă, ceva mai lin, aşa că am trecut 
fără nici o vătămare. După aceea, am navigat uşor, deşi nu 
puteam şti ce ne mai aşteaptă, iar nervii mi-erau incordati la 
maximum. După al doilea cot, canalul era aproximativ drept, 
cale de vreo o sută cincizeci până la două sute de iarzi. Apele 
păreau mai luminoase, încât mi-a mai venit inima la loc. Le- 
am strigat celor de jos că văd lumina zilei şi atunci întreaga 
navă se cutremură de chiotele şi exclamatiile de recunoştinţă 
ale oamenilor. O clipă mai târziu, pluteam printr-o apă 
luminată de soare; ridicând numaidecât periscopul, am privit 
de jur împrejur cel mai straniu peisaj pe care-mi fusese dat 
vreodată să-l văd. 


Ne aflam în mijlocul unui râu lat şi domol, ale cărui maluri 
erau străjuite de nişte ferigi arborescente gigantice, care-şi 
inaltau vânjoasele prastii la cincizeci, o sută, două sute de 
picioare în văzduhul liniştit. Aproape de noi, o umbră se 
ridică la fata apei şi se repezi la periscop. Am zărit nişte fălci 
uriaşe, desfăcute, apoi totul s-a tulburat. Un tremur scutură 
turnul în clipa când animalul acela se abătu asupra 
periscopului. O clipă mai târziu, am putut vedea din nou — 
animalul dispăruse. Deasupra copacilor zbura un fel de liliac 
enorm - o dihanie uriaşă ca o balenă, dar cu o alcătuire ce 

amintea mai degrabă de o şopârlă. Apoi, o umbră se abătu 
din nou asupra periscopului, întunecându-i oglinda. 
Mărturisesc că abia mai răsuflam când am dat ordinul de 
ieşire la suprafață. Spre ce tărâm straniu ne călăuzise 
soarta? 


În clipa când puntea ieşi de sub apă, am deschis 
bocaportul turnului de control şi am păşit afară. Peste un 
minut se deschise şi bocaportul punţii, iar cei care nu erau 
de cart dedesubt se catarara pe scară; Olson îl aducea pe 
Nobs, tinandu-l subsuoara. 


Timp de câteva minute nimeni nu scoase o vorbă: cred ca 
erau cu toții la fel de ingroziti ca şi mine. De jur împrejur 
vedeam o floră şi o faună la fel de stranii şi de admirabile ca 
acelea pe care le-am fi putut găsi pe o planetă depărtată, 
dacă am fi fost transportaţi, în chip miraculos, prin eter, spre 
o lume necunoscută. Până şi iarba de pe malul cel mai 
apropiat era nepământeană - creştea înaltă şi luxurianta, 
fiece fir având în vârf câte o floare strălucitoare, violetă, 
galbenă, roşie sau albastră; pajiştea asta feerică întrecea 
orice închipuire omenească şi totul clocotea de viață. Copacii 
aceia înalți, ca nişte ferigi, erau doldora de maimuțe, şerpi şi 
şopârle. Insecte gigantice bâzâiau, zburând de colo până colo. 
La poalele pădurii dese puteau fi văzute sumedenie de făpturi 
puternice, în apa râului mişunau alte făpturi, iar deasupra 
fâlfâiau aripile unor creaturi uriaşe, dintre cele despre care 
invatasem în şcoală că au dispărut din vremuri imemoriale. 


— Ia te uită! exclamă Olson. Ce-i cu girafa asta care iese 
din fundul mării? 


Am privit în direcția arătată de el şi am văzut un gât lung, 
lucios, încununat de un cap mic care se înălța deasupra 
apei. Deodată spinarea animalului ieşi la iveală - cafenie si 
lucioasă în apa ce şiroia de pe ea. Animalul îşi îndreptă 

privirea spre noi, îşi deschise botul de soparla şi, scoțând un 
şuierat strident, se repezi spre submarin. Avea, cred, o 
lungime de şaisprezece până la optsprezece picioare şi 
semăna leit cu plesiozaurii din Jurassicul-Inferior®, pe care-i 
văzusem reconstituiti în planşe. Se repezi la noi ca un taur 
turbat, de parcă ar fi vrut să distrugă şi să devoreze 
puternicul submarin — de fapt, cred că asta şi dorea. 


Se năpustise spre noi cu botul căscat, în timp ce navigam 
încet în susul râului. Gâtul acela lung era întins ca o țeavă 
de tun, iar cele patru lopătoaie cu care înota izbeau cu 
putere apa, făcându-l să înainteze rapid. Când ajunse lângă 
submarin, monstrul îşi închise fălcile peste unul din tachetii 
parapetului şi-l smulse ca pe o scobitoare înfiptă în chit. La 
vederea acestei performanţe titanice, ne-am dat cu toții 
înapoi, iar Bradley îşi scoase revolverul şi trase. Glontul 
nimeri în gâtul animalului, chiar deasupra trupului, dar în 
loc să-l paralizeze, nu făcu decât să-i sporească furia. Cu un 
țipăt strident, monstrul ieşi pe jumătate din apă şi, lăsându- 
se peste coca submarinului, încercă să se întindă pe puntea 
lui, ca să ne înghită. În aceeaşi clipă răsunară o duzină de 
împuşcături, căci toți cei care eram înarmați am tras 
simultan în monstru; dar deşi acesta era ciuruit de gloanțe, 
nu dădu semne de agonie, ci sări doar ceva mai încolo pe 
submarin. 


Băgasem de seamă că fata venise pe punte şi stătea acum 
înapoia mea, nu prea departe; când am văzut ce primejdie ne 
paşte pe toți, m-am întors şi am impins-o spre bocaport. Nu 
mai vorbisem cu ea de câteva zile încoace şi nici acum n-am 
vorbit; ea, însă, s-a smuls din strânsoarea brațului meu, 
aruncându-mi o privire dispretuitoare. Mi-am dat seama ca 
nu pot obține nimic de la ea decât cu ajutorul forței, aşa că 


6 A doua perioadă a erei Mezozoice (situată dupa Triassic şi înainte de 
Cretacic), denumită astfel după rocile descoperite în masivul Jura. 

m-am întors cu spatele, ca să o pot apăra de bizara reptilă, în 
cazul când aceasta ar fi izbutit să ajungă pe punte; în clipa 
aceea, am văzut cum monstrul îşi ridică o labă peste parapet 
şi, întinzându-şi fulgerător capul, apucă în bot pe unui dintre 
nemți. Am dat fuga într-acolo şi am tras cu pistolul în trupul 
monstrului, încercând să-l silesc să-şi slobozească prada; era 
însă ca şi cum aş fi tras în soare! 


Urlând şi tipand, neamtul se pomeni smuls de pe punte de 
monstru, care se scufundă cu victima lui îngrozită. Eram cu 
toții zguduiti de înfricoşătoarea tragedie, dar Olson ne 
descreti fruntile atrăgându-ne atenția ca, acum, balanța 
puterii era în mâinile noastre. După moartea lui Benson, 
fusesem noua contra nouă — nouă nemți contra nouă , aliati”, 
cum ne spuneam noi înşine; acum, nu mai erau decât opt 
nemți. Pe fată n-o trecusem niciodată în vreo tabără sau alta, 
poate pentru că era fată, deşi ştiam prea bine că era de 
partea noastră. 


Remarca lui Olson izbuti aşadar să însenineze atmosfera, 
cel putin pentru ,aliati”, dar în curând atenţia ne fu din nou 
atrasă spre râu, căci de jur împrejur apa fierbea ca un cazan 
drăcesc, plin de reptile oribile, care şuierau şi se zbuciumau, 
turbate şi înfometate. Începură să se catere şi pe punte, 
zvârcolindu-se şi împingându-ne tot mai mult, deşi trăgeam 
în ele întruna. Erau tot soiul de făpturi îngrozitoare — 
enorme, hidoase, groteşti — un adevărat coşmar mezozoic. Am 
avut grijă ca fata să fie dusă jos cat mai grabnic cu putinţă, 
iar ea îl luă şi pe Nobs -— bietul câine aproape că nu mai 
putea nici să scheaune, atâta lătrase! Şi cred că pentru 
prima oară in viata lui, încerca sentimentul fricii, dar nu-i de 
mirare. l-am trimis apoi jos si pe Bradley si pe mai toți 
„aliații”, iar după aceea şi pe nemții aflați pe punte; von 
Schoenvorts continua să fie legat în lanţuri. 


Monstrii ajunseseră amenintator de aproape cand am 
66 


coborât şi eu, trântind după mine bocaportul. M-am dus apoi 
în turnul de control şi am dat ordin să înaintăm cu toată 
viteza, în speranța că ne vom departa de monstrii aceia; dar 
era în zadar. Nu numai că oricare dintre ei putea întrece 
lesne submarinul, dar cu cât înaintam mai mult în susul 
râului, cu atât mai numeroase erau haitele ce ne atacau; în 
cele din urmă, temându-mă să mai navighez atât de repede 
pe un astfel de râu, am dat ordin să fie micşorată viteza şi 
am plutit astfel, încet şi cu demnitate, prin bulucul acela 
şuierător. Eram foarte bucuros că ne făcusem intrarea în 
Caprona la bordul unui submarin şi nu al vreunei alte nave. 
Îmi dădeam bine seama ce soartă i-ar fi putut aştepta pe 
navigatorii care s-ar fi încumetat să viziteze Caprona: lumea 
nici n-ar fi luat cunoştinţă de isprava lor, căci vă asigur că 
numai pe un submarin poţi trece pe râul acela mare şi leneş 
şi rămâne în viata. 


Am înaintat pe râu în sus cale de vreo patruzeci de mile, 
până la căderea serii. Mi-era frică să coborâm în fundul 
râului şi să rămânem acolo peste noapte, căci mă gândeam 
că mâlul era poate prea adânc Neputând arunca ancora, am 
mai înaintat putin pe lângă țărm şi, profitând de un scurt 
răgaz oferit de reptilele acelea, ne-am legat submarinul de un 
copac mai solid. De asemenea, am scos o găleată de apă din 
râu şi am constatat că, deşi destul de caldă, apa era ceva mai 
dulce acum. Aveam hrană suficientă, iar apa ne astâmpără 
binişor setea; ne lipsea însă carnea proaspătă. Nu mai 
mancasem carne de multe săptămâni, dar la vederea 
reptilelor mi-a venit o idee şi anume, că s-ar putea ca şi 
carnea lor să fie gustoasă. M-am dus aşadar pe punte cu o 
puşcă — aveam vreo douăzeci de arme la bord. Văzându-mă, o 
reptilă uriaşă se repezi pe punte, drept spre mine. M-am 
retras spre vârful turnului de control, iar când monstrul îşi 
inalta trupul masiv în dreptul punţii înguste pe care stăteam, 
i-am tras un glonte între ochi. 

Monstrul se opri şi se uită la mine o clipă, ca şi cum mi-ar 
fi spus: „Omul ăsta inteapa, trebuie să mă feresc!” Apoi isi 
întinse gâtul lung şi, căscându-şi botul puternic, îl îndreptă 
spre mine, dar eu nu mai eram acolo. Mă prăbuşisem înapoi 
în turn, gata-gata să-mi găsesc moartea în cădere. Când mi- 
am ridicat privirea, căpşorul din creştetul gâtului tocmai se 
abătea asupră-mi, dar m-am trântit pe jos, ca să mă feresc. 


Văzând ce se petrecea în turn, Olson dădu fuga după un 
topor si, după ce-l găsi, se catara fără şovăire pe scară şi 
începu să izbească in capatana aceea oribilă. Monstrul n- 
avea destulă minte ca să adăpostească două idei deodată. 
Deşi lovit şi hăcuit şi cu un glonte între ochi, stăruia în 
încercarea-i nebunească de a se vâri în turn şi de a-l devora 
pe Olson, deşi avea un trup de câteva ori mai gros decât 
diametrul bocaportului; şi nu-şi încetă eforturile decât când 
Olson izbuti să-l decapiteze. Atunci, doi oameni se urcară pe 
punte prin bocaportul principal şi în timp ce unul stătea de 
veghe, celălalt tăie o ciozvârtă din coapsa monstrului, botezat 
de către Bradley „Plesiosaurus Olsoni”. Între timp Olson tăie 
gâtul lung al monstrului, zicând că o să facă din el o supă 
straşnică. Până când am curăţat noi turnul de sângele şi de 
măruntaiele monstrului, bucătarul ne-a preparat nişte 
fripturi zemoase şi o ciorbă faină pe soba electrică, iar aroma 
răspândită de „Plesiosaurus Olsoni” ne umplu de admiraţie 
pentru această specie. 

Am înfulecat fripturile chiar în seara aceea; cat despre 
ciorbă, am mâncat-o abia în dimineața următoare. Ni se 
părea ciudat să mâncăm o făptură care, potrivit legilor 
paleontologiei, nu mai exista de milioane de ani. Deşi nu-ţi 
dădea senzația de prospețime, nu ne stanjenea de fel 
apetitul. Olson mâncă până când mi se păru că o să 
plesnească. 


Fata mâncă împreună cu noi în seara aceea, în careul 
ofițerilor, situat chiar în spatele compartimentului torpilelor. 
Am desfăcut masa pliantă, am pus cele patru scaune şi, 
pentru prima oară după nu ştiu câtă vreme, ne-am aşezat să 
mâncăm altceva decât rațiile minuscule şi monotone 
destinate echipajului unui submarin aflat la strâmtoare. 
Nobs şedea între mine si fată şi era hrănit cu bucățele de 
Plesiozaur, deşi risca în felul acesta să-şi strice pentru 
totdeauna bunele obiceiuri. Se uita la mine ruşinat, căci îşi 
dădea seama că un câine bine crescut nu se cuvine să 
mănânce la masa; bietul de el era însă atât de slăbit de un 
regim alimentar impropriu, încât n-aş fi putut să mănânc 
dacă nu i-aş fi dat şi lui şi, oricum, Lys voia să-l hrănească. 


Lys mă trata cu o politețe rece, dar față de Olson şi de 
Bradley se arăta cât se poate de drăguță. Ştiam că nu-i 
exuberantă din fire şi, de aceea, nu mă aşteptam la elanuri 
de generozitate din parte-i; îi eram recunoscător pentru 
puținele semne de atenţie pe care mi le acorda. Am avut o 
cină foarte plăcută, cu un singur moment penibil - cand 
Olson sugeră că făptura din care ne înfruptam era poate 
aceeaşi care-l inghitise pe neamt. Ne-a trebuit mult până s-o 
induplecam pe fată să-şi continue masa; Bradley izbuti în 

cele din urmă s-o convingă, spunându-i că înaintasem vreo 
patruzeci de mile în susul râului din clipa cand neamtul 
fusese devorat şi că, de atunci încoace, văzusem mii de 
asemenea reptile, aşa încât nu putea fi vorba de acelaşi 
Plesiozaur. 


— Şi în orice caz, conchise el, Olson a lansat ideea asta 
doar cu scopul de a ne face să-i cedăm lui toate biftecurile! 


Am discutat despre viitor şi ne-am spus părerile în 
legătură cu ceea ce ne aştepta; erau nişte simple 
presupuneri, căci nimeni nu putea sti ce ne aşteaptă. Viața 
ar fi imposibilă în Caprona dacă aceasta ar fi bântuită de 
reptilele alea şi de alte dihănii îngrozitoare. Ne-am hotărât, 
deci, să rămânem doar până ce vom găsi apă proaspătă 
precum şi carne şi fructe uşor de procurat, apoi să ne 
întoarcem dincolo de faleză, spre largul mării. 


Într-un târziu ne-am culcat în hamacurile noastre strâmte, 
sătui, plini de speranţă şi cu cugetul împăcat, iar a doua zi 
ne-am trezit inviorati şi încă optimişti. Nu ne-a venit de loc 
greu să pornim la drum - fiindcă, aşa cum aveam să aflăm 
mai târziu, saurienii încep să se hrănească abia dimineața 
târziu. De la amiază pana la miezul nopții sunt deosebit de 
activi, iar din zori până pe la nouă dimineaţa trândăvesc. Şi 
într-adevăr, n-am văzut nici un monstru tot timpul cât am 
plutit pe râu, deşi tunul fusese scos pe punte, gata de a 
răspunde oricărui atac. Nădăjduiam, fără să fiu prea convins, 
că obuzele i-ar putea descuraja pe saurieni. Copacii erau 
intesati de maimuțe de toate mărimile şi culorile, iar o data 
ni se păru că zărim o făptură omenească, ce ne privea din 
adâncul pădurii. 


Curând după ce ne-am reluat înaintarea în susul râului, 
am zărit gura unui râu mai mic, care se vărsa în celălalt, 
dinspre miazăzi - adică din dreapta noastră; aproape 

numaidecât după aceea am ajuns la o insulă mare, lungă de 
cinci-şase mile; iar după alte cincizeci de mile am dat peste 
un râu mai lat decât cel dinainte şi care curgea dinspre nord- 
vest, râul pe care navigam noi curgând acum prin nord-est. 
Reptilele dispăruseră aproape cu desăvârşire, iar vegetaţia de 
pe malurile râului semăna acum cu o pădure mai deschisă, 
un fel de parc natural, în care eucaliptii şi salcâmii erau 
amestecați cu nişte ferigi, ca şi cum două perioade geologice 
distincte şi-ar fi dat întâlnire în locul acela. Şi iarba părea 
mai putin înflorită, deşi se vedeau, ici, colo, zone de verdeață 
luxuriantă. În sfârşit, fauna părea mai puţin densă pe acolo. 


Cu vreo şase ori şapte mile mai încolo, râul îşi lărgea 
simțitor albia; în fața noastră se deschidea o imensă 
întindere de apă. Ne-am pomenit într-un lac interior atât de 
larg, încât nu zăream decât linia țărmului, pe partea pe care 
navigam. Apele din jurul nostru erau pline de viață. Se mai 
vedeau şi câteva reptile, dar erau mai ales peşti, milioane de 


peşti. 


Apa din acest lac interior era foarte caldă, aproape 
fierbinte, iar aerul era încins şi inabusitor. Ne venea greu să 
credem că dincolo de zidurile fortificate ale Capronei pluteau 
aisberguri şi că dinspre miazăzi bătea un vânt de gheață, căci 
în aceste ape insufletite adia doar o briza calduta şi umedă. 
Treptat, am început să lepădăm straiele de pe noi, 
păstrându-ne doar strictul necesar. Soarele însă nu era 
fierbinte. Căldura era mai degrabă aceea a unei băi de aburi, 
decât aceea a unui cuptor. 


Am navigat în lungul malului acelui lac, în direcția nord- 
vest, sondând tot timpul. Lacul era adânc şi avea fundul 
stâncos, cu o înclinație abruptă către mijloc, iar o dată, când 
ne-am depărtat de mal pentru a sonda, n-am putut găsi 
fundul. Din când în când întrezăream, în depărtare, faleza 
stâncoasă, care, de aici, părea mai puțin abruptă decât se 

arăta pe partea dinspre mare. După părerea mea, Caprona a 
fost cândva, într-o eră foarte depărtată, un masiv muntos 
căruia o erupție vulcanică neînchipuit de puternică i-a naruit 
întreaga coamă, azvârlind mii de stânci de jur împrejur şi 
lăsând un crater enorm; apoi, continentul s-a scufundat 
poate, întocmai ca alte continente străvechi, lăsând deasupra 
mării doar creasta Capronei. Zidurile înconjurătoare, lacul 
interior, izvoarele fierbinți care alimentau lacul — toate indică 
acelaşi lucru, iar fauna şi flora sunt o mărturie de netăgăduit 
a faptului că, odinioară, Caprona făcea parte dintr-un 
continent întins. 


În timp ce navigam de-a lungul malului, peisajul continua 
să fie dominat de o pădure mai mult sau mai putin deschisă, 
prin care se întrezărea ici-colo câte un petec de câmpie, unde 
vedeam animale păscând. Cu binoclul, puteam desluşi o 
specie de cerbi roscati, nişte antilope şi ceea ce mi se părea 
un soi de cal; iar o dată am zărit silueta zburlită a unui bizon 
monstruos. Aveam aici vânat din belşug! Nu exista riscul de 
a muri de foame pe Caprona! Totuşi, animalele păreau 
circumspecte; în clipa cand ne zăreau, îşi inaltau capetele şi 
cozile şi o luau la goană, cele din interior urmând pilda celor 
de la margine, pana când dispăreau toate in hățişurile 
pădurii. Doar bizonul acela uriaş şi zburlit rămase pe loc şi, 
cu capul plecat, ne privi până ce dispărurăm noi înşine şi 
abia apoi continuă să pască. 


Cu vreo douăzeci de mile mai sus de vărsarea râului, am 
dat peste nişte stânci joase, de gresie, mărturii chinuite ale 
cataclismului care zguduise cândva Caprona, făcând să se 
amestece în acelaşi strat formațiunile de roci ale unor ere 
diferite, topindu-le pe unele şi lăsându-le neatinse pe altele. 


13 


Am navigat pe lângă ele cale de vreo zece mile, până am 
ajuns în dreptul unei deschizături largi, ce ducea pare-se 
spre un alt lac. Cum noi căutam apă limpede, nu voiam să 
lăsăm necercetată nici o parte din țărm, aşa ca, după ce am 
constatat, prin sondaje, că avem destulă adâncime, am 
îndreptat submarinul spre golful acela, care era de fapt un 
excelent port natural, cu apa suficient de adâncă până la 
câţiva iarzi de mal. În vreme ce lunecam încet, doi dintre 
nemți zăriră din nou ceea ce li se părea a fi un om, sau o 
ființă antropoidă, care ne urmărea de la liziera unei păduri 
aflate cu vreo sută de iarzi mai încolo. Curând după aceea 
am descoperit gura unui izvoraş care se vărsa în golf. Era 
primul izvor pe care-l întâlneam de când părăsisem raul; am 
făcut de îndată pregătirile necesare pentru a-i controla apa. 
Pentru a debarca, trebuia să aducem submarinul cât mai 
aproape de mal, căci chiar şi apele astea erau pline de 
reptile, deşi densitatea lor era ceva mai mică. Am dat ordin 
ca rezervoarele să fie umplute cu apă doar atâta cât să 
îngăduie scufundarea submarinului cu vreo treizeci de 
centimetri, apoi am îndreptat prova încet spre mal, 
încredințat că, dacă ne-am împotmoli, am mai avea totuşi 
destulă forță de propulsie pentru a ne desprinde, scoțând cu 
pompele apa din rezervoare; dar prova submarinului îşi croi 
lesne drum prin păpuriş şi atinse malul fără să se 
împotmolească. 


Oamenii mei erau înarmați acum cu puşti şi pistoale, 
fiecare dintre ei având muniții din belşug. l-am poruncit 
unuia dintre nemți să coboare pe mal o parâmă, sub paza a 
doi dintr-ai noştri, căci din puţinele lucruri pe care le 
observasem pe Caprona - ori Caspak, cum aveam să aflăm 
că se numeşte partea din interior — ne dădeam seama că în 
orice moment ne puteam trezi în fața unei primejdii noi şi 
teribile. Neamtul legă zdravăn parâma de un copac şi în 

aceeaşi clipă ancora de la pupa fu aruncată. 


De îndată ce neamtul şi cei doi care-l escortau se 
întoarseră la bord, i-am chemat pe punte pe toți, inclusiv pe 
von Schoenvorts şi le-am explicat că a sosit timpul să 
ajungem la un soi de înțelegere între noi, pentru a pune 
capăt penibilei noastre diviziuni în două tabere duşmane — 
prizonieri şi paznici. Le-am arătat că însăşi existența noastră 
depindea, în chip vădit, de unitatea de acțiune, că intrasem 
într-o lume absolut nouă, depărtată de cadrul şi de cauzele 
războiului nostru mondial, ca şi cum milioane de mile şi 
milioane de eoni ne-ar fi despărțit în spațiu şi-n timp de 
viețile şi de reşedințele noastre anterioare. 


— N-avem nici un motiv să prelungim aici pe Caprona 
conflictele întemeiate pe ură rasială sau pe resentimente 
politice. Chiar dacă germanii aflați printre noi i-ar omori pe 
englezi, sau dacă aceştia i-ar omori pe toți nemții, asta n-ar 
influența câtuşi de putin soarta unei bătălii de pe frontul de 
vest, fie ea cât de neînsemnată, sau măcar opinia unui 
singur individ dintr-o ţară beligerantă ori neutră. De aceea vă 
pun deschis problema, fiecăruia dintre voi în parte: să ne 
ingropam animozitatile şi să lucrăm laolaltă, toți pentru unul 
şi unul pentru toți, cat vom rămâne pe Caprona, sau să 
continuăm să rămânem divizați şi numai o jumătate dintre 
noi să purtăm arme, poate până-n clipa când moartea ne va 
răpune pe toți? Dati-mi voie să vă mai spun, dacă nu ati 
înțeles asta până acum, că nu există aproape nici o şansă ca 
vreunul dintre noi să mai vadă vreodată lumea din afară. 
Avem asigurate acum hrana şi apa; am putea strânge provizii 
pentru o expediție îndelungată a submarinului, dar suntem, 
practic, lipsiți de combustibil, iar fără combustibil nu putem 
spera să ajungem pe ocean, căci numai un submarin poate 
trece prin barierele acelor stânci. Care-i răspunsul vostru? 


Şi, spunând acestea, mi-am întors fata spre von 

Schoenvorts. 


El mă privi în felul său neplăcut şi mă întrebă care ar fi 
regimul nemților, în cazul când mi-ar accepta propunerea şi 
în cazul când am găsi o cale de scăpare cu ajutorul 
submarinului. l-am răspuns că, printr-o colaborare cinstită, 
am putea ajunge la o deplină egalitate în momentul când am 
părăsi Caprona şi i-am propus ca, dacă perspectiva plecării 
noastre cu submarinul s-ar materializa, să ne indreptam 
spre cel mai apropiat port neutru şi să ne predăm 
autorităților, care ne-ar interna pe toţi într-un lagăr, până la 
terminarea războiului. Spre uimirea mea, von Schoenvorts se 
declară de acord şi-mi spuse că nemții imi vor accepta 
condițiile, că puteam fi sigur de lealitatea lor fata de cauza 
comună. 


I-am mulțumit, apoi m-am adresat fiecăruia dintre oamenii 
lui în parte, iar ei îşi dădură, pe rând, cuvântul de onoare că 
vor respecta întocmai cele spuse de mine. Ne-am mai înțeles 
să actionam ca o organizație militară, călăuzită de un 
regulament si de o disciplină strictă - eu fiind comandantul 
englezilor şi avându-l pe Bradley ca prim-loctiitor secondat 
de Olson, iar von Schoenvorts având comanda oamenilor săi, 
dar fiindu-mi subordonat mie. Noi patru urma să alcătuim o 
curte marţială, care să-i poată judeca pe infractori şi 
condamna pentru abateri de la disciplina militară, cele mai 
grave abateri putând atrage chiar pedeapsa cu moartea. 


Am împărțit apoi arme şi muniții nemților şi, lăsându-l pe 
Bradley împreună cu cinci oameni ca să păzească 
submarinul, am coborât cu ceilalți oameni pe mal. Primul 
lucru pe care l-am făcut a fost să gustăm apa din izvoraş pe 
care, spre încântarea noastră, am găsit-o dulce, limpede şi 
rece. Pe deasupra, nu erau pe-acolo nici un fel de reptile 
periculoase, deoarece — precum aveam să aflu mai târziu — 
aceste reptile adorm numaidecât când sunt supuse unei 

temperaturi sub 70 grade Fahrenheit. Nu le place deloc apa 
rece şi se tin cât mai departe de ea cu putinţă. Izvorasul era 
bogat în păstrăvi, avea multe locuri adânci în care ne puteam 
scălda, iar pe malurile lui se înălțau copaci foarte 
asemănători cu frasinii, fagii şi stejarii, însuşirile lor 
caracteristice fiind determinate desigur de temperatura 
scăzută a aerului de deasupra apei aceleia reci şi de 
împrejurarea că rădăcinile le erau udate de apa izvorasului, 
nu de apa izvoarelor calde, pe care aveam să le întâlnim din 
abundență prin alte locuri. 


Prima noastră grijă a fost să umplem rezervoarele 
submarinului cu apă proaspătă, apoi ne-am apucat să 
vanam şi să explorăm ţinutul pe o mică distanţă de jur 
împrejur. Olson, von Schoenvorts, doi englezi şi doi germani 
mă insotira pe mine, iar ceilalți zece rămaseră să păzească 
nava si fata. Intentionasem să-l las şi pe Nobs, dar câinele 
fugi după mine şi păru atât de fericit să mă regăsească, încât 
nu m-a răbdat inima să-l alung înapoi. Am pornit pe malul 
izvoraşului în sus, printr-un ținut superb, iar după vreo cinci 
mile am ajuns într-un mic luminiş presărat cu bolovani, 
unde-şi avea obârşia. Printre stânci bolboroseau vreo 
douăzeci de izvoare cu apa rece ca gheaţa. La nord de 
luminişul acela se zăreau nişte stânci de gresie, înalte de 
cincizeci până la şaptezeci şi cinci de picioare, la poalele 
cărora creşteau o sumedenie de copaci falnici, care aproape 
că ni le ascundeau. Spre apus, ţinutul era plat şi numai 
parţial acoperit de păduri; acolo am zărit pentru prima oară 
vânat — un cerb mare, roşcat, care pastea fără să ne observe. 
Unul dintre oamenii mei mi-l arătă, în tăcere; făcându-le 
semn celorlalți să stea linistiti, m-am târât spre el, însoțit 
doar de Whitely. Ne-am apropiat până la vreo sută de iarzi, 
când cerbul şi-a ridicat deodată capul incornorat, ciulindu-si 
urechile enorme. Am tras amândoi în acelaşi timp şi, spre 
satisfacția noastră, l-am văzut prăbuşindu-se, apoi am 

alergat ca să-l mantuim cu cutitele. Cerbul zăcea într-o 
poienita, străjuită de un pâlc de salcâmi; aproape ca 
ajunsesem lângă el, când ne-am oprit brusc amândoi. 
Whitely se uita la mine şi eu la el, apoi ne-am uitat amândoi 
la locul unde fusese cerbul. 


— La naiba! exclamă Whitely. Ce se-ntâmplă, dom'le? 


— Am impresia, Whitely, că s-a comis o greşeală. Vreun 
zeu mai mărunt, care a făcut toată viata lui elefanți, a fost 
transferat temporar la secția şopârlelor. 


— Nu mai vorbiti aşa, e o blasfemie, mă mustra Whitely. 


— Nu-i o blasfemie mai mare decât fiara care ne fură 
vânatul! i-am replicat eu. 


Fiara despre care vorbeam se năpustise asupra cerbului 
nostru şi-l devora cu inghitituri mari, pe nemestecate. Părea 
să fie o şopârlă uriaşă, înaltă de cel putin zece picioare, cu o 
coadă puternică şi lungă ca şi torsul ei, cu labele de dinapoi 
vânjoase şi cu labele din fata foarte scurte. Cand ieşise din 
pădure, topaise cam la fel ca un cangur, folosindu-şi labele 
de dinapoi şi coada ca mijloace de propulsie, iar când stătea 
în picioare se sprijinea în coadă. Avea un cap lungaret si 
masiv, cu un bot turtit, iar fălcile, înzestrate cu nişte dinți 
lungi şi ascuțiți, i se căscau până dincolo de ochi. Trupul 
solzos îi era smaltat cu nişte pete mari, negre şi gălbui, de 
forme neregulate, mărginite de un chenar roşu, lat cam de 
un deget. Partea de dedesubt a pieptului, trupului şi cozii era 
de un alb-verzui. 


— Ce facem cu pasărea asta afurisită, dom'le? Mă întrebă 
Whitely. 


I-am spus să aştepte până-i fac eu semn, apoi să tragă 

simultan cu mine - el în inimă, iar eu în spinarea 
monstrului. 


— În regulă, dom'le, îmi răspunse el, ducându-şi arma la 
umăr. 


Impuscaturile noastre răsunară în aceeaşi clipă. Monstrul 
îşi înălță capul şi privi de jur împrejur, pana când ne zări,; 
atunci se repezi spre noi, cu un şuierat teribil, care se 
transformă într-un urlet înfricoşător. 


— Fugi, Whitely! Am strigat, luând-o eu însumi la fugă. 


Ne aflam cam la vreun sfert de milă distanţă de restul 
oamenilor noştri, care stăteau culcati în iarba înaltă şi ne 
priveau. Era limpede că văzuseră tot ce se întâmplase, căci 
acum se ridicară şi o luară la fuga spre noi; în fruntea 
tuturor alerga Nobs. Monstrul se apropia tot mai mult de noi, 
când deodată l-am văzut pe Nobs zburând ca un meteor pe 
lângă mine şi repezindu-se drept spre fioroasa reptilă. Am 
încercat să-l chem înapoi, dar nu m-a luat în seamă; şi cum 
nu puteam răbda să-l văd sacrificat, m-am oprit eu însumi, 
gata să înfrunt monstrul. Acesta păru să fie mai intrigat de 
Nobs decât de noi şi de armele noastre, căci se opri în clipa 
când câinele se năpusti asupră-i, mârâind; dădu să-l muşte 
cu fălcile-i puternice, dar, fiind iute ca fulgerul în comparație 
cu fiara cu minte greoaie, Nobs se feri lesne din calea 
adversarului său, apoi alergă înapoia lui şi-l apucă de coadă. 
Nobs săvârşi astfel cea mai mare greşeală din viața lui, căci 
în apendicele acela pestrit se ascundeau muşchii unui Titan 


şi forța a zece catapulte puternice, forță de care posesorul 
cozii era pe deplin conştient. 


Cu o singură smucitură a vârfului cozii, îl trimise pe bietul 
Nobs de-a rostogolul prin văzduh, până în pâlcul de salcâmi 

din care fiara se repezise spre prada noastră - apoi se 
prăbuşi fără viata la pământ. 


Olson si von Schoenvorts sosiră peste un minut cu 
oamenii lor şi atunci ne apropiarăm toţi, cu bagare de seamă, 
de monstrul încremenit în fața noastră. Acesta era aproape 
mort, iar la o cercetare atentă se vădi că glontul lui Whitely îi 
străpunsese inima, în vreme ce glontul meu îi atinsese şira 
spinării: 


— Dar de ce n-o fi murit pe loc? exclamai eu. 
Von Schoenvorts îmi răspunse în felul lui neplăcut: 


— Monstrul acesta e atât de uriaş, iar sistemul său nervos 
e atât de inferior, încât a trebuit să treacă multă vreme până 
ce vestea morții sale să ajungă la creieru-i minuscul. 
Monstrul era mort din clipa în care gloantele voastre l-au 
lovit, dar timp de mai multe secunde, poate chiar un minut, 
nu şi-a dat seama că-i mort. Dacă nu mă-nşel, este un 
Allosaurus din Jurassicul Superior, din care s-au găsit unele 
rămăşiţe în regiunea centrală a statului Wyoming şi în 
suburbiile New Yorkului. 


Un irlandez pe nume Brady ranji; am aflat mai apoi că 
lucrase timp de trei ani în poliția din Chicago, în brigada 
contra traficantilor. 


Între timp îl strigasem pe Nobs si mă pregăteam să 
pornesc în căutarea lui, deşi, ca să spun drept, mă temeam 
să nu-l găsesc zdrobit şi mort în pâlcul de salcâmi; iată însă 
că ieşi deodată dintre trunchiurile acestora, cu urechile 
pleoştite, cu coada între picioare şi cu trupul cocârjat. Se 
alesese doar cu câteva zgârieturi, dar în viața mea n-am 
văzut câine mai spasit ca el. 

După ce am jupuit şi am curăţat cerbul roşu, am adunat 
ceea ce mai rămăsese din el şi am pornit înapoi spre 
submarin. Pe drum, Olson, von Schoenvorts şi cu mine am 
discutat despre problemele viitorului apropiat şi ne-am pus 
de acord în privința necesității imperioase a unei tabere 
permanente pe malul râului. Interiorul unui submarin este, 
după cum lesne se poate imagina, o locuinţă extrem de 
incomodă, care, în condițiile unui asemenea climat torid şi 
ale unei ape atât de calde, devine de-a dreptul insuportabilă. 
De aceea ne-am hotărât să construim o tabără fortificată. 

VI 


În timp ce mergeam încet spre submarin, chibzuind şi 
discutând în amănunt planul, am auzit o detunătură 
puternică. 


— Un proiectil de pe „U-33”! exclamă von Schoenvorts. 
— Ce-o fi însemnând oare? întrebă Olson. 


— Ceilalţi sunt la ananghie şi trebuie să ne întoarcem la 
ei, raspunsei în locul tuturor. Aruncati hoitul asta şi veniți 
după mine! Adăugai, luând-o la fugă spre port. 


Am alergat aproape o milă, fără să mai auzim vreun 
zgomot din direcția portului, apoi am mers ceva mai încet, 
fiindcă fuga era cam obositoare pentru nişte oameni ca noi, 
închişi atâta amar de vreme în interiorul unui submarin. 
Gâfâind şi icnind, ne-am târât aşa, până ce, cam la vreo milă 
înainte de port, am dat peste o privelişte ce ne-a făcut să ne 
oprim locului. Trecând printr-o pădurice mai deasă decât 
cele din aceasta parte a ținutului, am ieşit brusc într-un 
spațiu deschis, în centrul căruia se afla o ceată care i-ar fi 
oprit locului până şi pe cei mai viteji dintre viteji — o ceată de 
aproximativ cinci sute de indivizi, aparținând unor rase 
foarte asemănătoare cu omul. Pe lângă gorilele şi maimutele 
antropoide — pe care nu-mi venea greu să le recunosc — mai 
erau şi alte făpturi, cum nu mai văzusem niciodată şi despre 
care nu puteam spune dacă sunt maimuțe sau oameni. 
Unele dintre ele semănau cu cadavrul pe care-l găsisem pe 
plaja îngustă de sub faleza stâncoasă a Capronei, altele erau 
dintr-o specie inferioară mai apropiată de maimuțe, iar altele 
aduceau în chip lugubru cu oamenii, fiind mai putin păroase 
şi având nişte capete mai bine proportionate. 

Unul din bandă, desigur căpetenia ei, semăna leit cu 
„omul din Neanderthal” găsit la „La Chapelle-aux-Saints”. 
Avea acelaşi trup scurt, îndesat, pe care se sprijinea un cap 
enorm, aplecat de obicei înainte, în acelaşi unghi ca şi 
spinarea; brațele îi erau mai scurte decât picioarele, acestea 
fiind ele însele mult mai scurte decât cele ale omului modern; 
genunchii lor erau indoiti în afară, neputând sta niciodată 
drepți. Individul acesta şi alți doi-trei, care păreau să fie de 
un tip inferior lui, deşi superior maimutelor, erau înarmați 
cu bate grele; ceilalți aveau doar armele naturii - o 
musculatură vânjoasă şi colti ascuțiți. Toţi erau bărbați şi 
toți erau goi, nici măcar cei mai înalți în rang n-aveau vreo 
cât de mică podoabă pe ei. 


La vederea noastră, se întoarseră spre noi rânjindu-şi colții 
şi mârâind, gata să ne înfrunte. N-aş fi vrut să trag in ei, 
decât dacă ar fi devenit neapărat necesar, aşa că am pornit 
cu echipa mea, cu gândul să-i ocolesc, dar în clipa aceea 
neanderthalezul, ghicindu-mi intenţia, o atribui desigur fricii 
şi se năpusti spre noi, chiuind şi agitându-şi bâta deasupra 
capului. Ceilalți îl urmară, încât peste un minut am fi fost 
covarsiti de numărul lor. Am dat ordin oamenilor mei să 
tragă, iar la prima salvă şase atacatori, inclusiv 
neanderthalezul, se prăbuşiră. Ceilalți şovăiră o clipă, apoi o 
luară la goană spre copaci, unii catarandu-se cu sprinteneală 
pe crengi, iar restul ascunzându-se pe după trunchiuri. Atât 
eu cât şi von Schoenvorts am băgat de seamă că cel putin doi 
dintre indivizii mai înalți, cu înfăţişare omenească, se 
catarasera în copaci cu aceeaşi sprinteneală ca şi maimutele, 
în timp ce alţii, care semănau cu oamenii ca statură şi ca 
înfăţişare, căutau să scape de primejdie rămânând pe 
pământ, cu gorilele. 


La o cercetare atentă se vădi că cinci dintre primii noştri 
atacatori erau morți, iar al şaselea, neanderthalezul, nu era 

decât uşor rănit de un glonte ce ricoşase pe craniul lui gros, 
năucindu-l. Ne-am hotărât să-l luăm cu noi şi să pornim cu 
el spre tabără; legându-i mâinile la spate cu nişte curele şi 
vârându-i gâtul într-un lat inca înainte de a-şi veni în fire, 
am pornit înapoi spre locul unde lăsasem vânatul. Eram 
convinşi acum că cei de pe submarin putuseră să-i alunge pe 
sălbatici cu un singur proiectil, dar când am ajuns la locul 
unde lăsasem cerbul, acesta dispăruse. 


La întoarcere, eu şi Whitely am luat-o putin înaintea 
celorlalți, în speranța că vom putea împuşca vreun alt animal 
comestibil, căci eram cu toții contrariati şi dezamagiti de 
pierderea cerbului vânat. Am înaintat cu multă băgare de 
seamă şi, cum nu aveam cu noi întreaga echipă, am obţinut 
rezultate mai bune decât la început, vânând două antilope 
mari, la vreo jumătate de milă distanță de port; cu vânatul 
acesta şi cu prizonierul nostru, ne-am întors veseli la 
submarin, unde am văzut că totul e în ordine. Pe mal, ceva 
mai la nord de locul unde poposisem, zăceau cadavrele a 
douăzeci dintre sălbaticii care-i atacaseră pe Bradley şi pe 
oamenii lui, în lipsa noastră; pe ceilalți, îi întâlnisem noi cu 
câteva minute mai târziu şi-i pusesem pe fugă. 


Aveam sentimentul că le dădusem acestor fioroşi oameni- 
maimuțe o lecţie şi că datorită ei vom fi mai în siguranță pe 
viitor — cel putin în ceea ce-i privea; ne-am hotărât, însă, să 
nu slăbim nici o clipă vigilenta, presimtind că lumea asta 
nouă era plină de grozăvii încă necunoscute noua - o 
presimtire foarte întemeiată. 


În dimineaţa zilei următoare am început să lucrăm la 
amenajarea taberei noastre, după ce Bradley, Olson, von 
Schoenvorts, domnişoara La Rue şi cu mine discutasem până 
la miezul nopții şi schitasem planurile taberei. I-am pus pe 
oameni să taie câțiva arbori din specia Jarrah, un copac cu 
lemnul tare si rezistent, care creştea din belşug prin 

împrejurimi. O jumătate din oameni munceau, în vreme ce 
ceilalți stăteau de veghe, fiecare căpătând câte o oră liberă la 
amiază. Olson avea conducerea echipei de lucrători. Bradley, 
von Schoenvorts şi eu însumi, ajutați de domnişoara La Rue, 
puneam jaloanele diferitelor clădiri si ale zidului de 
împrejmuire. La capătul primei zile, am avut o stivă de lemne 
destul de înaltă, cu care puteam începe construcția chiar a 
doua zi dimineața, deşi eram cu toţii franti de oboseală, chiar 
şi eu şi Bradley, căci după ce terminasem jalonarea, îi 
ajutasem pe ceilalți la tăierea copacilor; numai von 
Schoenvorts, fiind prusac şi nobil, nu catadicsea să facă 
asemenea munci de rând în prezența oamenilor lui şi nici nu 
am socotit necesar să i-o cer, deoarece munca noastră era 
pur voluntară. Von Schoenvorts îşi petrecu după-amiaza 
cioplind un bastonaş dintr-o ramură de Jarrah şi stând de 
vorbă cu domnişoara La Rue, care consimtise să ia act de 
existenta lui. 


Nu i-am mai zarit pe salbaticii din ajun si n-am mai fost 
deranjati de ciudatii locuitori ai Capronei decat o singura 
dată, cand din cer s-a abătut asupră-ne o făptură de coşmar, 
pe care am alungat-o cu o rafală de gloanţe. Părea să fie un 
fel de pterodactil uriaş, cu o înfăţişare feroce. S-a mai 
petrecut un incident care, cel putin pentru mine, a fost mai 
neplacut decat atacul neasteptat al reptilei preistorice. Doi 
dintre oameni, amandoi nemti, curatau de crengi un copac 
doborat. Von Schoenvorts isi terminase bastonul si se plimba 
impreuna cu mine in apropierea locului unde lucrau cei doi. 
Unul dintre ei azvarli peste umar o crenguta pe care tocmai o 
tăiase si care, din nefericire, il izbi în fata pe von 
Schoenvorts. Deşi crenguta nu-i lăsă nici o zgârietură, 
ofițerului îi sări tandara, căci începu să zbiere: 


— Drepti! 


Marinarul se ridică numaidecat în picioare şi-l salută pe 

ofițer, lovindu-şi călcâiele. 


— Porcule! racni baronul şi-l plesni peste obraz, 
spărgându-i nasul. 


L-am apucat de brat pe von Schoenvorts şi l-am tras cu 
putere, pentru a-l împiedica să mai lovească o dată, dacă 
avea cumva de gând s-o facă şi atunci baronul ridică 
bastonaşul spre mine; dar înainte ca acesta să mă atingă, 
țeava pistolului meu i se înfipsese în burtă si cred că baronul 
va fi citit în ochii mei hotărârea de a apăsa pe trăgaci la 
primul pretext oferit. 


Ca toți cei asemenea lui, lăudărosul von Schoenvorts era 
de fapt un las, aşa că-şi lăsă mâna în jos şi dădu să plece; 1- 
am tras însă înapoi şi i-am spus, acolo, în fața oamenilor lui, 
că aş dori ca asemenea lucruri să nu se mai repete niciodată 
— nici un om nu se cuvenea să fie lovit sau pedepsit altfel 
decât ca urmare a aplicării legilor stabilite de noi, de către 
tribunalul pe care-l instituisem. În tot acest timp, marinarul 
neamt stătea drepţi şi nu-mi puteam da seama după expresia 
lui ce-l revoltase mai mult: palma primită de la ofițerul lui 
sau amestecul meu în Evanghelia celor conduşi de Kaiser. 
Nici nu s-a clintit din loc până în clipa când i-am spus: 


— Plesser, te poți întoarce la tabără ca să-ţi îngrijeşti rana. 
Atunci marinarul salută şi porni tantos spre submarin. 


Chiar înainte de căderea întunericului am dus nava la vreo 
sută de iarzi depărtare de mal şi am aruncat ancora acolo, 
pentru a ne simți mai la adăpost. Am pus de asemenea 
oameni să stea de veghe toată noaptea, incredintandu-i lui 
Olson comanda carturilor şi sfătuindu-l să-şi aducă pe punte 
păturile şi să încerce să se odihnească. La cină am mâncat 
pentru prima oară fripturi din carnea antilopelor de pe 

Caprona, precum şi o salată făcută din nişte verdeturi pe 
care bucătarul nostru le descoperise pe malul râului. În 
timpul mesei, von Schoenvorts nu scoase o vorbă şi rămase 
posac. 


După masă am ieşit cu toții pe punte pentru a contempla 
neobişnuitele privelişti ale nopţii caproniene — toţi, afară de 
von Schoenvorts. De fapt, nu era prea mult de văzut, ci mai 
ales de auzit. Dinspre marele lac interior din spatele nostru 
veneau suieraturile şi tipetele a nenumărați saurieni. 
Deasupra noastră se auzea fâlfâitul unor aripi uriaşe, iar 
dinspre mal se înălțau vocile fără număr ale unei jungle 
tropicale, învăluită într-o atmosferă caldă şi umedă, ca aceea 
care va fi învăluit întreg pământul în erele Paleozoică şi 
Mezozoică. Dar aici se amestecau şi vocile unor ere mai târzii 
— strigătele panterei, răgetele leului, urletele lupilor şi o 
mulțime de alte zgomote puternice, pe care nu le puteam 
atribui nici unei ființe terestre, dar în care într-o bună zi 
aveam să identificăm glasurile celor mai fioroase şi mai 
străvechi creaturi. 


Unul câte unul, ceilalți se retraseră în cabine, până ce 
rămăsei singur cu fata, căci îi dădusem voie marinarului de 
cart să coboare pentru câteva minute, cât timp ştiam că voi fi 
pe punte eu însumi. Domnişoara La Rue era foarte tăcută, 
deşi îmi răspundea destul de politicos la toate întrebările. 


La întrebarea dacă nu se simte bine, îmi răspunse, de 
pildă: 


— Ba da, dar situaţia asta îngrozitoare mă deprimă. Mă 
simt atât de neînsemnată, atât de mică şi de neajutorată în 
fata tuturor acestor forme de viata primitivă şi brutală. Imi 
dau seama mai mult ca oricând cat de lipsită de pret e viata. 
Ea pare o glumă, o glumă rea şi sinistră. Eşti un incident 
ridicol sau unul îngrozitor, în măsura în care se-ntâmplă să 

fii mai slab ori mai puternic decât vreo altă formă de viata ce- 
ti iese în cale; de regulă, însă, n-ai nici o importanță pentru 
altcineva în afară de tine însuți. Omul e o mică făptură 
caraghioasa, care tot topaie de la leagăn până la mormânt. 
Da. Ăsta e cusurul nostru: ne luăm prea în serios. Dar 
Caprona te vindecă de boala asta. 


Fata se opri, râzând. 


— Frumoasă filosofie ai născocit! exclamai eu. O filosofie 
care astâmpără un foarte vechi dor al inimii omeneşti. O 
filosofie completă şi satisfăcătoare, care înnobilează. Ce paşi 
minunati către perfecțiune ar fi putut face neamul omenesc 
dacă întâiul om ar fi elaborat o asemenea filosofie şi dacă ea 
s-ar fi menţinut până azi ca un crez al umanității! 


— Nu-mi plac ironiile, spuse fata. Ele sunt un simptom al 
micimii sufleteşti. 


— Păi, la ce altceva te poți aştepta din partea unei făpturi 
minuscule care topaie de la leagăn până la mormânt? Şi ce 
contează oare daca ceva iti place sau nu? Treci prin viata 
doar o clipă şi nu trebuie să te iei prea în serios. 


Fata mă privi zâmbind şi-mi spuse: 


— Îmi închipui că sunt speriată şi lividă şi recunosc că mă 
simt foarte, foarte singură şi dezrădăcinată. 


Glasul îi era tremurător. Pentru prima oară îmi vorbea în 
felul acesta. Fără să vreau, mi-am pus mâna peste a ei pe 
balustradă. 


— Ştiu cat de greu iti este, i-am spus. Dar să nu te simți 
singură. E cineva aici care ar face orice pentru dumneata. 

Fata nu-şi trase mâna dintr-a mea, iar când îşi ridică spre 
mine ochii inlacrimati, am putut citi în ei recunoştinţa pe 
care buzele ei n-o puteau rosti. Îşi întoarse apoi privirea spre 
peisajul bizar luminat de lună şi scoase un oftat. Era limpede 
că-şi nesocotea propria filosofie, căci părea să se ia în serios. 
Aş fi vrut s-o iau în brațe şi să-i spun cât de mult o iubesc. 
Tocmai îi dădusem mâna jos de pe balustradă şi mă 
pregăteam s-o imbratisez, cand Olson apăru pe punte cu o 
pătură. 


În dimineaţa zilei următoare am început lucrările de 
construcție, care aveau să  progreseze temeinic. 
Neanderthalezul ne cam dădea de furcă, deoarece trebuia să- 
l ţinem tot timpul în lanţuri, iar cand ne apropiam de el, era 
de o sălbăticie fără seamăn. După câtva timp, însă, deveni 
mai supus; am încercat atunci să aflăm dacă vorbeşte în 
vreun grai oarecare. Lys îşi petrecu multă vreme vorbindu-i 
şi încercând să-l tragă de limbă, dar strădaniile ei rămaseră 
zadarnice. 


Ne-au trebuit trei săptămâni pentru a construi toate 
clădirile; le-am construit în apropierea unui pârâu rece, 
situat la vreo două mile de port. Ne-am modificat putintel 
planurile când ne-am apucat să construim zidul de 
împrejmuire, căci am dat peste o stâncă friabilă, din care 
puteam extrage toate lespezile de care aveam nevoie, astfel 
încât am înălțat de jur împrejurul clădirilor un zid de forma 
unui pătrat, cu bastioane şi turnuri la fiecare colț, pentru a 
permite un tir susținut de-a lungul oricăreia dintre laturile 
fortăreței; zidul ocupa în afară o suprafață de vreo sută şi 
treizeci şi cinci de picioare pătrate, având la temelie o 
grosime de trei picioare pătrate şi în creştet o grosime de o 
jumătate de picior; înălțimea lui era de cincisprezece picioare. 
Construcția zidului ne-a luat multă vreme şi am lucrat cu 
toții, afară de von Schoenvorts care, în treacăt fie spus, nu- 

mi mai adresa nici un cuvânt, decât când avea ceva oficial de 
comunicat; starea asta de neutralitate armată îmi convenea 
de minune. Am terminat zidul chiar azi, punându-i ultimele 
pietre. Personal am încetat lucrul în urmă cu o săptămână şi 
am început să scriu această cronică a ciudatelor noastre 
aventuri, în care se vor fi strecurat şi unele erori mărunte de 
cronologie; materialul fiind atât de abundent, n-ar fi exclus 
să fi făcut unele greşeli, dar socot că ele sunt puţine si 
neînsemnate. 


Recitind ultimele câteva pagini, constat că am omis să 
spun că Lys a descoperit în cele din urmă că „omul din 
Neanderthal” avea un grai. Ea a învăţat să-l vorbească si eu 
la fel într-o oarecare măsură. Neanderthalezul — care zice că-l 
cheamă Am, sau Ahm - ne-a spus că tara lui se numeşte 
„Caspak”. Când l-am întrebat până unde se întinde şi-a 
ridicat amândouă mâinile deasupra capului, într-un gest 
atotcuprinzător, care îngloba parcă întreg universul. Acum, 
Ahm e mai prietenos şi îl vom pune în libertate, căci ne-a 
asigurat că nu le va îngădui semenilor lui să ne facă vreun 
rău. Spune despre noi că suntem „Galuş” şi pretinde ca va 
deveni el însuşi un ,Galu” în scurtă vreme. Nu prea ne dam 
seama ce vrea să spună. Mai zice că există numeroşi „Galuş” 
undeva în miazănoapte şi că, de îndată ce va deveni el însuşi 
un „Galu”, se va duce să trăiască în mijlocul lor. 


Ahm a venit ieri cu noi la vânătoare şi s-a arătat foarte 
impresionat de uşurinţa cu care puştile noastre doborau 
antilope şi cerbi. Am învățat să ne hranim cu bunatatile 
acestui pământ, deoarece Ahm ne-a arătat fructele, ierburile 
şi rădăcinoasele comestibile, iar de două ori pe săptămână ne 
ducem la vânătoare, pentru a face rost de carne proaspătă. O 
parte din vânat o uscam şi-o punem la păstrare, căci nu ştim 
ce se mai poate întâmpla. De fapt, afumăm vânatul. Am 
uscat şi o mare cantitate de cereale, din două soiuri sălbatice 

care cresc la vreo câteva mile spre sud de tabăra noastră. 
Unul din aceste soiuri este un porumb gigantic - o plantă 
nobilă care atinge uneori o înălțime de cincizeci-şaizeci de 
picioare, având nişte stiuleti de mărimea corpului omenesc şi 
nişte boabe cât pumnul. A trebuit să construim încă o 
magazie pentru depozitarea uriaşei cantități de coceni pe 
care i-am cules. 


3 septembrie 1916. Exact acum trei luni, torpila lansată de 
pe submarinul „U-33” m-a azvârlit de pe puntea paşnică a 
unui transatlantic american în strania călătorie care a luat 
sfârşit aici, în Caspak. Ne-am resemnat cu soarta noastră, 
căci am ajuns toți la convingerea că nici unul dintre noi nu 
va mai apuca să vadă din nou lumea din afară. Afirmațiile 
repetate ale lui Ahm, precum că ar exista ființe omeneşti la 
fel ca noi în Caspak, au trezit în oameni apriga dorință de a 
porni în explorare. Săptămâna trecută am trimis o echipă 
condusă de Bradley. Ahm, care acum are deplină libertate de 
mişcare, i-a însoțit. Au mers vreo douăzeci şi cinci de mile 
spre vest, întâlnind în cale o mulțime de fiare şi reptile 
îngrozitoare, precum şi numeroase făpturi cu chip de om, pe 
care Ahm le-a pus pe fugă. lată cum a relatat Bradley 
expediția: 


„În prima zi, după ce am străbătut vreo cincisprezece mile, 
am poposit pe malul unui râu lat care curge spre miazăzi. 
Vânatul era abundent şi am zărit mai multe specii, pe care 
încă nu le întâlnisem până atunci în Caspak. Chiar înainte 
de-a face popas, am fost atacați de un uriaş rinocer lânos, pe 
care Plesser l-a doborât cu un glonte tras drept la țintă. Am 
avut fripturi de rinocer la cină. Ahm ne-a spus că animalul 
se numeşte «Atis». De când am pornit din tabără şi până am 
făcut popas, am dus o luptă aproape necontenită. Mintea 
omului poate cu greu să conceapă numeroasele forme de 

viață carnivoră existente în lumea asta pierdută; prada lor e, 
desigur şi mai abundentă aici. 


În cea de-a doua zi am mers vreo zece mile printr-o pădure 
deasă, până la poalele stâncilor. Am zărit, într-un cârd de 
maimuțe, nişte făpturi cu înfăţişare omenească, iar unul 
dintre ai noştri se jură că a văzut şi un alb în mijlocul lor. La 
început, păreau gata-gata să ne atace, dar o rafală de gloanțe 
îi făcu să-şi schimbe gândul. Ne-am catarat pe stânci cât am 
putut mai sus, dar către culmea lor acestea sunt absolut 
perpendiculare şi nu oferă piciorului nici o crăpătură sau 
protuberanta în care să se poată propti. Am rămas cu buzele 
umflate, deoarece eram ahtiati să vedem oceanul şi lumea 
dinafară. Sperasem chiar că vom zări vreo navă şi că-i vom 
face semne pentru a-i atrage atenția. Expediția noastră de 
explorare a dus la descoperirea unui amănunt care va fi 
probabil de mică însemnătate pentru noi şi de care nu se va 
auzi niciodată în afara zidurilor Capronei şi anume, că acest 
crater a fost cândva umplut în întregime cu apă. Suprafața 
stâncilor dovedeşte limpede acest lucru. 


Drumul nostru de întoarcere a durat două zile şi a fost la 
fel de plin de peripeții. Ne-am obişnuit cu aventura, deşi a 
început să ne cam obosească. N-am avut însă victime şi 
nimeni nu s-a îmbolnăvit.” 


Citind raportul lui Bradley mi-a venit să zâmbesc. În 
aceste patru zile, trecuse desigur prin mai multe aventuri 
decât cele hărăzite unui vânător de fiare sălbatice africane în 
decurs de o viata întreagă şi totuşi Bradley le expedia in 
câteva rânduri. Da, am început să ne obişnuim cu aventura. 
Nu trece o zi fără ca vreunul sau mai mulți dintre noi să 
înfrunte moartea măcar o singură dată. Ahm ne-a învățat 
câteva lucruri care s-au dovedit folositoare şi ne-au permis 
să economisim multă muniţie - căci n-are rost să ne irosim 
gloantele decât pentru a ne procura hrana sau pentru a ne 

apăra, când nu mai avem alte mijloace. Acum, ori de câte ori 
suntem atacați de vreo reptilă zburătoare, ne ascundem 
repede sub frunzişul des al unui copac, iar când fiarele 
carnivore ne amenință, ne cataram în copaci. Ne-am învățat 
să nu tragem într-un dinozaur decât atunci când putem să 
ne ținem la distanță de el timp de cel putin două minute 
după ce l-am lovit în creier sau în şira spinării, sau cinci 
minute după ce i-am străpuns inima: animalele astea mor 
foarte încet. A le lovi în altă parte a trupului e zadarnic, 
fiindcă nici nu par să se sinchisească şi am constatat că 
asemenea lovituri nu le pricinuiesc nici o vătămare. 


7 septembrie 1916. De la ultima însemnare, s-au întâmplat 
multe! Bradley a pornit într-o nouă expediție de explorare 
spre stânci. Va lipsi mai multe săptămâni, urmând să umble 
pe la poalele lor, în căutarea unui punct pe unde să se poată 
catara până in creştet. l-a luat cu el pe Sinclair, Brady, 
James şi Tippet. Ahm a dispărut. Lipseşte de vreo trei zile. 
Dar lucrul cel mai senzațional pe care se cuvine să-l notez 
este că von Schoenvorts şi Olson au descoperit deunăzi, în 
cursul unei expediții de vânătoare, o pânză de țiței, cu vreo 
cincisprezece mile la nord de tabăra noastră, dincolo de 
stâncile de gresie. Olson e de părere că există pe-acolo un 
put de țiței, iar von Schoenvorts face pregătiri pentru 
rafinarea țițeiului. Daca va reuşi, vom dobândi mijloacele 
necesare pentru a pleca din Caspak şi a ne întoarce în lumea 
noastră. Nu-mi vine a crede că e adevărat! Ne simțim cu toţii 
parcă în al şaptelea cer. Deie Domnul să nu fim dezamagiti! 


Am încercat în câteva rânduri să-i vorbesc lui Lys despre 
dragostea ce i-o port, dar ea nici nu vrea să asculte. 

VII 


8 octombrie 1916. Aceasta e ultima însemnare pe care o fac 
în carnetul meu. La capătul ei, misiunea mea va fi terminată. 
Deşi s-ar putea să mă rog ca manuscrisul meu să ajungă la 
lumea civilizată, rațiunea îmi spune ca el nu va fi citit 
niciodată de alți ochi şi că, chiar dac-ar fi citit, va fi prea 
târziu ca să-mi fie de vreun folos, Mă aflu singur pe culmea 
unei faleze de pe țărmul Pacificului. Un vânt rece, venind 
dinspre miazăzi, mă înfioară până în măduva spinării, iar 
undeva dedesubt întrezăresc vegetația tropicală a țării 
Caspak, precum si uriaşele aisberguri ale Antarcticei 
apropiate. În curând voi vari manuscrisul în termosul pe care 
l-am luat cu mine anume în acest scop, din ziua când am 
părăsit Fortul (Fortul „Dinozaur”, cum l-am botezat) şi-l voi 
azvârli hăt departe, peste culmea falezei, în apele Pacificului. 
Nu ştiu ce curent scaldă țărmul Capronei, nu pot ghici 
încotro îmi va fi mânată sticla, dar ştiu că am făcut tot ce e 
omeneşte posibil pentru a comunica lumii locul unde mă aflu 
şi pericolele ce-i amenință pe aceia dintre noi care vom 
rămâne în viata în Caspak — dacă vor mai rămâne şi alții în 
afară de mine. 


În ziua de 8 septembrie m-am dus cu Olson, cu Lys şi cu 
von Schoenvorts la putul de ţiţei. Am luat cu noi o seamă de 
lucruri de care von Schoenvorts avea nevoie pentru 
construirea unei rafinării rudimentare. Am mers pe lângă 
coastă cu submarinul, cale de vreo zece-douăsprezece mile şi 
am acostat lângă vărsarea unui raulet care arunca în ocean 
cantități uriaşe de țiței. Debarcand, am mers vreo cinci mile 
în interior, până ce am dat de un lac plin cu ţiţei, o adevărată 
mare, din mijlocul căreia tasnea un gheizer. 

L-am ajutat pe von Schoenvorts să-şi construiască 
rafinăria pe malul lacului. Am lucrat cu el vreo două zile, 
până şi-a pus pe roate „fabrica”, apoi ne-am înapoiat la 
Fortul „Dinozaur”, căci mă temeam ca nu cumva Bradley, 
reîntors între timp, să se alarmeze de absența noastră. După 
ce toți cei ce urmau să se întoarcă la fort au debarcat de pe 
submarin, acesta s-a înapoiat la putul de petrol. Olson, 
Whitely, Wilson, domnisoara La Rue şi eu însumi am coborât 
pe mal, iar von Schoenvorts şi echipa lui de nemți s-au întors 
ca să se ocupe de rafinarea țițeiului. A doua zi, Plesser şi alti 
doi nemți au venit la fort ca să ceară muniții: potrivit celor 
spuse de Plesser, fuseseră atacați de sălbatici, aşa că-şi 
epuizaseră munitiile. Îmi ceru de asemenea să-i dau ceva 
porumb şi carne afumată, sub cuvânt că erau prea ocupați 
cu munca la rafinărie ca să mai poată vâna. l-am dat tot ce 
mi-a cerut, fără să-l bănuiesc de vreo intenție rea. Nemţii s- 
au întors la putul de ţiţei în aceeaşi zi, iar noi ne-am văzut de 
numeroasele treburi legate de viata din tabără. 


Vreme de trei zile nu s-a întâmplat nimic deosebit. Bradley 
nu s-a întors şi nici de la Schoenvorts n-am primit nici o 
veste. Seara, Lys şi cu mine ne-am urcat într-unul din 
turnurile fortăreței şi am ascultat zgomotele lugubrei şi 
înfricoşătoarei vieți de noapte a acestui tărâm uitat de Timp. 
La un moment dat, o felină a început să ragă chiar sub noi şi 
atunci fata s-a lipit de mine speriată. Simtindu-i trupul lângă 
al meu, toată dragostea înăbuşită în aceste trei luni a 
sfărâmat stavilele sfielii şi ale raţiunii, aşa că am luat-o în 
braţe şi i-am acoperit obrajii şi buzele cu sărutări. În loc să 
se zbată ca să se smulgă din imbratisare, Lys mi-a cuprins 
cu braţele ei scumpe grumazul, apropiindu-mi şi mai mult 
fata de a ei. 


— Mă iubeşti, Lys? am exclamat. 


Fata a scuturat din cap afirmativ. 

— Spune-mi, Lys, spune-mi prin viu grai cât de mult mă 
iubeşti! o rugai eu. 


Răspunsul veni în şoaptă, o şoaptă dulce şi tandră: 
— Te iubesc dincolo de orice închipuire! 


Atunci, inima mi se umplu de bucurie, o bucurie ce o 
înfioară şi acum, la fel ca în nenumăratele clipe când am 
repetat în gând acele cuvinte dragi, care mă vor insufleti 
până la moarte. S-ar putea să n-o mai revăd niciodată; s-ar 
putea ca ea să nici nu ştie cât de mult o iubesc, s-ar putea să 
se îndoiască de iubirea mea, dar inima-mi credincioasă şi 
statornică, încălzită de focul iubirii, bate pentru fata care mi- 
a spus în seara aceea: 


— Te iubesc dincolo de orice închipuire! 


Am stat multă vreme acolo, pe banca strâmtă construită 
anume pentru santinelă (socotisem necesar să punem doar o 
singură santinelă, într-unul din cele patru turnuri). În acele 
două ore am ajuns să ne cunoaştem mai temeinic decât în 
toate lunile petrecute laolaltă, din ziua când soarta mi-o 
scosese în cale pe Lys. Mi-a mărturisit că mă îndrăgise din 
prima clipă şi că nu-l iubise niciodată pe Schoenvorts, 
logodna lor fiind aranjată de o mătuşă a ei, din considerente 
de ordin social. 


A fost cea mai fericită seară din viața mea şi nu cred că se 
va repeta vreodată. Dar, ca orice fericire, s-a sfârşit şi ea. Am 
coborât din turn şi am pornit cu Lys spre uşa odăii ei. În 
prag, ea mă sărută încă o data şi, spunându-mi noapte 
bună, intră şi închise uşa. 


M-am dus în odaia mea şi, la lumina uneia din lumânările 
rudimentare pe care le confectionasem din grăsimea 


98 


animalelor vânate, am evocat întâmplările acelei seri. În cele 
din urmă am stins lumânarea şi am adormit, făurind vise 
fericite şi planuri de viitor, căci trebuia să am grijă de 
fericirea şi siguranța fetei, chiar aici, in sălbatica tara 
Caspak. M-am trezit a doua zi în zori: Wilson, care lucra ca 
bucătar, trebăluia de zor în bucătăria lui. Ceilalți dormeau 
încă; sculându-mă, am coborât la râu ca să fac o baie 
împreună cu Nobs. Ca de obicei, eram înarmat cu o puşcă şi 
cu un revolver; dar m-am dezbrăcat şi am inotat fără să fiu 
deranjat decât de o hienă uriaşă — asemenea hiene se găseau 
în peşterile din stâncile de gresie de la nord de tabăra 
noastră. Jivinele astea sunt neobişnuit de feroce. Îmi 
închipui că sunt la fel ca hienele rupestre din timpurile 
preistorice. Hiena cu pricina se repezi la Nobs, a cărui 
experiență caproniana îl învățase ca prudenta e mama 
înțelepciunii; de aceea, câinele se dădu la fund alături de 
mine, după ce scoase câteva urlete fioroase, care însă nu 
avură asupra hienei mai mult efect decât ar avea un zâmbet 
mieros asupra unui mistreț turbat. După aceea am împuşcat 
hiena, iar Nobs s-a ospătat în timp ce eu mă îmbrăcam, căci 
devenise un mâncător de carne crudă în cursul 
numeroaselor noastre expediții cinegetice, din care se alegea 
totdeauna cu câte o portie buna. 


Whitely şi Olson se treziseră şi se îmbrăcaseră când ne-am 
întors de la râu, aşa că ne-am aşezat cu toţii la masă pentru 
micul dejun. Mă intriga însă lipsa fetei, care fusese 
întotdeauna printre primii care se trezeau; de aceea, pe la 
orele nouă, temându-mă ca nu cumva Lys să se fi îmbolnăvit, 
m-am dus la odaia ei şi am bătut în uşă. N-am auzit nici un 
răspuns, deşi am bătut cu toată puterea; atunci am apăsat 
pe clanta şi am intrat, dar fata nu era in cameră. Patul arăta 
că fusese ocupat, iar rochia ei era acolo unde şi-o lăsase în 
ajun; Lys, însă, dispăruse. Ar fi prea puţin dacă aş spune că 
eram copleşit de spaimă. Deşi ştiam că Lys nu putea să fie în 

tabără, am căutat-o prin toate cotloanele, dar în zadar. 


Whitely fu cel ce descoperi primul indiciu - urma unei labe 
uriaşe, parcă omeneşti, în pământul moale de lângă râu, 
precum şi urmele unei lupte în nămolul de pe mal. Am găsit 
apoi o mică batistă, aproape de zidul exterior. Era limpede că 
Lys fusese răpită! Vreun fiu hidos al tribului de oameni- 
maimuțe intrase în fort şi o răpise. In timp ce stăteam uluit 
şi îngrozit de teribila evidență, am auzit dinspre lacul cel 
mare un zgomot puternic şi ascuțit. Ne-am ridicat cu toții 
privirea spre cer, intrigati de zgomotul acela, care zbura 
parcă deasupra capetelor noastre şi peste o clipă o explozie 
cumplită ne trânti la pământ. Când ne-am ridicat din nou în 
picioare, am văzut că o parte considerabilă din zidul dinspre 
apus se năruise. Olson fu primul care-şi veni in fire, 
îndeajuns pentru a ghici natura exploziei. 


— O ghiulea! exclamă el. Si nu există în Caspak alte 
ghiulele decât cele de pe submarin! Ticăloşii de nemți ne 
bombardează fortul. Haideţi! 


Şi spunând acestea, îşi apucă puşca şi o luă la fugă spre 
lac. Era un drum de peste două mile, dar nu ne-am oprit 
până n-am zărit portul; lacul însă nu-l puteam zări, din 
pricina stâncilor de gresie ce ni-l ascundeau. Am alergat cât 
am putut de repede, ocolind marginea de jos a portului, ne- 
am catarat pe stânci şi, ajungând în creştetul lor, am zărit în 
sfârşit lacul în întregimea lui. Departe pe țărm, în direcția 
râului pe care venisem pentru a ajunge la lac, am zărit la 
suprafața apei contururile submarinului, al cărui coş scuipa 
vălătuci de fum negru. 


Von Schoenvorts izbutise să rafineze ţiţeiul! Nemernicul isi 
călcase cuvântul de onoare şi ne părăsea acolo, lăsându-ne 
în voia sorții! Ghiulelele trase asupra fortului erau salutul lui 
de adio! Nimic nu putea fi mai autentic prusac decât acest 

bun rămas” al baronului Friedrich von Schoenvorts. 
” 


Olson, Whitely, Wilson si eu insumi ne-am uitat o clipa 
unii la altii. Ni se parea de necrezut ca omul poate fi atat de 
perfid, că văzusem cu ochii noştri ceea ce văzusem; dar cand 
ne-am întors la fort, zidul sfărâmat ne-a convins că nu ne 
înşelasem. 


Am început apoi să ne întrebăm dacă Lys fusese răpită de 
un om-maimuta sau de un neamt. Din câte-l cunoşteam pe 
von Schoenvorts, îl credeam în stare de orice; dar urmele de 
paşi de lângă râu păreau o dovadă sigură că fata pe care o 
iubeam fusese răpită de unul dintre băştinaşii Capronei. 


De îndată ce m-am convins că acesta era adevărul, am 
început să fac pregătiri pentru a porni pe urmele ei ca s-o 
salvez. Olson, Whitely şi Wilson ar fi vrut să mă însoțească, 
dar le-am spus că era nevoie de ei aici, deoarece acum, după 
plecarea nemților şi câtă vreme avea să lipsească echipa lui 
Bradley, trebuia să ne menajăm cât mai mult forțele. 

VIII 


Am strâns în tăcere mâinile fiecăruia dintre cei trei oameni 
care mai rămâneau în fort. Era o despărțire tristă; până şi 
bietul Nobs părea abătut în clipa când am părăsit tabăra şi 
am pornit pe urmele, bine întipărite, ale răpitorului. Nu mi- 
am întors nici o clipă privirea spre „Fortul Dinozaur”. Nu l- 
am mai văzut de atunci încoace şi nu-l voi mai vedea desigur 
niciodată. Urmele duceau spre nord-vest, până ce ajungeau 
la marginea apuseană a stâncilor de gresie, de la nord de 
fortăreață. Acolo se pierdeau într-o potecă bine conturată, 
care şerpuia către miazănoapte, într-un ţinut încă neexplorat 
de noi. Era un ținut frumos, cu cline domoale, smaltate ici- 
colo cu stânci răzlețe şi cu petice de pădure deasă, alternate 
cu pajişti întinse, ca nişte parcuri largi, în care păşteau 
nenumărate animale ierbivore - cerbi roşii, zimbri, tot felul 
de antilope, precum şi cel putin trei soiuri de cai, unii cam 
cât Nobs de mari, iar alții înalți până la paisprezece — 
şaisprezece picioare. 


Animalele astea pasteau în devălmăşie, într-o prietenie 
desăvârşită, iar când eu şi Nobs ne-am apropiat de ele, nu s- 
au arătat din cale afară de tulburate: s-au tras doar ceva mai 
încolo şi nu ne-au slăbit din ochi până ce n-am trecut mai 
departe, apoi au continuat să pască. 


Poteca ducea, prin pajişte, spre o altă pădure, la marginea 
căreia am zărit un petic alb, ce părea să contrasteze ciudat 
cu întreaga privelişte înconjurătoare; când m-am oprit ca să-l 
privesc îndeaproape, am văzut că era o fâşie de muselina — o 
bucată de rochie. 


Am tresărit, căci ştiam că-i un semn lăsat de Lys, ca să 
arate că a fost târâtă până acolo; era o bucată ruptă din 

combinezonul ei, pe care-l purta în locul cămăşii de noapte 
pierdute o dată cu scufundarea transatlanticului. Strângând 
în buze fâşia de muselină, am alergat şi mai repede ca 
înainte, căci ştiam acum că mă aflu pe drumul cel bun şi că 
Lys supravietuise, cel putin până în punctul acesta. 


În ziua aceea am străbătut peste douăzeci de mile, fiind 
deprins cu oboseala şi cu drumurile lungi, datorită 
vânătorilor şi explorărilor făcute în imediata apropiere a 
taberei. De vreo zece ori am fost atacat de câte o jivină 
zburătoare sau pedestra, desi am observat că, cu cât 
înaintam înspre nord, cu atât deveneau mai rari dinozaurii. 
Pe de altă parte, sporeau numărul rumegătoarelor şi 
varietatea şi densitatea animalelor carnivore. 


Am găsit, ici-colo, câte o fâşie de muselină, care mă 
îmbărbăta şi-mi arăta drumul, îndeosebi în locurile unde se 
încrucişau două poteci. Şi astfel, la căderea nopții, am ajuns 
la capătul sudic al unui lant de stânci mai înalte decât toate 
cele pe care le văzusem până atunci; apropiindu-mă, am 
adulmecat mirosul intepator al unui fum de lemne arse. Ce 
să fie, oare? Nu putea exista decât o singură explicație: prin 
apropiere se aflau oameni, nişte oameni de un tip superior 
neanderthalezului. M-am întrebat din nou, ca de atâtea ori în 
ziua aceea, dacă nu tocmai Ahm o răpise pe Lys. 


M-am apropiat cu băgare de seamă de masivul acela 
stâncos, care se termina într-o pantă abruptă, ca şi cum vreo 
mână atotputernică ar fi smuls o stâncă uriaşă si ar fi 
aşezat-o pe suprafața pământului. Între timp, se întunecase 
de-a binelea. Târându-mă de-a buşilea pe lângă muchea 
stâncii, am zărit la mică distanţă un foc uriaş, în jurul căruia 
se foiau numeroase siluete — pare-se omeneşti. Făcându-i 
semn lui Nobs să tacă (bietul de el, învățase în repetate 
ocazii, aici în Caspak, prețul supunerii), m-am târât înainte 
din ascunzătoare în ascunzătoare, până ce am putut vedea 

limpede, de după un tufiş, făpturile adunate lângă foc. Erau 
nişte făpturi omeneşti şi totuşi inumane. Aş zice că erau cu o 
treaptă mai sus pe scara evoluției decât Ahm, ocupând poate 
o treaptă intermediară între omul din Neanderthal şi aşa- 
numita rasă Grimaldi”. Trăsăturile lor erau pronunțat 
negroide, deşi aveau pielea albă. Atât torsul cât şi membrele 
le erau acoperite aproape în întregime cu un păr scurt, iar 
proporțiile lor aduceau in multe privințe cu acelea ale 
maimutelor, deşi în mai mică măsură decât Ahm. Se țineau 
într-o poziție mai dreaptă, deşi braţele le erau mult mai lungi 
decât cele ale neanderthalezului. Privindu-i cu luare aminte, 
mi-am dat seama că vorbesc, că ştiu ce-i focul şi că sunt 
înarmați nu numai cu bâta de lemn a lui Ahm, ci şi cu un 
obiect care semăna cu un topor primitiv de piatră. Erau, 
desigur, pe o treaptă inferioară a umanității, dar mai evoluati 
decât cei pe care-i văzusem până atunci în Caspak. 


Dar ceea ce mă interesa cel mai mult era silueta subțire a 
unei fete frumoase, îmbrăcată doar într-o fâşie de muselină, 
ce abia îi acoperea genunchii — o fâşie ruptă şi zdrentuita. 
Era Lys, vie şi, pe cât puteam vedea, nevătămată. O namilă 
cu buze groase şi cu bărbia ieşită în afară stătea lângă 
umărul ei, vorbind tare şi gesticulând. Eram îndeajuns de 
aproape ca să-i aud cuvintele, care semănau cu cele folosite 
de Ahm, deşi păreau mult mai închegate. Cu toate că nu prea 
le intelegeam, am ghicit tâlcul vorbelor lui: pe scurt, individul 
spunea că o descoperise şi o capturase pe această Galu, că 
ea îi aparținea şi că va fi vai şi amar de cel care s-ar 
încumeta să-i conteste dreptul de posesiune. Aveam impresia 
— o impresie ce avea să se dovedească întemeiată — că asist la 
un ritual primitiv de căsătorie. Membrii tribului priveau şi 
ascultau cu un soi de apatie posacă, fiindcă vorbitorul era, 
de departe, cel mai puternic dintre ei. Nimeni nu păru să-i 


7 Tip antropologic a cărui existență a fost atestată de arheologi în 
Liguria (Italia). 

conteste pretenţiile când vlăjganul spuse, ori mai degrabă 
răcni, cu un glas de stentor: 


— Eu sunt Tsa. Ea e a mea. Cine o doreşte mai mult decât 
Tsa? 


— Eu! Strigai eu pe limba lui Ahm, ieşind din umbră în 
lumina focului din fața lor. 


Lys scoase un chiot de bucurie şi dădu să pornească spre 
mine, dar Tsa o apucă de brat şi o trase înapoi. 


— Cine eşti tu? zbieră vlăjganul. Omor, omor, omor! 


— Ea e a mea si am venit s-o cer înapoi. Te ucid dacă n-o 
laşi să vină la mine! 


Şi, spunând acestea, mi-am ridicat pistolul până-n dreptul 
inimii lui. Se înţelege că individul n-avea nici o idee despre 
rostul micului şi ciudatului obiect pe care-l îndreptam 
asupra lui. Scotand un zgomot pe jumătate omenesc, pe 
jumătate animalic, se napusti asupră-mi. Am tintit spre 
inima lui şi am tras; în vreme ce vlajganul se prabusea la 
pământ, ceilalți membri ai tribului, coplesiti de spaimă la 
auzul impuscaturii, o luară la fugă spre stânci, iar Lys alergă 
spre mine, cu brațele întinse. 


În timp ce-o strângeam la piept, am auzit întâi înapoia 
noastră, apoi la dreapta şi la stânga, nişte urlete şi nişte 
tipete înfricoşătoare, amestecate cu mugete, lătrături şi 
mârâituri. Lumea junglei se trezea la viata de noapte — 
enormele jivine carnivore care transformă nopțile din Caspak 
în coşmaruri, porneau la atac. 


— Dumnezeule! exclamă Lys, înfiorată. Dă-mi puterea de a 
îndura, de dragul lui 

Mi-am dat seama că-i la un pas de nebunie, după toate 
încercările îngrozitoare prin care va fi trecut în ziua aceea şi 
am căutat s-o liniştesc şi să-i ridic moralul, dar eu însumi 
vedeam viitorul în culorile cele mai negre, căci oare ce şanse 
de supraviețuire aveam noi aici, printre îngrozitoarele jivine 
de pradă, care mişunau în preajma noastră? 


Mi-am întors privirea spre membrii tribului, ca să văd ce 
se întâmplase cu ei şi, in lumina focului, am observat că 
faleza aceea stâncoasă era presărată cu nişte găuri mari, 
spre care făpturile cu chip de om se catarau repede. 


— Vino, Lys, trebuie să-i urmărim! am strigat. Nu putem 
supraviețui nici o jumătate de ceas aici. Trebuie să găsim o 
grotă! 


Ochii verzi ai unor animale carnivore flămânde străluceau 
din ce în ce mai aproape. Am scos din foc un tăciune aprins 
şi l-am azvârlit în noapte; un cor de urlete sălbatice îmi 
răspunse în semn de protest. Dar ochii aceia verzi nu 
dispărură decât pentru scurtă vreme. Ținând câte o craca 
arzândă în mână, eu şi Lys am pornit înainte spre stânci, 
unde ne întâmpinară nişte amenințări furioase. 


— Au să ne omoare! îmi spuse fata. Mai bine am căuta un 
alt adăpost. 


— Mai degrabă au să ne omoare fiarele astea, i-am 
răspuns. Mă duc să caut un adăpost într-una din grotele 
astea — fapturile cu chip de om n-au să mă poată împiedica. 


Şi am pornit spre poalele stâncilor. O matahală stătea pe o 
lespede, agitându-şi toporul de piatră. 


— Dacă te apropii, te omor şi o iau pe ea! îmi strigă, pe un 
ton lăudăros. 

— Ai văzut ce-a patit Tsa când a vrut s-o oprească, i-am 
răspuns în propriu-i grai. Aşa vei pati şi tu şi toți ceilalți daca 
nu ne dati voie să venim printre voi, ca să scăpăm de 
primejdiile nopții. 


— Pleacă în miazănoapte! răcni matahala. Pleacă in 
miazănoapte, la semintia Galu şi nu-ţi facem nimic. O să fim 
şi noi Galu într-o zi, dar acum nu suntem. Tu nu eşti de-al 
nostru. Du-te de-aici, altfel te ucidem. Ea poate să rămână 
dacă i-e frică, dar tu trebuie să pleci! 


— Nu vreau să plec, i-am răspuns, apropiindu-mă şi mai 
mult. 


Nişte lespezi naturale înguste şi aspre duceau spre grotele 
de sus. Te puteai catara pe ele dacă nu erai împiedicat, dar a 
face asta în fața unui trib războinic de semi-oameni şi cu o 
fată lângă tine, era peste puterile unui muritor. 


— Nu mă tem de tine! răcni matahala. Erai aproape de 
Tsa, dar eu mult deasupra ta. N-ai cum să faci rău la mine 
cum făcut lui Tsa. Pleacă! 


Proptindu-mă c-un picior de lespedea cea mai de jos, am 
tras-o şi pe Lys după mine, in sus. Mă şi simțeam ceva mai 
în siguranţă. În curând vom fi în afara pericolului fiarelor 
sălbatice, care se apropiau din nou. Individul de deasupra 
noastră îşi ridică toporul de piatră şi sări să ne întâmpine. Se 
afla într-o poziție foarte avantajoasă, în orice caz părea 
conştient de asta, căci venea spre mine plin de încredere. 
Neavând încotro, l-am împuşcat în silă, aşa cum îl 
impuscasem si pe Tsa. 


— Vedeţi? Le-am strigat celorlalți. Vă pot omori oriunde v- 
ati afla. Vă pot omori din depărtare, ca şi din apropiere. 
Lasati-ne să venim printre voi. Nu vă fac nici un rău daca ne 


107 


lăsați în pace. Vom intra într-o peşteră de sus. Vorbiti odată! 


— Bine, veniți! spuse unul dintre ei. Puteţi veni, dacă nu 
ne faceți nici un rău. Duceti-va în grota lui Tsa, colo sus! 


Şi individul arătă spre gura unei grote întunecoase, către 
care începui să mă târăsc, urmat de Lys. Aveam la mine nişte 
chibrituri; la lumina unuia dintre ele am văzut o peşteră 
strâmtă, cu tavanul şi pardoseala netede, urmând 
despicătura stratului în care se afla. Din tavan căzuseră 
nişte bolovani, probabil foarte demult, după cum o dovedeau 
pietricelele şi pulberea cu care erau acoperiţi. Era de ajuns 
chiar şi o privire superficială pentru a-ți da seama că nimeni 
nu încercase vreodată să amelioreze condiţiile de locuit din 
grotă, sau măcar să o curețe. Cu mare greutate am smuls 
câţiva dintre bolovanii de pe jos şi i-am aşezat în prag, ca pe- 
o barieră. Era prea întuneric ca să fac mai mult decât atât. I- 
am dat apoi lui Lys o bucată de carne uscată şi, aşezându-ne 
dincoace de prag, am cinat aşa cum vor fi cinat strămoşii 
noştri de odinioară, în zorii erei omeneşti, în vreme ce 
undeva, dedesubt, noaptea sălbatică îşi înălța zgomotele 
stranii şi înfricoşătoare pentru urechile noastre. În lumina 
focului uriaş care încă mai ardea, puteam vedea nişte siluete 
gigantice, misterioase, iar pe fundalul ceva mai întunecat 
nenumărați ochi scânteietori. 


Lys tremura. Am cuprins-o de mijloc şi am tras-o spre 
mine. Aşa am şezut toată noaptea. Ea mi-a povestit despre 
felul cum fusese răpită şi despre spaima prin care trecuse. I- 
am mulțumit amândoi lui Dumnezeu că scăpase nevătămată. 
Scăpase datorită faptului că vlăjganul acela nu cutezase să 
se oprească pe drumul plin de primejdii. Tocmai ajunseseră 
la stânci, când mi-am făcut eu apariția; uriaşul sălbatic 
fusese nevoit să se catere de nenumărate ori în copaci 
împreună cu ea, ca să scape de ghearele vreunui leu hămesit 
sau ale vreunui tigru cu colti de sabie; de două ori fuseseră 

siliți să rămână mult timp ascunşi, până să se retragă fiarele. 


Târându-se cu chiu cu vai şi fiind cât pe ce să-şi găsească 
moartea, Nobs izbutise să ne urmeze până în creştetul 
falezei, iar acum şedea tolănit între mine şi prag, după ce 
devorase, cu mare plăcere, o bucată de carne uscată. El fu 
primul care adormi, dar îmi închipui că şi noi i-am urmat în 
curând exemplul, căci eram foarte obosiţi. Îmi pusesem 
alături de mine pusca şi munitiile, iar pistolul mi-l aşezasem 
în poală, la îndemână. N-am fost însă tulburati de nimeni 
peste noapte, iar când m-am trezit, soarele strălucea 
deasupra copacilor, în depărtare. Capul fetei mi se lăsase pe 
piept, iar brațul meu continua s-o inlantuie. 


Curând după aceea Lys se trezi şi, o clipă, păru să nu 
priceapă situația în care se găsea. Se uită la mine, apoi se 
întoarse şi privi braţul care o cuprindea şi, ca şi cum şi-ar fi 
dat brusc seama de felul sumar cum era îmbrăcată, se smuci 
înapoi, acoperindu-şi fața cu palmele şi roşind toată. Am 
tras-o cu putere spre mine şi am sărutat-o şi atunci ea îşi 
petrecu braţele pe după gâtul meu şi începu să plângă încet, 
resemnată să accepte inevitabilul. 


O oră mai târziu, tribul începu să dea semne de viata. Îi 
priveam din „apartamentul” nostru, cum îl numea Lys. Nici 
bărbaţii nici femeile nu purtau vreo îmbrăcăminte sau vreo 
podoabă şi toți păreau să fie cam de aceeaşi vârstă; nu se 
găseau printre ei copii sau sugari. Acesta era, pentru noi, 
faptul cel mai ciudat şi mai inexplicabil, dar ne-am amintit 
că, deşi văzusem multi băştinaşi din Caspak, încă nu 
zărisem vreun copil sau vreun bătrân printre ei. 


După un timp, devenira mai putin banuitori fata de noi, ba 
chiar prietenoşi, în felul lor animalic. Începură să pună mâna 
pe hainele noastre, care păreau să-i intereseze şi-mi 
cercetară pusca, pistolul şi munitiile de la brâu. Le-am arătat 

termosul, iar când am vărsat puțină apă din el, au părut 
încântați, închipuindu-şi că era un izvor pe care-l duceam cu 
mine — o sursă veşnică de apă. 


Am observat amândoi o trăsătură caracteristică lor: nu 
râdeau niciodată şi nici măcar nu zâmbeau; dar ne-am adus 
aminte că nici pe Ahm nu-l văzusem râzând sau zâmbind. I- 
am întrebat dacă-l cunoşteau pe Ahm, dar mi-au răspuns că 
nu. 


Unul dintre ei ne spuse, arătând cu capul spre miazăzi: 
— Acolo, poate că l-am cunoscut. 

— Vii de acolo? îl întrebai eu. 

Individul mă privi mirat: 


— Toţi venim de acolo. Şi acolo ne întoarcem, după o 
vreme. Şi, scuturând din cap, de data asta spre miazănoapte, 
adăugă: Ajungem Galu. 


Auzisem de multe ori aluzia asta. Ahm folosise de multe ori 
acest cuvânt. Eu şi Lys am dedus că-i vorba de un soi de 
convingere religioasă originală, la fel de înrădăcinată în ființa 
lor ca şi instinctul de conservare - o acceptare primitivă a 
unei lumi de apoi şi a unei stări de grație. Era o ipoteză 
straşnică, dar se dovedi a fi cu totul greşită. Acuma ştiu asta, 
ştiu cât de departe eram de admirabilul, miraculosul, 
colosalul adevăr, pe care chiar şi azi abia îl ghicesc — mă refer 
la trăsăturile care deosebesc Caspakul de tot restul lumii, 
mult mai net decât poziția sa geografică izolată sau decât 
bariera de netrecut a stâncilor ei enorme. Dacă aş putea 
supraviețui pentru a mă reîntoarce la civilizație, aş avea 
material de reflecţie pentru preoți şi mireni şi pentru 
evolutionisti. 

După micul dejun, bărbaţii porniră la vânătoare, iar 
femeile se duseră la un bazin cu apă caldă, plin de spumă 
verzuie şi de mormoloci. Se scăldară într-un loc unde apa le 
venea până la genunchi şi se tăvăliră în mâl. Rămaseră acolo 
o oră-două, apoi se întoarseră la stânci. În tot timpul cât am 
stat printre bastinasi, am asistat la acelaşi ritual, repetat in 
fiece dimineață; dar deşi le-am întrebat de ce făceau asta, n- 
am primit nici un răspuns inteligibil. Singura explicaţie pe 
care catadicseau să ne-o dea se reducea la cuvântul „ATA”. 
Încercară să o convingă şi pe Lys să meargă cu ele şi nu 
pricepură de ce refuza. A doua zi după instalarea noastră m- 
am dus la vânătoare cu bărbaţii, lăsându-i lui Lys pistolul şi 
câinele, dar ea nu avu ocazia să se folosească de aceste arme 
deoarece nici o reptilă sau fiară sălbatică nu se apropie de 
bazin în timp ce femeile se scăldau şi nici altă dată. În mâlul 
de lângă mal nu se vedeau urme de fiare, iar apa nu părea, 
în orice caz, bună de băut. 


Tribul acesta se hrănea îndeosebi cu animale mai mici, pe 
care le doborau cu toporiştile de piatră, după ce făceau un 
cerc larg în jurul stâncilor şi-l strângeau în aşa fel, încât să 
prindă vreun animal. Calutii şi antilopele mai mărunte pe 
care le capturau erau îndeajuns pentru a le oferi hrana 
trebuitoare; mâncau şi o sumedenie de fructe şi legume. Nu 
aduceau niciodată hrană mai multă decât atâta cât le trebuia 
pentru satisfacerea nevoilor lor imediate. Şi, în definitiv, de 
ce ar fi procedat altfel? Alimentatia nu era o problemă pentru 
locuitorii din Caspak. 


În cea de-a patra zi Lys mi-a spus că se simte în stare să 
întreprindă călătoria de întoarcere, aşa că am pornit la 
vânătoare cu entuziasm; eram nerăbdător să mă înapoiez la 
fort, ca să văd dacă Bradley se întorsese cu echipa lui şi ce 
rezultat avusese expediția lor. Voiam de asemenea să-i 
liniştesc în privința mea şi a fetei, căci eram convins că ne şi 

credeau morți. Era o zi noroasa, deşi caldă, cum sunt toate 
zilele în Caspak. Era ciudat să te gândeşti că, la numai 
câteva mile, iarna domnea pe oceanul bântuit de furtuni şi că 
de jur împrejurul Capronei putea să ningă; nici o zăpadă nu 
putea pătrunde vreodată în atmosfera umedă şi fierbinte a 
uriaşului crater. 


Am fost nevoiți să facem un ocol mai mare ca de obicei 
pentru a putea înconjura o mică turmă de antilope şi tocmai 
când le mânam înainte, am zărit, la vreo două sute de iarzi 
înapoia mea, un frumos cerb roşu. Pesemne că adormise în 
iarba înaltă, căci l-am văzut ridicându-se şi aruncând priviri 
speriate în jur şi atunci l-am ochit şi am tras cu pusca în el. 
Cerbul s-a prăbuşit şi am alergat ca să-l omor cu cuțitul lung 
şi subțire, pe care-l primisem de la unul dintre vânători; dar 
în clipa când am ajuns lângă el, cerbul s-a ridicat în picioare 
şi a alergat încă vreo două sute de iarzi, înainte de a se 
prabusi din nou sub glontul meu. Povestea asta s-a repetat 
încă o dată, înainte de a putea ajunge la el şi a-i tăia gâtul. 
M-am uitat apoi în jur, după tovarăşii mei, căci aş fi vrut sa 
mă ajute să duc carnea acasă, dar nu i-am mai văzut. Am 
strigat de câteva ori şi am aşteptat, dar n-am auzit nici un 
răspuns şi n-a venit nimeni. 


În cele din urmă m-am plictisit şi, tăind numai carnea pe 
care-o puteam transporta singur, am pornit în direcţia 
stâncilor. Am mers, cred, vreo milă, până să-mi dau seama 
de tristul adevăr că mă rătăcisem. Cerul era complet acoperit 
de nori grei şi nu zăream nici un semn după care să mă pot 
orienta. Am pornit în direcția ce mi se părea că e Sudul, dar 
care acum îmi spun că va fi fost Nordul şi n-am zărit nici 
măcar un singur obiect familiar. Într-o pădure deasă am dat 
peste un lucru care, la început, m-a umplut de speranţă, dar 
apoi de deznădejdea cea mai adâncă. Era o moviliţă de 
pământ proaspăt răscolit, presărată cu flori de mult veştede 


112 


şi având la margine o lespede de gresie. Era un mormânt, 
ceea ce însemna că ajunsesem în sfârşit într-un tărâm locuit 
de oameni. Îi voi găsi, îmi spuneam, iar ei îmi vor arăta 
drumul spre stânci, poate mă vor însoți până acolo şi ne vor 
duce, pe mine şi pe fată, înapoi la locuinţele lor — locuinţele 
unor oameni ca şi noi. Sperantele şi imaginația mea îşi 
dădură liber frâu înainte de a străbate cei câțiva iarzi ce ma 
desparteau de mormântul solitar şi de a mă apleca pentru a 
putea citi literele strambe scrijelite pe lespedea aceea 
rudimentară. lată ce am citit acolo: 


AICI ODIHNEŞTE JOHN TIPPET 
ENGLEZ 
OMORÂT DE UN TIRANOSAUR 
10 SEPT. A.D. 1916 
R.I.P.8 


Tippet! Mi se părea de necrezut. Tippet zăcea aici, în 
această pădure întunecoasă! Tippet murise. Fusese un om de 
treabă, dar nu pierderea lui ca atare mă tulbura, ci faptul că 
mormântul acesta tăcut dovedea limpede că Bradley 
ajunsese până aici în expediția lui şi că pierise probabil şi el, 
deoarece ne intelesesem să nu lipsească mult. Dacă dădusem 
peste mormântul unuia dintre membrii expediției, nu aveam 
oare temei să cred că şi oasele celorlalți zăceau pe undeva 
prin apropiere? 


3 Requiescat in pacem. 


113 


IX 


În timp ce priveam, copleşit de gânduri şi presimtiri rele, 
movilita aceea tristă şi singuratică, m-am pomenit apucat 
brusc pe la spate şi trântit la pământ. Un trup cald căzu 
peste mine şi nişte mâini vânjoase îmi prinseră brațele şi 
picioarele. Când am putut să-mi ridic privirea, am văzut nişte 
făpturi mătăhăloase care mă tintuiau la pământ, în vreme ce 
altele mă supravegheau. Şi de data asta, aveam de-a face cu 
un tip uman diferit - un tip superior tribului primitiv pe care- 
l părăsisem. Erau mai înalți, craniile lor păreau mai bine 
formate, iar fețele mai inteligente. Aveau mai puţine trăsături 
de maimuţă şi păreau mai putin negroizi. Purtau arme, sulițe 
cu vârful de cremene, cuțite de piatră şi toporişti, în par 
aveau pene şi erau încinşi cu un brâu făcut din pielea unui 
şarpe al cărui cap le atârna peste genunchi. 


Fireşte că n-am reţinut toate aceste detalii chiar în clipa 
capturării mele, căci aveam alte griji. Trei dintre agresori 
şedeau călare pe mine, încercând să mă imobilizeze şi se 
zbăteau din răsputeri ca să reuşească. N-aş vrea să par 
ingamfat, dar recunosc că sunt mândru de puterea mea şi de 
iscusinta de a o folosi — întotdeauna am fost mândru de 
această iscusinta şi de felul cum călăresc. În ziua aceea, 
numeroasele ore consacrate teoriei şi practicii îmi aduseră în 
numai două-trei minute răsplata cea mai deplină a 
eforturilor învestite. Californienii sunt, îndeobşte, 
familiarizați cu jiu-jitsu, un sport căruia îi studiasem regulile 
vreme de multi ani, atât la scoala cat şi la clubul atletic din 
Los Angeles, iar mai târziu avusesem printre subalternii mei 
un japonez care era expert în materie. 


Mi-au trebuit doar vreo treizeci de secunde ca să frâng 

cotul unuia dintre atacatorii mei, ca să-l trântesc pe un altul 
şi să-l trimit de-a-ndărătelea spre ceilalți şi ca să-l arunc pe 
al treilea peste capul meu, în aşa fel încât să-şi frângă gâtul 
în cădere. Ceilalți rămaseră inmarmuriti o clipă; atunci mi- 
am scos repede pusca atârnată în spinare, iar când ei s-au 
năpustit spre mine, am tras un glonte drept în fruntea 
unuia. Asta îi făcu pe toți să se oprească locului - nu 
moartea individului îi impresiona, ci impuscatura, un zgomot 
pe care-l auzeau pentru prima oară. În timp ce se pregăteau 
de un nou atac, unul dintre ei le vorbi cu glas poruncitor, 
într-o limbă asemănătoare, dar mai bogată decât aceea a 
tribului din miazăzi (după cum limba acestuia era superioară 
limbii lui Ahm). Am înțeles că le poruncea să stea pe loc. 
După aceea veni spre mine şi-mi vorbi; mă întrebă, întâi, cine 
sunt, de unde vin şi ce intenţii am. l-am răspuns că sunt 
străin, că m-am rătăcit şi că singura mea dorinţă este să-mi 
găsesc drumul înapoi spre tovarăşii mei. 


M-a întrebat cine erau aceştia şi i-am răspuns arătându-i 
spre miazăzi şi folosind o expresie caspakiană, care însemna, 
literal, „către început”. Uimirea i se zugrăvi limpede pe fata, 
înainte de a se rosti în cuvinte: 


— Acolo nu-i nici un Galu! 


— Iti repet că sunt dintr-o altă tara, de dincolo de Caspak, 
hăt departe de stânci! i-am răspuns eu, furios. Nu ştiu cine-s 
Galuşii de care vorbeşti, nu i-am văzut niciodată. Acesta e cel 
mai nordic punct unde am ajuns vreodată. Uita-te la mine, 
uită-te la îmbrăcămintea mea şi la armele mele. Ai văzut 
vreodată vreun Galu sau vreo altă făptură din Caspak să aibă 
asemenea lucruri? 


Individul fu nevoit să admită că nu văzuse şi că-l interesa 
foarte mult persoana mea, puşca mea şi felul cum îi 
învinsesem pe cei trei războinici ai săi. În cele din urmă se 

arătă pe jumătate convins că-i spusesem adevărul şi se oferi 
să mă ajute, cu condiția să-i explic cum îl azvârlisem peste 
cap pe unul dintre oamenii lui şi să-i fac cadou „sulița cu 
poc”, cum numea el pusca. Am refuzat să i-o dau, dar i-am 
făgăduit să-l învăţ trucul cu aruncatul peste cap, dacă mă va 
călăuzi pe drumul cel bun. Mi-a răspuns că o va face mâine, 
acum fiind prea târziu şi că aş putea veni în satul lor ca să- 
mi petrec noaptea acolo. N-aş fi vrut să-mi pierd timpul, dar 
individul stărui atâta, încât a trebuit să-i însoțesc. Îi lăsară 
pe cei doi morți acolo unde căzuseră, fără măcar să-i 
privească — într-atât de putin pret are viata în Caspak! 


Oamenii aceştia locuiau şi ei în peşteri, dar peşterile erau 
rodul unei inteligente superioare, care-i dusese cu un pas 
mai aproape de omenirea civilizată, decât era tribul din 
miazăzi. Interioarele grotelor lor fuseseră curățate de pietre, 
deşi erau încă departe de a fi curate; se vedeau acolo saltele 
de ierburi uscate acoperite cu piei de leopard, de râs şi de 
urs, iar în fata intrărilor se inaltau praguri de piatră şi nişte 
cuptoare mici, circulare, tot din piatră. Pereţii grotei în care 
am fost condus erau acoperiți cu desene scrijelite în gresie. 
Am desluşit contururile unui cerb roşu, gigantic, ale unor 
mamuti, tigri şi alte jivine. Aici, ca şi la celălalt trib, nu erau 
copii şi nici bătrâni. Oamenii acestui trib aveau câte două 
nume, nume de câte două silabe, iar limba lor era formată 
din cuvinte bisilabice, pe când la tribul lui Tsa cuvintele 
erau, toate, monosilabice, cu excepţia câtorva, ca de pildă 
ATIS şi GALU. Numele căpeteniei era To-jo, iar familia lui 
număra şapte femei. Acestea erau mult mai atrăgătoare, sau 
în orice caz mai putin hidoase decât femeile din tribul lui 
Tsa; una dintre ele era chiar drăguță, fiind mai putin paroasa 
şi având o piele destul de frumoasă şi foarte colorată. 


Îmi arătau, cu toţii, mult interes şi-mi cercetau cu atenţie 
îmbrăcămintea şi echipamentul, pipăind şi mirosind fiece 

obiect. Am aflat de la ei că neamul lor era cunoscut sub 
denumirea „Band-lu”, adică oameni cu lănci. Tribul lui Tsa 
era numit „Sto-lu”, ceea ce înseamnă oameni cu topoare. Un 
loc inferior pe scara evoluţiei îl ocupau „Bo-lw”, oamenii cu 
ciomege, iar sub aceştia se aflau „Alus”-ii, care n-aveau nici 
grai, nici arme. Cuvântul „Alus” mi-a sugerat ceea ce mi se 
părea a fi cea mai remarcabilă descoperire făcută de mine în 
Caprona; dacă nu cumva era la mijloc o simplă coincidență, 
cuvântul acesta fusese transmis de la începuturile lumii, 
vreme de milioane de ani, aproape neschimbat. Era singurul 
fir ce mai rămăsese din străvechiul caier al unei culturi 
înfiripate pe vremea când Caprona era un munte de foc 
străjuind o întindere imensă de pământ clocotitor de viaţă. 
Era un cuvânt care lega insondabilul „atunci” de eternul 
„acum”. Şi totuşi ar fi putut să fie o simplă coincidenţă; 
rațiunea îmi spune că numai o coincidență face ca termenul 
ce desemnează, în Caspak, un om lipsit de grai, să fie „Alus”, 
iar în lumea noastră de azi „Alalus”. 


Femeia drăgălaşă despre care am pomenit se numea „So- 
ta”; ea îmi arăta un interes atât de viu, încât până la urmă 
To-jo se supără şi-şi manifestă dezaprobarea fata de atentiile 
ei, trântind-o la pământ şi împingând-o într-un colț al grotei. 
Am sărit între ei în timp ce-o lovea şi, imobilizându-l grabnic, 
l-am târât afară din grotă. Urla de durere! L-am silit să-mi 
promită că n-o va mai lovi pe fată, amenințându-l că, altfel, îl 
voi pedepsi şi mai rău. So-ta îmi aruncă o privire plină de 
recunoştinţă, dar celelalte femei ale lui To-jo se arătară 
tafnoase şi amenințătoare. 


Ceva mai târziu în seara aceea, So-ta îmi mărturisi că va 
părăsi în curând tribul. 


— So-ta ajunge curând Kro-lu, imi şopti ea. 


Am rugat-o să-mi explice despre ce era vorba şi ea se 

strădui, dar nici acum nu ştiu dacă i-am înțeles bine 
explicația. După gesturile pe care le făcea, am dedus că Kro- 
lu era un trib ai cărui oameni erau înarmaţi cu arcuri şi 
săgeți, aveau vase de gătit, locuiau în nişte colibe şi creşteau 
animale. Se părea că tribul acesta era mai evoluat decât 
Band-lu. Înainte de a adormi, am reflectat îndelung la ceea 
ce-mi spusese So-ta. Am încercat să stabilesc vreo legătură 
între aceste neamuri atât de diferite, o legătură care să 
explice speranța pe care o nutrea fiecare dintre oamenii lor, 
că va deveni într-o bună zi Galu. So-ta îmi dăduse o vagă 
idee, dar imaginea rezultată din ea era atât de stranie, încât 
mi se părea de necrezut; totuşi coincidea atât cu speranța 
exprimată de Ahm, cât şi cu observaţiile făcute de mine 
asupra diferitelor triburi întâlnite şi asupra tipurilor 
caracteristice existente în fiecare trib în parte. Bunăoară, 
printre Band-lu se aflau tipuri ca So-ta, care mi se păreau a fi 
printre cele mai evoluate şi ca To-jo, care era abia cu o 
treaptă mai sus decât o maimuţă, în timp ce alții aveau 
nasurile mai turtite, fețele mai teşite şi trupurile mai păroase. 
Problema mă intriga. Poate că în lumea din afară răspunsul 
la această problemă e închis în inima sfinxului. Cine ştie? 
Eu, unul, n-am habar. 


Cu aceste gânduri delirante, am adormit buştean. Când 
m-am trezit, mâinile şi picioarele mi-erau legate fedeleş, iar 
armele îmi fuseseră luate. Cum de mi le luaseră fără să mă 
trezească, n-aş şti să spun. Era umilitor, dar adevărat. To-jo 
stătea, deasupra mea, în lumina tulbure a dimineţii oare se 
strecura în peşteră. 


— Arată-mi cum se aruncă un om peste cap pentru a-i 
frânge gâtul, îmi porunci el. Vreau să învăţ asta de la tine 
înainte de a te omori, căci te voi omori! 


Declaraţia asta directă mi se păru atât de ridicolă, încât 
am izbucnit în râs, chiar în fata morţii. În treacăt fie spus, 

moartea îşi pierduse pentru mine o bună parte din 
trăsăturile ei înfricoşătoare. Devenisem un adept al filosofiei 
lui Lys, în legătură cu nimicnicia vieţii omeneşti. Îmi dădeam 
seama că avea destulă dreptate - că omul e un personaj 
caraghios care topaie de la leagăn până la mormânt şi care 
nu prezintă, practic, interes pentru nimeni altcineva decât 
pentru el însuşi şi un cerc de intimi. 


So-ta, care stătea înapoia lui To-jo, îşi ridică o mână spre 
mine - prin acest gest cei din Caspak înlocuiau semnul 
negativ al clătinării capului. 


— Lasă-mă să chibzuiesc, i-am răspuns eu lui To-jo, iar 
acesta mi-a acordat un răgaz până seara: îmi dădea o zi de 
gândire. Apoi plecă. Femeile la fel. Bărbaţii se duceau la 
vânătoare, iar femeile - după cum aveam să aflu de la So-ta — 
se duceau la bazin, unde se scăldau întocmai ca femeile din 
tribul Sto-lu. Când am întrebat-o ce înseamnă acest ritual, 
So-ta mi-a răspuns, ceva mai târziu: 


— Ata. 


Am zăcut acolo vreo două-trei ore, legat fedeleş, cand 
deodată So-ta intră în peşteră, ținând în mână un cuțit 
ascuțit — era chiar cuțitul meu, cu care-mi tăie legăturile. 


— Vino! îmi spuse ea. So-ta merge cu tine înapoi la Galu. E 
timpul ca So-ta să plece de la Band-lu. Împreună mergem la 
Kro-lu, apoi la Galu. To-jo vrea să te omoare azi-noapte. 
Omoară şi pe So-ta dacă află că ea ajutat pe tine. Plecăm 
împreună. 


— Plec cu tine la Kro-lu, i am răspuns, dar pentru asta 


yo i Tia i el iii el ni e aia A > | 


— Nu te poţi întoarce, îmi spuse ea. E oprit. Te-ar ucide. Ai 
venit pana aici — nu mai e întoarcere. 


— Dar trebuie să mă întorc! Oamenii mei sunt acolo. 
Trebuie să mă întorc şi să-i călăuzesc încoace. 


Ea stărui şi eu la fel, dar în cele din urmă am ajuns la un 
compromis: ne-am înțeles s-o însoțesc până la ţinutul 
tribului Kro-lu, de unde urma să mă întorc la ai mei şi să-i 
conduc spre miazănoapte, într-o regiune ceva mai ferită de 
pericole şi cu locuitori mai putin sângeroşi. Fata îmi aduse 
toate lucrurile ce-mi fuseseră furate - puşca, munitiile, 
cuțitul - apoi am luat-o de mână şi, coborând faleza, am 
pornit spre miazănoapte. 


Am mers cale de vreo trei zile, până am ajuns, într-un 
amurg, lângă un sat alcătuit din nişte colibe acoperite cu 
paie. So-ta mi-a spus că va intra singură în sat; eu nu 
trebuia să fiu văzut, dacă nu intentionam să rămân, căci 
după ce ajungeai aici n-aveai voie să te întorci şi să rămâi în 
viață. Aşa că-şi luă rămas bun de la mine. Era o fată drăguță 
şi o prietenă credincioasă - mai degrabă ca un bărbat decât 
ca o femeie. În felul ei barbar, era şi rafinată şi castă. Fusese 
soția lui To-jo. Printre Kro-lu îşi va găsi un alt sot, potrivit 
obiceiurilor din ciudata lume caspakiană. Mi-a mărturisit 
însă deschis că, dacă mă voi întoarce, ea îşi va lăsa soțul şi 
va veni la mine, căci mă prefera oricărui alt bărbat. După o 
viata de sfiictune, devenisem rasfatatul femeilor! M-am 
despărțit de ea la marginea satului, fără să vad măcar ce fel 
de oameni locuiau acolo şi am pornit spre miazăzi, prin 
întunericul ce se lăsa. În cea de-a treia zi m-am abătut puţin 
înspre apus, ca să ocolesc ținutul tribului Band-lu, fiindcă nu 
voiam să-mi pierd timpul din pricina lui To-jo. În cea de-a 
şasea zi am ajuns la stâncile tribului Sto-lu. Inima îmi bătea 
tot mai tare, căci ştiam că acolo era Lys; în curând o voi 

120 


strânge iarăşi în braţe, în curând buzele-i fierbinți se vor 
contopi cu ale mele. Eram convins că-i în siguranță printre 
sălbaticii aceia şi-mi imaginam bucuria şi dragostea din ochii 
ei în clipa când mă va vedea ieşind de după ultimul pâlc de 
copaci. 


Era către amiază. Femeile se întorseseră desigur de la 
bazin. Totuşi, apropiindu-mă de stânci, nu vedeam nici un 
semn de viata, nicăieri. „Poate că or fi zăbovit mai mult la 
scaldă” îmi spuneam. 


Dar când am ajuns chiar la poalele stâncilor, am zărit o 
privelişte care însemna sfârşitul sperantelor şi al fericirii mele 
pe acest pământ. Sub ochii mei se înşirau, ca nişte semne 
mute şi înfricoşătoare, o sumedenie de oase despuiate de 
carne, oasele unor ființe cu chip de om, oasele celor din 
tribul Sto-lu, iar în peşteri nu era nici o urmă de viata! 


Am privit cu luare-aminte rămăşiţele acelea lugubre, 
printre care aş fi putut găsi din clipă în clipă craniul ființei 
dragi, de care era legată fericirea mea pe acest pământ; dar, 
cu toate că am cercetat cu atenţie fiecare dintre cele peste 
douăzeci de tidve, n-am găsit decât craniile unor ființe abia 
cu o treaptă superioară maimutelor. Aşadar, exista încă o 
speranță! Vreme de alte trei zile am căutat spre nord şi spre 
sud, spre est şi spre vest, dar n-am găsit nici o urmă din 
tribul „oamenilor cu topoare” din Caspak. Între timp 
începuseră ploile şi vremea devenise relativ friguroasă pentru 
Caprona. 


În cele din urmă am renunţat să mai caut şi am pornit 
spre „Fortul Dinozaur”. Vreme de o săptămână - o 
săptămână plină de spaimele şi de primejdiile unei lumi 
primordiale - am tot mers în direcția ce mi se părea a fi 
sudul. Soarele nu strălucea niciodată: ploaia nu mai 
contenea. Fiarele pe care le întâlneam erau mai puține la 

număr, dar infinit mai feroce şi totuşi am supravieţuit. În 
cele din urmă, mi-am dat seama că m-am rătăcit de-a 
binelea şi că nu mi-aş putea recăpăta simțul de orientare nici 
măcar după un an, umblând mereu în lumina soarelui. 
Copleşit de înfricoşătoarea certitudine că n-o voi mai putea 
regăsi niciodată pe Lys, am dat deodată peste un alt 
mormânt - mormântul lui William James, o lespede 
rudimentară, pe care scria, cu litere stângace, că omul 
murise în ziua de 13 septembrie, ucis de un tigru cu ghearele 
de oţel. 


Cred că, atunci, m-am dat bătut. În viata mea nu mă 
simtisem mai deznădăjduit şi mai neajutorat. Eram pierdut. 
Nu-mi puteam regăsi prietenii. Nu ştiam nici măcar dacă au 
rămas în viata; de fapt, nu puteam crede că trăiesc. Eram 
sigur că Lys murise. Aş fi vrut să mor şi eu şi totuşi mă 
agatam de viata — chiar aşa neajutorat şi deznadajduit cum 
eram. Mă agatam de viata, pentru că vreun strămoş reptilian 
facuse la fel si-mi transmisese, prin veacuri, cel mai puternic 
instinct ce-i calauzise creierul minuscul - instinctul de 
autoconservare. 


În cele din urmă am ajuns la bariera de stânci şi, după trei 
zile de eforturi nebunesti, m-am catarat până in crestetul lor. 
Am construit un fel de scări, am astupat cu bețe găurile din 
stâncă, am tăiat cu cuțitul nişte crampoane pe care să-mi 
sprijin degetele de la mâini şi de la picioare şi am izbutit să 
ajung sus. Nu departe de creştet am găsit o grotă uriaşă — 
locuința vreunei făpturi aripate din Triassic? Acum e 
locuința mea. Am ucis acea făptură şi i-am luat cuibul. M-am 
urcat pe culmea stâncilor şi am privit întinderea cenusie a 
Pacificului învăluit de iarna australă. Era frig acolo sus. E 
frig şi astăzi. Totuşi, aici stau şi veghez, pândind ceva care 
ştiu că nu se va arăta niciodată — o corabie! 


9 Era geologică, anterioară Jurassicului. 

X 


O dată pe zi cobor la poalele falezei ca să vânez şi să beau 
apă dintr-un izvor rece şi limpede. Am trei ploşti pe care le 
umplu cu apă şi le iau cu mine în peşteră, ca să am ce bea în 
nopțile lungi. Mi-am meşterit o lance şi un arc cu săgeți, 
pentru a-mi putea păstra munitiile, care s-au imputinat. 
Hainele mele s-au zdrentuit de tot. Mâine le voi lepăda şi le 
voi înlocui cu pieile de leopard, pe care le-am tăbăcit şi le-am 
cusut, făcându-mi din ele un veşmânt trainic şi călduros. 
Sus pe stânci e frig. Am aprins un foc peste care stau aplecat 
în vreme ce scriu. Dar mă simt la adăpost aici. Nici o altă 
ființă vie nu se încumetă până la culmea glacială a stâncilor. 
Sunt la adăpost şi sunt singur cu necazurile mele şi cu 
amintirea bucuriilor mele - dar fără speranţă. Se spune că 
speranța dăinuie veşnic în inima omului, dar în inima mea 
nu e pic de speranţă. 


Am cam isprăvit. Voi îndoi aceste file şi le voi vari in 
termos. Îi voi pune dopul şi voi înşuruba bine capacul, apoi 
voi azvarli sticla cât voi putea mai departe, pe mare. Vântul 
bate spre larg; fluxul mână apele tot înspre larg; poate că 
sticla va nimeri într-unul din acei curenți oceanici care 
circulă necontenit de la un pol la altul şi de la un continent 
la altul, pentru a ajunge în cele din urmă la vreun țărm 
pustiu. Dacă soarta va fi prielnică şi va îngădui acest lucru, 
atunci, veniţi şi salvați-mă, pentru numele lui Dumnezeu! 


* 


Am scris aceste rânduri acum o săptămână, socotind ca 
voi încheia cu ele cronica vieții mele pe Caprona. Mă oprisem 

ca să schimb vârful penei mele şi ca să agit cerneala brută 
(preparată prin stoarcerea unor boabe negre şi prin 
amestecarea cu apă), înainte de a-mi pune iscălitura, cand 
dinspre valea depărtată am auzit, vag, un zgomot lesne de 
recunoscut, Tremurand de emoție, am sărit în picioare, 
pentru a privi in vale, de pe lespedea mea ameţitoare. 
Zgomotul acela era o impuscatura, aşa că va dati seama că, 
pentru mine, era un zgomot plin de semnificaţie. Privirea mea 
străbătu într-o clipă valea, până când desluşi patru siluete la 
poalele falezei - un om atacat de trei hienodoni, cum se 
numesc ferocii şi sângeroşii câini sălbatici din Eocen!0. O a 
patra fiară zăcea moartă, sau în agonie, în apropiere. 


Nu puteam fi sigur de la înălțimea de unde priveam, totuşi 
inima îmi spunea că era Lys, iar judecata îmi încuraja 
dorința aprigă, căci persoana aceea, oricare ar fi fost, avea un 
singur pistol, întocmai ca şi Lys. Primul val de entuziasm fu 
însă alungat grabnic de convingerea că ființa care se lupta 
acolo era ca şi pierdută. Norocul, numai norocul o făcuse să 
doboare dintr-o singură împuşcătură una dintre fiarele 
acelea, căci chiar şi o armă grea ca pistolul meu e total 
neputincioasă în fața carnasierilor din Caspak, fie ei şi mai 
mici. Peste câteva clipe, cele trei hiene vor trece la atac! O 
împuşcătură zadarnică nu va face decât să sporească 
turbarea fiarei atinse de glonte şi atunci, omul va fi sfâşiat în 
bucăţi! 


Poate că era Lys! La gândul acesta, inima încetă parcă să- 
mi bată, dar mintea şi muşchii mei răspunseră spontan la 
hotărârea pe oare eram silit s-o iau. Exista o singură 
speranță, o singură cale — şi am urmat-o. Mi-am dus arma la 
umăr şi am tintit cu atenție. Era un tir periculos, căci de la o 
înălțime atât de mare nu poți nimeri ținta decât dacă esti 


10 A doua (şi cea mai lungă) epocă a perioadei Tertiare din Era 
Cenozoică. 

obişnuit să tragi. Precizia tirului tine însă de ceva care 
transcende legile şi regulile ştiinţifice. Nu-mi pot explica altfel 
performanța mea din acel moment. Arma mea s-a rostit de 
trei ori — trei silabe scurte şi repezi ale morții. N-am tintit în 
mod deliberat şi totuşi fiecare împuşcătură a doborât o 
hienă. 


De la lespedea mea până la poalele stâncilor erau vreo 
câteva mii de iarzi de pantă primejdioasă şi totuşi cutez a 
spune că nici măcar prima maimuţă din care se trage 
neamul omenesc n-ar fi putut egala viteza cu care am 
coborât acea pantă abruptă. Ca sa strabati ultimele două 
sute de picioare, trebuia să treci peste un grohotiş ce ducea 
în fundul văii, tocmai ajunsesem la marginea grohotişului, 
când îmi veni în auz un strigăt: „Bowen! Bowen! Vino repede, 
iubitule!” 


Fusesem prea absorbit de primejdiile coborâşului pentru a 
mai privi spre vale, dar strigătul acela care-mi confirma că 
era într-adevăr vorba despre Lys şi-mi spunea că e iar în 
pericol, mă făcu să-mi îndrept grabnic privirile spre ea, la 
timp ca să zăresc o namilă păroasă care-o apuca şi pornea în 
fugă spre pădurea apropiată. Am sărit din stâncă în stâncă, 
aidoma unei căprioare, pe urmele fetei şi a monstrului hidos 
care-o răpise. 


Era mai masiv decât mine şi atât de îngreunat de povara 
pe care-o purta, încât l-am ajuns repede din urmă; atunci 
monstrul se întoarse cu fața spre mine, rânjind şi mârâind. 
Era Kho, din tribul lui Tsa. Recunoscându-mă, o azvârli pe 
Lys la pământ şi se năpusti spre mine, strigând: 


— Ea e a mea! Omor! Omor! 


Fusesem nevoit să-mi lepăd arma înainte de a începe 
coborâşul pantei, aşa că acum eram înarmat doar cu un cuțit 

de vânătoare pe care l-am scos din teacă în clipa când Kho s- 
a năpustit spre mine. Era un animal vânjos, cu o 
musculatură puternică, iar străvechiul impuls, care i-a făcut 
pe masculi să se bată încă în zorile vieții pe pământ, îl 
umplea de ură şi de setea de a ucide; dar eu însumi eram 
insufletit de acelaşi impuls primar. Două sălbăticiuni 
apocaliptice se repeziră atunci una spre gâtul celeilalte, în 
umbra celor mai bătrâne stânci ale pământului - omul de 
astăzi şi omul de odinioară, insufletiti amândoi de aceeaşi 
nemuritoare patimă, care a dăinuit neschimbată de-a lungul 
tuturor veacurilor şi erelor, de la începutul lumii încoace şi 
care va dăinui în vecii vecilor: femeia, nepieritoarea Alfa şi 
Omega a vieții! 


Kho îmi căuta beregata cu dinţii. Părea să fi uitat de 
toporul ce-i atârna pe coapsă, prins într-o cataramă din piele 
de zimbru, după cum eu însumi uitasem, o clipă, de 
pumnalul ce-l tineam în mână. Sunt sigur ca Kho m-ar fi 
învins cu uşurinţă într-o luptă de acest fel, dacă glasul lui 
Lys n-ar fi deşteptat în creierul meu, o clipă amortit, 
iscusinta şi viclenia omului rational. 


— Bowen! îmi strigă ea. Cutitul! Cutitul! 


A fost de ajuns ca să mă smulgă din vremea de demult în 
care creierul meu se rătăcise şi să mă transforme din nou 
într-un om modern, în luptă cu un animal neîndemânatic şi 
nepriceput. Fălcile mele nu mai încercară să muşte gâtul 
acela păros; în schimb, cuțitul meu căută şi găsi un loc între 
două coaste, deasupra acelei inimi sălbatice. Kho scoase un 
urlet înfricoşător, se zvârcoli spasmodic şi se prăbuşi teapan 
la pământ. lar Lys se aruncă în braţele mele. 


Toate spaimele şi necazurile trecutului se risipiră şi astfel 
devenii iarăşi cel mai fericit dintre oameni. 

Curând după aceea mi-am ridicat din nou privirea, cu 
oarecare teamă, spre lespedea din fața peşterii mele, căci mi 
se părea absurd să mă aştept din partea unei fete moderne 
să se încumete a înfrunta pericolele unui astfel de urcuş. Am 
întrebat-o dacă se simte în stare să întreprindă urcuşul, iar 
ea mi-a răspuns, râzând vesel: 


— Priveşte! 


Şi, alergând spre poalele stâncilor, a început să se catere 
ca o veverita, încât a trebuit să fac eu însumi mari eforturi 
pentru a putea tine pasul cu ea. La început mi-a fost teamă, 
dar în curând mi-am dat seama că fata era la fel de călită ca 
şi mine. Când am ajuns în sfârşit la lespedea mea şi am 
cuprins-o iar în braţe pe Lys, ea mi-a amintit că trăise vreme 
de câteva săptămâni viata unei fete a pesterilor, printre 
mânuitorii de topoare. Aceştia fuseseră alungați din grotele 
lor de către un alt trib, care-i omorâse pe mulți dintre ei şi le 
răpise jumătate din femei, iar stâncile către care plecaseră se 
dovediseră a fi mult mai înalte şi mai abrupte, astfel încât 
Lys devenise, vrând-nevrând, o alpinistă încercată. 


Mi-a mai vorbit despre Kho şi despre pasiunea lui pentru 
ea, acum, după ce toate femeile îi fuseseră răpite, precum şi 
despre existența îngrozitoare pe care-o dusese: viata ei 
ajunsese un adevărat coşmar, deoarece trebuia zi şi noapte 
să se ferească de monstrul acela. Un timp, Nobs îi servise 
drept scut, dar într-o zi câinele dispăruse şi n-avea să-l mai 
vadă de-atunci încoace. Lys e de părere că Nobs a fost răpit; 
îi împărtăşesc părerea, fiindcă sunt sigur, ca şi ea, că Nobs 
n-ar fi părăsit-o niciodată. Rămasă fără apărare, Lys 
ajunsese la cheremul acelui sălbatic, care izbutise curând să 
pună gheara pe ea la poalele falezei; dar tocmai când 
monstrul o purta, triumfător, spre peştera lui, ea reuşise să 
scape. 

— M-a urmărit vreme de trei zile prin lumea asta 
îngrozitoare, încheie Lys. Nu-mi dau seama cum de-am 
scăpat cu viata şi nu ştiu cum de-am fost in stare să alerg 
mai repede decât el, dar am alergat, până adineauri, când m- 
ai găsit. Soarta a fost blândă cu noi, Bowen! 


Am scuturat din cap şi am strâns-o tare în brațe. Apoi am 
vorbit şi am făcut planuri de viitor, în vreme ce fripturile de 
antilopă se rumeneau pe foc. Am ajuns la încheierea că nu 
există nici o speranță de salvare, că eram amândoi osanditi 
să trăim şi să murim pe Caprona. În definitiv, ar fi putut să 
fie şi mai rău! Mai bine să trăiesc aici, mereu alături de Lys, 
decât să trăiesc aiurea, fără ea. Şi Lys, draga de ea, spune 
despre mine acelaşi lucru. Mă tem însă pentru viata ei. E o 
viață aspră, cumplită, periculoasă şi mă voi ruga necontenit 
să găsim o ieşire. 


În noaptea aceea norii se risipiră şi luna străluci deasupra 
lespezii noastre; acolo, mână în mână, ne-am întors fețele 
spre cer şi ne-am jurat credință. Nici o instituție omenească 
n-ar fi putut să ne cunune în chip mai sfânt decât ne-am 
cununat noi înşine. Suntem sot şi soție şi suntem fericiți. 
Dacă o vrea Domnul, vom trăi aici până la capătul zilelor 
noastre. Dacă o vrea altminteri, atunci manuscrisul acesta, 
pe care-l voi încredința de îndată stihiei de nepătruns a 
mării, va cădea în mâini prietenoase. Totuşi, suntem 
amândoi lipsiți de speranță. Aşa că spunem adio, prin acest 
ultim mesaj, lumii de dincolo de fortăreața stâncilor. 


(semnat) BOWEN J. TYLER jr. 
si LYS LAR TYLER. 

POSTFATA 
EDGAR RICE BURROUGHS 


Numele scriitorului american Edgar Rice Burroughs 
este legat, in constiinta cititorilor, de Tarzan, fabulosul 
erou al unor carti si filme celebre. Ca in multe alte cazuri, 
autorul a fost eclipsat de gloria propriului sau personaj, 
devenit un adevarat zeu in mitologia tineretului din 
numeroase tari ale lumii. Despre creatorul lui Tarzan nu 
vorbeşte nici o istorie serioasă a literaturii din Statele 
Unite; el este pomenit, cel mult, la capitolul „para- 
literaturii” ca un continuator al tradiției „romanelor de un 

gologan” (dime-novels), tradiție întemeiată în secolul 
trecut şi cultivată încă, foarte asiduu, de numeroşi 
scriitori de peste ocean. 

Şi totuşi, Edgar Rice Burroughs este mai mult decât 
un fabricant de „para-literatură” pentru uzul unei 
anumite vârste intelectuale, care nu tine de numărul 
anilor. Autor al unei opere prodigioase (numai cărțile 
despre Tarzan însumează 26 de titluri!), el este 
considerat, astăzi, ca un precursor al literaturii de 
anticipație si ca făuritorul unui gen nou, apropiat de ceea 
ce în lumea anglo-saxonă se numeşte „Heroic Fantasy” — 
fantezia eroică. (Cf. J. Goimard, in articolul publicat în 
ziarul „Le Monde” din 4 iulie 1970, sub titlul „Tarzan, Mit 
al secolului XX”). Născut la 1 septembrie 1875 la Chicago, 
într-o familie înstărită, Edgar Rice Burroughs şi-a făcut 
studiile în diferite şcoli particulare, ajungând în cele din 
urmă la Academia Militară din Michigan. După absolvirea 

acesteia, a dus o existenţă aventuroasă, practicând tot 
felul de meserii: cioban în Idaho, căutător de aur în 
Oregon, agent al poliției feroviare din Salt Lake City, om 
de afaceri etc. Nici una dintre aceste îndeletniciri nu i-au 
adus, lui şi familiei sale (în 1900 s-a căsătorit cu Emma 
Centennia Hulbert, care i-a dăruit trei copii), 
prosperitatea si tihna atât de râvnite. Dicţionarul 
biografic, din care extragem aceste date („Twentieth 
Century Authors”, edited by Stanley J. Kunitz and 
Howard Haycraft, New-York, The H. W. Wilson Company, 
1942, şi Suplimentul aceluiaşi Dicţionar, publicat în 
1955), precizează că, la vârsta de 36 de ani, Burroughs 
era „un ratat perfect”. „Singura distracție pe care şi-o 
putea îngădui era obiceiul lui de a visa cu ochii deschişi, 
despre aventuri năstruşnice pe alte planete sau în locuri 
sălbatice ale pământului. Căzându-i sub ochi nişte reviste 
de mare tiraj, el, care in viata lui nu scrisese un cuvânt, a 
hotărât că poate să scrie lucrări mai bune decât poveştile 
citite în paginile acelor reviste, pur şi simplu dând 
expresie viselor sale. Rezultatul a fost o suită de povestiri 
despre viața pe Marte.” 

În 1912 Burroughs şi-a scris prima povestire despre 
Tarzan, iar în 1914 i-a apărut prima carte. „Restul — 
spune Dicţionarul — este istorie. Domnul Burroughs este 
nu atât un scriitor, cât o instituție” ... 

Din vânzarea milioanelor de exemplare ale cărților sale 
despre Tarzan (douăzeci şi cinci de milioane, până pe la 
începutul celui de-al doilea război mondial!), Edgar Rice 
Burroughs a agonisit o avere uriaşă, dar a continuat să 
scrie chiar şi după ce a devenit o ,institutie” — de fapt, o 
societate pe acţiuni, creată sub numele lui, cu scopul de 

130 


a negocia Edgar Rice Burroughs drepturile de adaptare 
cinematografică a cărților sale şi de a-i edita operele. La 
vârsta de 66 de ani, a fost trimis de un ziar din Los 
Angeles în calitate de corespondent de război în Pacific. 
Reîntors după patru ani acasă, şi-a petrecut restul vieții 
în ,.ranch”-ul lui din localitatea sudcaliforniana Encino - 
localitate unde poşta însăşi şi-a luat numele de 
„Tarzana”... Acolo a şi murit, la 19 martie 1950, lăsând în 
urma lui cincisprezece romane inedite. 

„Tărâmul uitat de Timp”, publicat mai întâi în 1918 
într-o revistă (,,Blue Book Magazine”), şi abia în 1924 sub 
forma unui volum separat, este un mic roman de o 
factură oarecum aparte în raport cu aceea a majorității 
scrierilor lui Burroughs. Debutând ca o povestire realistă, 
despre una din numeroasele bătălii navale purtate pe 
oceanele şi mările lumii în cursul primului război 
mondial, cartea ajunge, la jumătatea ei, într-o zonă 
fantastică, pe care autorul o explorează cu îndrăzneală, 
dar şi cu stângăciile inerente unui asemenea subiect. A 
face să trăiască sub ochii cititorului o lume ca aceea 
descoperită de Bowen Tyler, tânărul protagonist al 
povestirii, şi de tovarăşii săi de pe bordul submarinului 
“U-33”, nu era o treabă uşoară, deşi Burroughs avea la 
îndemână unele modele anterioare. Ideea în sine nu era 
nouă — ea fusese tratată de Jules Verne în „O călătorie 
spre centrul pământului” (1864) şi, mai aproape de 
Burroughs, de Conan Doyle în romanul „ Lumea 
dispărută” (1912). Povestirea scriitorului american este 
evident influențată, îndeosebi de romanul lui Conan 
Doyle (apărut în româneşte la Editura tineretului în 1958 
şi în volumul publicat în 1966 de aceeaşi editură, sub 

titlul „Aventurile profesorului Challenger”). În acest 
roman e vorba de „o lume dispărută”, situată undeva în 
bazinul Amazonului, pe un podiş inaccesibil: „O suprafață 
de teren, tot atât de întinsă ca şi Sussex-ul, de pildă, a 
fost ridicată în bloc, cu tot ce avea pe ea ca vietate, şi 
ruptă de restul continentului prin  prăpăstii 
perpendiculare. Duritatea pereților făcând acest podiş cu 
neputinţă de atins, consecinţa firească e că legile naturii 
au fost suspendate. Influențele de tot felul, care în alte 
părți cârmuiesc viața, au fost anulate sau modificate. Au 
supraviețuit aici ființe care, în alte condiţii, ar fi 
dispărut.” 

Întocmai ca în romanul lui Conan Doyle, în povestirea 
lui Burroughs avem de-a face cu un tărâm în care legile 
naturii au fost suspendate. Caprona, denumită astfel 
după un navigator italian, Caproni, care a întrezărit-o 
prima oară, pe la începutul secolului al XVIII-lea, fără a 
putea însă debarca pe țărmul ei stâncos, neospitalier, 
este un continent din Mările Sudului, scufundat în parte, 
în urma unei erupții vulcanice teribile. („După părerea 
mea — spune protagonistul povestirii — Caprona a fost 
cândva, într-o eră foarte depărtată, un masiv muntos 
căruia o erupție vulcanică neînchipuit de puternică i-a 
năruit întreaga coamă, azvârlind mii de stânci de jur 
împrejur şi lăsând un crater enorm; apoi, continentul s-a 
scufundat, poate, întocmai ca alte continente străvechi, 
lăsând deasupra mării doar creasta Capronei”). 

Pe lângă similitudinea tematică, există şi unele 
asemănări de detalii — ca şi în „Lumea pierdută”, Tyler şi 
tovarăşii sai sunt atacați de maimuțe antropoide, 
băştinaşii ceva mai evoluati locuiesc în peşteri, stâncile 

care străjuiesc Caprona sunt perpendiculare etc. Fauna 
de pe Caprona e, în esenţă, aceeaşi ca fauna de pe 
podişul imaginat de Conan Doyle — cu pterodactili, 
dinozauri si alte animale antediluviene. Şi totuşi, 
„coşmarul mezozoic” din povestirea lui Burroughs nu e o 
simplă copie a celui din „Lumea pierdută”după cum nici 
romanul lui Conan Doyle nu e o simplă imitație a 
modelului anterior oferit de Jules Verne în „O călătorie 
spre centrul pământului”. În prefața lui la „Lumea 
pierduta” Ion Hobana, vorbind de coincidentele dintre o 
altă povestire a lui Conan Doyle şi un roman al lui Rosny 
ainé, conchide că „avem de-a face cu încă o manifestare a 
migraţiei ideilor în literatura stiintifico-fantastica”. E o 
concluzie ce se impune şi în cazul povestirii lui 
Burroughs, de care ne ocupăm. 

Problema care se pune este alta: ce face Burroughs cu 
ideea care stă la temelia povestirii sale? În ce măsură 
izbuteşte el să-i dea poezie şi consistență? Căci, aşa cum 
arată Kingsley Amis în cunoscuta sa lucrare despre 
„Universul literaturii  ştiințifico-fantastice” (titlul ei 
englezesc fiind „New Maps of Hell”, Harti noi ale iadului) 
există „un fenomen care se produce încă destul de 
frecvent in literatura stiintifico-fantastica moderna: 
fenomenul unei idei interesante, dar tratata prost”. 

„Tărâmul uitat de Timp” e o povestire care reuşeşte, în 
bună măsură, să-şi facă plauzibilă ideea ce-i stă la bază. 
Aventurile dramatice relatate în prima jumătate a 
povestirii constituie o foarte potrivită „rampă de lansare” 
pentru zborul imaginaţiei autorului în lumea fantastică 
pe care ne-o descrie în cea de-a doua parte; scenele de 


groază din „jumătatea realistă” a cărții pregătesc astfel 

„coşmarul mezozoic” despre care am pomenit. 

Cele două planuri ale povestirii continuă să se 
întrepătrundă chiar şi după ce aceasta ia o direcție net 
fantastică; Burroughs nu o face, poate, în mod deliberat, 
dar imaginea globală pe care ne-o dă despre Caprona 
reprezintă o prelungire a lumii din 1916, o proiecție a 
coşmarului real provocat de primul război mondial. 
Baronul von Schoenvorts, comandantul submarinului 
german capturat de Bowen Tyler şi de marinarii de pe 
vasul englez scufundat de submarin, rămâne — chiar şi 
în acest „tărâm uitat de Timp” — un ofițer prusac, 
insufletit de o ură pe cât de oarbă, pe atât de anacronică. 
El calcă în picioare pactul încheiat cu „aliații? din 
îndemnul generosului şi lucidului Tyler. Comportamentul 
oamenilor-maimuta din Caprona nu se deosebeşte prea 
mult de acela al unor ,fiinte superioare” ca baronul 
german, pare a spune Burroughs. 

Autorul ,Taramului uitat de Timp” nu trage insa o 
concluzie pesimista, mizantropica, din aceste paralelisme. 
Satira lui e indreptata exclusiv impotriva militarismului 
prusac, ale carui crime sunt denuntate cu vigoare, mai 
ales in prima parte a povestirii. In rest, Burroughs isi 
proclama la tot pasul increderea in viata si exalta curajul, 
inventivitatea si spiritul de abnegatie al oamenilor. O face 
chiar cu un soi de naivitate juvenila, cu acel optimism 
specific yankeu, care caracteriza actiunile multora dintre 
compatrioții săi în „perioada eroică” a colonizării Vestului. 
Bowen Tyler devine astfel un personaj din familia 
spirituală a lui Tarzan, un atlet justitiar, căruia nu-i 
poate sta în cale nimeni şi nimic. Pentru ca asemănarea 


să fie şi mai perfectă, autorul îi oferă eroului prilejul de a 

se îndrăgosti de o fată tânără şi frumoasă, grație căreia va 
putea să-şi îndure mai uşor soarta vitregă. 
Sentimentalismul dulceag al acestei idile ne arată, din 
nou, limitele scriitorului american, care, potrivit spuselor 
prietenului său Cyril Clemens, „nu-şi lua niciodată prea 
în serios munca literară”. Meritele lui Burroughs trebuie 
căutate altundeva decât în domeniul psihologiei sau al 
stilului. 

Referindu-se mai ales la povestirile ,martiene” ale 
creatorului lui Tarzan, Jacques Goimard sublinia, că aşa- 
numita „science-fiction” „este un gen literar, dar şi un vis, 
care abia aşteaptă să se constituie într-o mitologie”. 

„Tărâmul uitat de Timp” este un asemenea vis, unul 
din numeroasele vise făurite de Edgar Rice Burroughs, 
într-o vreme când literatura stiintifico-fantastica abia se 
constituia. Din acest punct de vedere, are dreptate 
Jacques Goimard să spună că „gustul pentru avânturile 
imaginației, vizibil la toți autorii anglo-saxoni, nu vine nici 
de la Wells, nici de la Verne, ci de la acela care rămâne 
marele primitiv al genului: Edgar Rice Burroughs (Cf. 
Jacques Goimard, în articolul publicat în „Le Monde” din 
9 aprilie 1971, sub titlul „Le Grand Primitif du Genre - E. 
R. Burroughs”). 


PETRE SOLOMON 


135 


CUPRINS : 


The Land that Time FOr SO list zuma a ie a pă 30 0 d cu d 0 bal 2 
Blue Book Magazitie-19 18 mesi tra aceea dada da 8 cn a ia a ao da a 2 
EEE E E E E EEA 3 
EEEE ed doi AE aia lia alt E EE, 4 
E eo la a aaa inoata anlar ea as za au 16 
Me der E RI A a A ORI PRI PNR ENI RPR RIC E CIUR TE 29 
Tebei mută anda aa o nn 2 d i satu case a tt 46 
cares hacen Data ss aia al a ta a au da n a a a 70 
VL cree doua as da le oa Aa doo da aa aaa da oda a a daia at 84 
AAU RED etree ree a Oe ARN ee ert tee A eee A ere RR N 96 
NUL eat loa 909 d ai ae 0 ma ba e ti a 102 
LE soe ana a Gch staat E Aa e tal stearate 114 
D ta al ac a act tt 0 a aa a d 123 
POSTRA TA cirera en oda dat l aan aa i at o 129 
EDGAR RICE BURROUGHS; sicrie taie a a al a did 129 


136 


EDGAR RICE BURROUGHS 
THE LAND 
TIME FORGOT 
mre lost land df Dawn Age monsters 


Rit 


138 


